Hiley Fen Dhenee MWSC Ge Customerunah - Vaguthu\nކަރަންޓީނުގައި ތިބޭ މީހުން އުސޫލަށް ބޯނުލެނބުން، ބޮޑު ނުރައްކަލަކަށް! -6މިނެޓް ކުރިން\nހިލޭ ފެން ދެނީ ހަމައެކަނި އެމްޑަބްލިއުއެސްސީގެ ކަސްޓަމަރުންނަށް\nއެމްޑަބްލިއުއެސްސީން ބޭއްވި ނޫސްވެރިންގެ ބައްދަލުވުމުގައި އެ ތަނުގެ މެނޭޖިން ޑިރެކްޓަރު ޝާހް ވާހަކަ ދައްކަވަނީ. --- ވަގުތު އިމޭޖަސް: އިބްރާހިމް ޝާބިލް\nކޮވިޑް-19 ރާއްޖެ އިން ފެނިފައިވާތީ ރައްޔިތުންނަށް ލުޔެއް ދިނުމަށް އެއް ޓަނުގެ ފެން ހިލޭ ދެނީ ހަމައެކަނި އެމްޑަބްލިއުއެސްސީގެ ކަސްޓަމަރުންނަށް އެކަނި ކަމަށް އެ ކުންފުނީގެ މެނޭޖިން ޑިރެކްޓަރު އިބްރާހިމް ޝާހު މިއަދު ވިދާޅުވެއްޖެއެވެ.\nއެމްޑަބްލިއުއެސްސީން އެގޮތަށް ނިންމާފައި ވަނީ ކަމާ ބެހޭ އިދާރާތަކުން ގިނަ ގިނައިން އަތް ދޮތުމަށް އިރުޝާދު ދެމުންދާތީ އެ އިރުޝާދުތަކަށް ބޯލެނބުމުގެ ސަބަބުން ގެތަކުގެ ފެން ބިލުތައް ބޮޑުވަމުންދާ ކަމަށް ބުނެ ގިނަ ބަޔަކު ޝަކުވާ ކުރަން ފެށުމާ ގުޅިގެންނެވެ.\nރާއްޖޭގެ ކޮންމެ ގޭބިސީއަކަށް އެއް ޓަނު ފެން ދިނުމަށް ނިންމާފައިވާ ކަން އިއުލާން ކުރައްވާފައި ވަނީ ކޮވިޑް-19 ގެ މައުލޫމާތު ދިނުމަށް ހާއްސަކޮށްފައި ހުންނަ ތަރުޖަމާނު މަބްރޫކް އަޒީޒެވެ. މަބްރޫކް ވަނީ އެމްޑަބްލިއުއެސްސީގެ އެ ނިންމުމަށް ޝުކުރު އަދާކުރައްވައިފައެވެ.\nއެއް ޓަނުގެ ފެން ހިލޭކޮށްދެނީ ގެތަކުގެ ފެން ބިލުން އުނިކޮށްގެން: ޝާހު\nއެމްޑަބްލިއުއެސްސީން ވަނީ އެއް ޓަނުގެ ފެން ފޯރުކޮށް ދިނުމަށް ހަމަޖެހިފައިވާ ގޮތުގެ ތަފްސީލް ހާމަކޮށްފައެވެ.\nފެން ކުންފުނިން ބޭއްވި ނޫސްވެރިންގެ ބައްދަލުވުމުގައި ޝާހު ވިދާޅުވީ ޝާހު ވަނީ ހިލޭ ފެން ދިނުމަށް ނިންމާފައި ވަނީ ހަމައެކަނި އެކުންފުނީގެ ހިދުމަތްތައް ބޭނުންކުރާ މީހުންނަށް ކަމަށް ވިދާޅުވެފައެވެ.\nޝާހް ވިދާޅުވި ގޮތުގައި މި ނިންމުމާ ގުޅިގެން ފެން ކުންފުނީގެ 44،000 އަށް ވުރެ ގިނަ ކަސްޓަމަރުންނަށް އެއް ޓަނު ފެން ހިލޭ ލިބޭނެއެވެ. އެއް ޓަނުގެ ފެން ދިނުމަށް އެ ކުންފުނިން ތިން މިލިއަން ރުފިޔާ ހަރަދު ކުރާނެ ކަމަށް ޝާހް ވިދާޅުވިއެވެ.\nއެމްޑަބްލިއުއެސްސީ އިން ވަނީ ކޮވިޑް-19 ފެތުރެމުން އަންނާތީ އެ ކުންފުނީގެ ކަސްޓަމަރުންނަށް ދިނުމަށް ނިންމާފައިވާ އެއް ޓަނުގެ ފެނުގެ ބޭނުން ހެޔޮ ގޮތުގައި ހިފައި ގިނަ ގިނަ އިން އަތް ދޮތުމަށް އިލްތިމާސްކޮށްފައެވެ.\nކޮވިޑް-19 އަށް ރާއްޖެއިން މިހާތަނަށް 11 މީހަކު ރިސޯޓަކުން ފައްސި (ޕޮޒިޓިވް) ވެފައިވެއެވެ.\nއަދި އިތުރު ބައެއް ރިސޯޓްތަކުން ވެސް މިހާރު މި ބަލި ފެތުރެމުން އަންނާތީ ސަރުކާރުން ވަނީ މިދިޔަ ބުރާސްފަތި ދުވަހު ރާއްޖޭގައި ސިއްހީ ކުއްލި ހާލަތު އިއުލާނު ކޮށްފައެވެ. މުޅި ރާއްޖެއަށް ކުއްލި ހާލަތުގެ އިއުލާނު ކޮށްފައިވަނީ 30 ދުވަހުގެ މުއްދަތަކަށެވެ.\nކޮވިޑް-19 އިން ރައްކާތެރިވުމަށް އެންމެ މުހިންމު ކަމަކީ ގިނަގިނައިން އަތް ދޮވުން ކަމަށް ސިއްހީ ތަޖުރިބާކާރުން ބުނެއެވެ.\nމާދަމާ ރޭ ދަންވަރު ހުޅުމާލެއިން ފެންކަނޑާލަނީ\nއެމްޑަބްލިއުއެސްސީ އިން ބުރިކޮށްލާފައި އޮތް ކަރަންޓް ކޭބަލެއްގައި ޖެހި މީހަކަށް އަނިޔާވެއްޖެ\nމާޗް 15, 2020 13:02\nއަދިވެސް ރައްޔިތުން ގުންބޯ ހެއްދުމުގަ ސަރުކާރުން 22ރ ގެ ފެން ހިލޭ ??♂ ކީކޭދެންކިޔާނީ. މާލެ ފެނައް ޖެހިގެން އުޅުނުއިރު ރައްޔިތުން ދެއްކި ރީތި މިސާލުމަތިން ހަންދާން ނެތުނީތޯ.\nމާޗް 15, 2020 13:11\nދެން އެހެން ވ އިރު ކޮން ރައްޔިތުނެކޭތަ ތިޔަ ކިޔަނީ...ބޮޑު ކަމެއްނުން...ދެފަހަރު ދެގޮތައް ނޫނީ އެކައްޗެއްވެސް ކިޔަން ނޭގެނީ ދޯ...ކޯލްގެޓު މައުތް ވޯޝް އިން އަނގަ ދޮވެގެން ވާހަކަ ދައްކަން މަށައްފެންނަނީ....\nމާޗް 15, 2020 13:16\nކޮބާ ހުރިހާ ދިވެހި ރައްޔިތުންގެ ހައްގު. ތަފާތުނުކުރޭ. ވޯޓުން ދައްކާނަން ތަފާތުކުރާވަރު. އޯކޭ\nމާޗް 15, 2020 13:20\nވަރަށް ވެސް ބޮޑުވަރު ތީ،،، ރަތްޔަތުން މީ ގަމާރުން ކަމަށް ހީކުރަށް ވަނީތަ؟ ކޮންމެ ގޭބިސީ އަކުން ބިލްގެ ޖުމްލަ އަދަދުން އެއްޓަނަށް ވާ 23 ރުފިޔާ ކެން ޑުނީމަ ތިކޮށް ދެވުނީ ވަރަށް ބޮދުވަރު --- ދެންވީ ގަބޫލް ކުރަން ސަރުކާރުން މި ކޮށްދިނީ ވަރަށް ބޮޑު ހޭދަ އެކޭ////\nމާޗް 15, 2020 18:27\nމާޗް 15, 2020 13:47\n1 ޓަނުފެން ........ ކޮންމެ ގެއަކައް 44 ހާސް ކަސްޓަމަރުންނައް......ކުންފުނިން3މިލިއަން ހަރުދުކުރަނީިިި....؟؟؟؟؟؟؟ މިމަހު އެކަނިތަ...\nމާޗް 15, 2020 13:57\nމާލޭގައި އިތުރުބަޔަކު ފެންދޫކުރޭތަ ، ނޭގޭތީ އަހާލީ\nމާޗް 15, 2020 14:13\nމާޗް 15, 2020 14:18\nޝާހު ބުރޯ. ކޮވިޑު ހަމަަައެކަނި ޖެހުނީ ތިއޮފީސް މީހުނޮން އުތަ\nމާޗް 15, 2020 14:28\nއެޑްމުންޑޯ ކޮއްކޯ.. އެބުނީ ރާއްޖެތެރެ މީހުން ވާހަކަ..\nމާޗް 15, 2020 16:00\nނިކަމެތިންނައް ނިކަމެތި ގޮތް. އެމް ޑަބްލިޔްއެސް ގެ ފެން ލެވޭވަރު ނުވާތީ ވަޅުން ފެންބޭނުން ކުރަނީ. ހިލޭ ރައިއްޔަތުންނައް ފެންދޭކައްނޫން ތިއުޅެނީކީ. އެއްޓަން ފެން ދީފަ ތިންޓަން ފެނުގެ އަގުދަމައިގަންނަން ތިއުޅެނީ.\nމާޗް 15, 2020 16:11\nފުރަމަ3ޓަނަށް އެމްޑަބްލިޔު އެސްސީން ނަގަނީ 22 ރުފިޔާގެ ރޭޓުން އެހެންކަމުން\nސާޅީސް ހަތަރުހާސް ކަސްޓަމރުންނަށް އެއްޓަނުގެ ފެން ހިލޭ ދިނުމަށް ބާވީސް ރުފިޔާގެ ރޭޓުން ދިނުމުން ޖުމްލަ ދާނީ ނުވަލައްކަ ފަސްދޮޅަސް އަށްހާސް ރުފިޔާ.\n3 ލައްކަ ރުފިޔާ އަރަނީ ކިހިނެއް ކަމެއް ނޭނގެ.\nމާޗް 15, 2020 19:16\nމާޗް 15, 2020 16:35\nތިމީހުންތިތަން ވިއްކާލީވެސް ކަލަވެސްގޮވާނެ\nމާޗް 15, 2020 17:28\nފެން ކުންފުނި ހިންގަނީ އަމިއްލަ ޖީބުން ޚަރަދުކޮށްގެންތޯއެވެ.\nމާޗް 15, 2020 17:32\nސްޓެލްކޯއިންވެސް މިގޮތައް ކަން ކުރަން ވީނު މުވައްޒަފުން ރީޑިންގ ނަގާށާއި ބިލް ބަހަން ނުފޮނުވާ2މަހުގެ ބިލް ފްރީކޮއްލާ ވަރައް ސަޅިވާނެ ފެނަށްވުރެ މާރަގަލުވާނެ\nމާޗް 15, 2020 17:50\nރައްޔިތުންނޭ އެއީ 2ފުޅި ފެނޭ 20ރ އެއީ\nމާޗް 15, 2020 18:14\n1 ޓަނު ފެނަކީ 1000 ލީޓަރު ފެން\nމާޗް 15, 2020 18:16\nފެންބިލް ބާއްވާ ކޮބައިތޯ ކަރަންޓް ބިލް\nމާޗް 15, 2020 18:23\n3 މިލިޔަން ކަމަށް ޚަބަރުގަ އިނީ.\nމާޗް 15, 2020 18:55\nމީ ބުރާންޗެއްތަ އަނެއްކާ؟ މާލޭގައި އެމްޑަބުލިޔު އެސްއީ ނޫން ބަޔަކު ފެނުގެ ޚިދުމަތްދޭތަ؟ އެހެން ބަޔަކު ފެނުގެ ޚިދުމަތް ދޭނަމަތާ އެހެންބައެއްގެ ކަސްޓަމަރުން މާލޭގައި އުޅޭނީ މިކަހަލަ ދެބަންދިހާރުވާހަކަ އެމްޑީޕީ ބުރާންތިން އަބަދު ދައްކާނީ ހުރިހާކަމެއްގަވެސް ކެމްޕޭނު ބުނަންވީނު އެމްޑިޕީއަށް ތާއީދުކުރާމީހުން އެކަނިއޭ ދޭނީ 1 ތަނުފެން 1 ޓަނުފެން ދިނީއޭކިޔާފަ ބިލަށް 02 ޓަނުގެ އަގު އެއްކޮށްފަ ދެން ބުނާނީ ހޫނުގަދަ މޫސުމެއްވީމާ ފެނުގެ ހަރަދު ބޮޑިއޭ މިކަހަލަ ދެކޮޅު ނުޖެހޭ ވާހަކަ މިސަރުކާރުން ދައްކާނީ ކަރަންޓު ބިލް ބޮޑުވެގެން މައްސަލަ ހޫނުވީމަބުނީ ހޫނުގަދަ ވުމުގެ ސަބަބުން ބިލް ބޮޑުވަނީއޭ މިފަހަރުވެސްހަމަވާނީ ހަމަ އެހެން 01 ޓަނު ފެން ހިލޭ އޭ ކިޔާފަ 22 ރުފިޔާ ބިލުން އުނިކޮށްފަ ހޫނުގަދަވުމުގެ ސަބަބުން ބިލަށް 50 ރުފިޔާ އިތުރުކޮށްލީމަ ހުންނާނީ ރައްޔިތުން ގުނބޯ ހެއްދިފަ\nމާޗް 15, 2020 18:58\nކޮންމެވެސް އެޗެކޭކިޔައިގެން ސަރުކާރުގެ ލާރިގަނޑު ދަވާލަން އެވިސްނަނީ....\nމާޗް 15, 2020 19:13\nލާދީނީ ސަރުކާރުން ދޭ އެއްޗިހި ބޭނުމެއްނޫން،ބިލަށް އެރިވަރެއްދެއްކޭނެ انشاالله..7 އުޑުމަތިން ފެން ބާއްވާލައްވާނެ.. ﷲسبحانه وتعلي އަށްވުރެ ބާރުގަދަފަރާތެއްނުވެ..حسبناالله ونِعْم الوكيل...\nމާޗް 15, 2020 20:46\nބޯގޯސް ސަރުކާރު ހަދާނެ ނުހަދާނެ ކިޔާނެ ނުކިޔާނެ ނޭނގޭ ސަރުކާރު ރާއްޖެތެރޭ ރައްޔަތުންނަށް އެގެއެއްގެ ވަޅުން2ޓަނު ފެން ހިލޭ ދޫކުރާ ސަރުކާރު އިސްތިއުފާދީފަ ގެއަށްދޭ .


Criminal court ah Anhen gaazee aku negumakee thaareehee nimmumeh: AG | Mihaaru\nޚަބަރު / އެޓާނީ ޖެނެރަލްގެ އޮފީސް\nކްރިމިނަލް ކޯޓަށް އަންހެން ގާޒީއަކު ނެގުމަކީ ތާރީޚީ ނިންމުމެއް: އޭޖީ\nއެޓާނީ ޖެނެރަލް ރިފްއަތު: ކްރިމިނަލް ކޯޓަށް އަންހެން ގާޒީއަކު ނެގުމަކީ ތާރީޚީ ކަމެއް ކަމަށް ވިދާޅުވި -- ފޮޓޯ/މިހާރު\n03 ސެޕްޓެމްބަރ 2020\nކްރިމިނަލް ކޯޓަށް ފުރަތަމަ ފަހަރަށް އަންހެން ގާޒީއަކު އައްޔަން ކުރުމަކީ އަންހެނުން ބާރުވެރި ކުރުވުމުގައި ތާރީޚީ ނިންމުމެއް ކަމަށް އެޓާނީ ޖެނެރަލް އިބްރާހިމް ރިފްއަތު ވިދާޅުވެއްޖެ އެވެ.\nކްރިމިނަލް ކޯޓުގެ ގާޒީ ކަމަށް ފުރަތަމަ ފަހަރަށް އައްޔަން ކުރެއްވި ދީބާނާޒް ފަހުމީ އިއްޔެ ވަނީ އެ މަގާމުގެ ހުވާ ކުރައްވައިފަ އެވެ. ކުރީގެ ޑެޕިއުޓީ ޕްރޮސެކިއުޓާ ޖެނެރަލް ދީބާނާޒަކީ ޖިނާއީ މައްސަލަތަކަށް ޚާއްސަ ކޮށްފައިވާ ކޯޓަކަށް އައްޔަންކުރި ފުރަތަމަ އަންހެން ގާޒީ ވެސް މެ އެވެ. ސުޕީރިއާ ކޯޓުތަކުގެ ތެރެއިން ކުރިން އަންހެން ގާޒީން ތިއްބަވަނީ ސިވިލް ކޯޓާއި ފެމިލީ ކޯޓުގައި އެކަންޏެވެ.\nއެކަމާ ގުޅިގެން ރިފްއަތު ކުރެއްވި ޓްވީޓެއްގައިވަނީ އަންހެން ގާޒީއަކު ކްރިމިނަލް ކޯޓަށް އައްޔަން ކުރުމަކީ ގާނޫނީ ދާއިރާގައި އަންހެނުންގެ ބައިވެރިވުން އިތުރު ކުރުމުގައި ތާރީޚީ ކަމެއް ކަމަށެވެ. އަދި ދީބާނާޒަކީ ޖިނާއީ މައްސަލަތަކަށް ޚާއްސަ އަދި ގާބިލް ބޭފުޅެއް ކަމަށާއި އޭނާއާ މެދު ފުރިހަމަ އިތުބާރު އެބައޮތް ކަމަށް ވެސް ރިފްއަތުގެ ޓްވީޓްގައިވެ އެވެ.\nCongratulations to Judge Dheebanaz Fahmy, the first female judge at @CRCMaldives:ahistoric occasion for women in law.\nShe’saformer DPG with impeccable credentials committed to criminal litigation;abrilliant legal mind who I’m confident will serve the bench with honour. pic.twitter.com/LGEoZVKhk9\n— I.Riffath (@ibriffath) September 2, 2020\nއެޓާނީ ޖެނެރަލްގެ އޮފީހުން ކުރި ޓްވީޓެއްގައިވަނީ އެއީ ޝަރުއީ ދާއިރާ އިސްލާހު ކުރުމާއި އަންހެނުންގެ ބައިވެރިވުން އިތުރު ކުރުމަށް އެޅި މުހިިންމު ފިޔަވަޅެއް ކަމަށެވެ.\nޑެޕިއުޓީ ޕްރޮސެކިއުޓާ ޖެނެރަލްގެ މަގާމު އޮކްޓޫބަރު، 2012 އިން ފެށިގެން ނޮވެމްބަރު، 2013 އާ ހަމައަށް އަދާ ކުރެއްވުމަށް ފަހު ދީބާނާޒް އެ މަގާމުން އިސްތިއުފާ ދެއްވި އެވެ. އޭގެކުރިން ވެސް ޕީޖީ އޮފީހުގެ އިސް މަގާމުތަކެއް އޭނާ އުފެއްދެވި އެވެ.\nކްރިމިނަލް ކޯޓް ފަނޑިޔާރުން އައްޔަންކުރުން އެޓާނީ ޖެނެރަލްގެ އޮފީސް އިބްރާހިމް ރިފްއަތު، އެޓާނީ ޖެނެރަލް\n15 ކޮމެންޓް, 42 ރިއެކްޝަންސް\nއިސްތިއުފާދިން ތާރީހަށް ބެލީމަ ދޭހަވަނީ ވަކި މީހަކު ވެރިކަމަށް ހޮވުނީމަ އިސްތިއުފާދިނީއޭ. އެހެންތަ ވީ އަނެއްކާ؟\nއާއިލާ ރަގަޅަކަސް... ބަލަ ތިއީ އިހަށްދުވަހު ކިޔަވައިގެން ނިކުތް ޅަދަރިއެއް ނޫންބާ. އަނެއްކާ މަށަށް އޮޅުނީތަ؟ މައި ކޯޓްތަކަށް ބޭނުންވާނީ މަދުވެގެން 10 ވަރަކަށް އަހަރުގެ (ކެތްތެރިކަމާއި) ތަޖުރިބާ ހުރި ބޭފުޅުން. ކަމަނާ އަށް މަރުޙަބާ. ބައްލަވައިގެން އުޅުއްވާތި.\n10 ވަރަކަށް އަހަރުގެ ތަޖުރިބާ އޭނަގެ ހުންނާނެ. މަށަށް އެނގޭތީ މިބުނީ\nމައުލޫމާތަކީ ހޯދީމަ ލިބޭ އެެއްޗެއް. ދީބަނާޒް ވަކީލުލަން ކުރާތާ 17 އަހަރު ވެއްޖެ. ޥެދުން.\nފިރިހެނެއް ވިއްޔާ ކަލޭމެން ތިހުރިހާ ސުވާލެއް ނޫ ފައްދާނެ. ހަސަދަ ވެރިކަން. ބަލާބަލަ ސުޕްރީމް ކޯޓަށް އަންހެނުން ލީމަ އެތަނަށް އައި ބަދަލު. މިހާރު ނީވޭ އެތަން ގޯގޭ ކިޔާ އަޑެއް\nދީބާ ނާޒް ފަހުމީ ރަގަޅުވާނެ އެވެ .އަދުލު ވެރި ވާނެ އިންސާފު ވެރި ވާނެއެވެ. ޤާބިލް ވާނެއެވެ. ފަނޑިޔާރުންގެ ފެމެލީ އެއްގެ ބޭފުޅެކެވެ. އެތަށް ޒަމާނެއް ވަންދެކަށް ޝަރުޢީ ދާއިރާ އަށް ޚިދުމަތް ކުރައްވާފައިވާ ބޮޑެތި ބޮޑެތި ފަނޑިޔާރުން އުފެދުނު ޚާންދާނެއްގެ ބޭފުޅެކެވެ.ކާފާ ފުޅަކީ އަބުދުއްﷲ ޖަލާލުއްދީނު އެވެ. ބައްޕާ ފުޅަކީ އެއްމެ އިސް ކޯޓަކަށް ރާއްޖޭގެ ހައި ކޯޓް ހުރި އިރު އެކޯޓްގެ ބެންޗްގެ އިސް ބޭފުޅެކެވެ .މަޝްހޫރު ފަނޑިޔާރެކެވެ.\nތާރީޙްގެ އެކޮޅު މިކޮޅު\nރާއްޖޭގައި އެެއްމެ ފަހުން ވައްކަމުގެ ހައްދު އިސްލާމީ ޝަރީޢަތް އެއްގޮތަށް ތަންފީޒް ކުރައްވައި މަރުގެ ހުކުމް ތަންފީޒް ކުރެވިގެން ދިޔައީ ޢަބުދުއްﷲ ޖަލާލުއްދީނުގެ ފަނޑިޔާރު މަނިކުފާނު ކަމުގައެވެ. އޭގެ ފަހުން މިހާރު 55 އަހަރު ވެއްޖެއެވެ. އެކަމަށް ހިއްވަރު ލިބުނު ބަޔަކު ނެތެވެ. އެހެން ކިޔަނީ އެވެ.\nޖޭއެސްސީން މިފަހުން އަމަލުކުރަމުން އައި ގޮތާ ހިލާފަށް ވަރަށް ސިއްރު ސިއްރުން ނިންމާލިކަމެއް މީ. ކުރިންނަމަ ފުރަތަމަ އިއުލާނުކުރަނީ މަގާމަށް ހޮވުނުކަން. އޭގެ ފަހުން ހުވާކުރާނީ. އެކަމަކު މިފަހަރު ވަކި މަގުސަދެއް ހާސިލުކުރުމަށް ހަމައެކަކަށްވެސް ނާންގައި، ފުރަތަމަ އިއުލާނުކޮށްލީ ހުވާކުރިކަން. ކޯޓުތަކަށް ވަކި ފިކުރަކަށް ނިސްބަތްވާ މީހުންނަށް އިސްކަންދިނުމަކީ ކޯހެއް. ކުރިންވެސް އެކަހަލަ މީހުން ބޭރުކުރަން ރައްޔިތުން ގޮވީ\nއަލީ އީމަން .\nއަންހެނުން ބާރުވެރި ކުރުމަކީ ގައުމެއްގެ ކޮރަޕޝަނ ދަށްވެގެން ދާނެ ކަމެއް ކަމަށް އދ ރިޕޯޓެއް ގާ ފާހަގަ ކޮއްފައި ވެއެވެ . ތިކަމުގެ ފުރިހަމަ އެއްބާރުލުން އަހަރެން ގެ ފާރާތުން ދެމެވެ .\nމީގާ މުހިއްމީ ތާރީޚީވުމެއްނޫން. މުހިއްމީ ކަންކުރުން. ނަތީޖާނެރުން.\nހުސް ބެސްޓް ފްރެންޑްސް\nޕްރައުޑް ވާނެތާ.. އޭޖީގެ ބެސްޓް ފެރެންޑް ވިއްޔަ. ހުސައިން ޝަމީމް އާއި ރިއްފަތުއާ ދީ ާާާާާާާާާާާާާާާާާާާާާާާާާާާާާާާާާާާބާ އާ ހިސާންއަކީ އެކައްޗެއް. ތިއޮތީ ކަލޯ ޖުޑިޝަރީ މިނިވަން ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެފަވ\nއެޔޯ މިގައުމު މިނިވަންވުމަކީ.\n? ވާހަކަ އެއް\nޝަރީއަތުގެ ނިޒާމު މިނިވަން ވާނެ، އެއްޓީމެއްގެ ކުޅުންތެރިން ހުރިހާ ދިމާލެއްގަ ރުކުރުވާލީމަ.


Maruvi Kamah Balai Finikuraa Bayah Laafai Oiy Meehaku Dhiri Ohva Fenijje\nމަރުނުވާ މީހުން ބައެއް ފަހަރަށް މަރުވެފައިވާ ކަމަށް ޑޮކްޓަރުން ކަނޑައަޅާ\nއިންޑިއާގައި މަރުވިކަމަށް ބަލައި ފިނިކުރާ ބަޔަށް ލާފައި އޮތް މީހަކު ދިރިއޮއްވާ ފެނިއްޖެ\n23 ނޮވެންބަރ 2021 - 19:25:38\nމަގުމަތީގެ އެކްސިޑެންޓެއްގައި މަރުވިކަމަށް ބަލައި ފިނިކުރާ ބަޔަށް ލާފައި އޮތް މީހަކު މަރު ނުވެ ދިރިއޮއްވާ ފެނިއްޖެއެވެ.\nމީޑިއާ ރިޕޯޓްތައް ބުނާ ގޮތުގައި ދިއްލީގެ މުރާދު އާބާދުގައި ސައިކަލަކުން ޖެހި ސްރީ ކިޝަން ކުމާރަށް ލިބު ގެއްލުމަށް ފަރުވާކުރަން އޭނާ ކްލިނިކަކަށް ގެންދިޔަ އިރު އޭނާގެ ހާލު ވަރަށް ދެރައެވެ. އަދި އޭނާއަށް ފަރުވާދިން ޑޮކްޓަރުން އޭނާ މަރުވެފައިވާކަމަށް ބުނުމުން އޭނާ ފިނިކުރާ ތަނަކަށް ގެންދިޔައެވެ.\nހުކުރު ދުވަހު އޭނާ ޕޯސްޓް މޯޓަން ހަދަން ޖެހޭތީ ގެންދިޔައީ ސަރުކާރުގެ ހޮސްޕިޓަލަކަށެވެ.\nހޮސްޕިޓަލްގެ އިސްބޭފުޅެއްކަމުގައިވާ ރާޖެންދުރަ ކުމާރު ވިދާޅުވީ އިމަޖެންސީ މެޑިކަލް އޮފިސަރ ވަނީ އެކްސިޑެންޓުވީ މީހާ ވަރަށް ބަލައި ޗެކްކޮށްފައެވެ. އޭނާ މަރުވީކަމަށް ނިންމީ ދިރިހުރިކަމުގެ އެއްވެސް އަލާމާތެއް ފެންނަން ނެތުމުގެ ސަބަބުންނެވެ.\nމަރުވިކަމަށް ނިންމި މީހާގެ ތިމާގެ މީހުން ހޮސްޕިޓަލަށް އައީ އޭނާ ފިނިކުރާ ބަޔަށް ލީތާ ހަ ގަޑި އިރު ފަހުންނެވެ.\nފުލުހުންނާއި އާއިލާގެ މީހުން އޭނާ ޕޯސްޓް މޯޓަމް ކުރުމަށް ބޭނުންވާ ލިޔުންތައް ފުރިހަމަކުރަން މަރުވެފައި އޮތްކަމަށް ޑޮކްޓަރުން ބުނި ބަލި މީހާ އޮތް ތަނަށް ދިޔައިރު މަރުވެފައި އޮތްކަމަށް ޑޮކްޓަރުން ބުނި މީހާ އޮތީ ދިރިއެވެ.\nމީޑިއާއަށް މައުލޫމާތު ދެއްވަމުން ހޮސްޕިޓަލްގެ އިސްބޭފުޅެއްކަމުގައިވާ ޑޮކްޓަރ ޝީވް ސިންގް ވިދާޅުވިގޮތުގައި މެންދަމުން އަނބުރާ ތިނެއް ޖެހިއިރު އިމަޖެންސީ ޑޮކްޓަރ ބަލިމީހާގެ ހާލުބެލިއިރު ވެސް އޭނާގެ ހިތުގެ ވިނދު ވަނީ ހުއްޓިފައެވެ.\nޑޮކްޓަރ ޝީވް ސިންގް ވިދާޅުވި ގޮތުގައި އެމަޖެންސީ ޑޮކްޓަރ ބަލިމީހާ މަރުވެފައިވާކަމަށް ނިންމީ އެތައް ގޮތަކަށް އެތައް ފަހަރަކު ބެލުމަށްފަހުގައެވެ. ޑޮކްޓަރ ވިދާޅުވި ގޮތުގައި އެ މައްސަލައިގެ ތަހުގީގު މިހާރު ދަނީ ކުރަމުންނެވެ.\n"ދިރިހުރި މީހަކު މަރުވެފައި އޮތް މީހެއްކަމަށް ކަނޑައެޅުނީ ކީއްވެގެން ކަން އަޅުގަނޑުމެން މިދަނީ ބަލަމުން. އަޅުގަނޑުމެންގެ މަސައްކަތަކީ އިންސާނުންގެ ފުރާނަ ސަލާމަތްކުރުން."\nބަލިމީހާ މަރުވެފައިވާކަމަށް ޑޮކްޓަރުން ކަނޑައަޅައި ބުނާ ކިތަންމެ ބައެއްގެ ފުރާނަހުރިކަން ފަހުން އެނގިފައިވެއެވެ. އިންޑިއާއަކީ އެފަދަ ހާދިސާތައް ގިނައިން ހިނގާ ގައުމެކެވެ.


ފުވައްމުލަކު މިސްކިތް މަގު ކެމްޕެއިން ހަރަކާތްތައް! – Maldivian Democratic Party\nފުވައްމުލަކު މިސްކިތް މަގު ކެމްޕެއިން ހަރަކާތްތައް!\nރިޔާސީ އިންތިޚާބުގެ ދެވަނަ ބުރު ފެށެން5ދުވަހަށްވެފައި ވާއިރު ފުވައްމުލަކު މިސްކިތް މަގުގައި ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ކެނޑިޑޭޓު ރައީސް މުޙައްމަދު ނަޝީދަށް ތާއީދު ހޯދުމުގެ ގޮތުން ހަރަކާތްތަކެއް ކުރިއަށް އެބަދެއެވެ.\nމިގޮތުން ކުރިއަށް އޮތް5ދުވަހު އަވަށުގެ ގޭގެއަށް ދޮރުން ދޮރަށް ހިނގައި އެމްޑީޕީގެ މެނިފެސްޓޯ އާއި ބެހޭ ލިޔުންތައް ހަވާލުކުރުން ކުރިއަށްދާނެއެވެ. މިކަމުގެ އެންމެ ބޮޑު އަމާޒަކީ ފުރަތަމަ ބުރު އެމްޑީޕީއަށް ވޯޓު ނުދެއްވާ ފަރާތްތަކަށް އެމްޑީޕީއިން ރާވަައިފައިވާ ސިޔާސަތުތައް ކިޔައިދީ ހޭލުންތެރިކޮށް، އެފަރާތްތަކުގެ ވޯޓު އެމްޑީޕީއަށް ކަށަވަރުކުރުމެވެ.\nމީގެ އިތުރުން، ރޭގައި (22 ސެޕްޓެމްބަރ 2013) ޒުވާނުންގެ ކޮފީ އެއް ބާއްވައި މަޝްވަރާކުރުން ކުރުން ކުރިއަށް ގެންދިޔައެވެ. އަދި މިރޭ (23 ސެޕްޓެމްބަރ 2013) ގައި ގަންޖާމިގޭގައި ގޯޅީގައި ބާބަކިއުއެއް ބާއްވާ ސަޕޯރޓަރުން އެއްތާކުން ބައްދަލުކުރުމަށް ނިންމާފައިވެއެވެ. އަންގާރަ ދުވަހުގެ ރޭ އަންހެނުންގެ ހަރަކާތްތައް، ބުދަ ދުވަހުގެ ރޭ ޒުވާނުންގެ ކޮފީ ބޭއްވުމަށް ހަމަޖެހިފައިވެއެވެ. ބުރާސްފަތި ދުވަހުގެ ރޭ މިސްކިތްމަގު ކަންމަތީ ބައްދަލުވުން ކުޅޭފު މަގުގައި ބާއްވުމަށް އިންތިޒާމްކޮށްފައިވެއެވެ. ކެމްޕެއިން ހަރަކާތްތައް ނިންމާލުމަށް ހަމަޖެހިފައިވަނީ ހުކުރު ދުވަހު (27 ސެޕްޓެމްބަރ 2013) ހަވީރު ބޭއްވޭ ލޮރީ ބުރުންނެވެ.


IOIG 2019: vaadha veri match akah fahu raajje in tt ge team event...\nކުޅިވަރު - އައިއޯއަިޖީ 2019\nއަންހެން ޓީޓީ ޓީމު ރަން މެޑަލް ހޯދި މިއި ފުރަތަމަ ފަހަރު\nކ. މާލެ 21 ޖުލައި 2019 | އާދީއްތަ 20:40 6,408\nރަފާ - މޯލްޑިވްސް އޮލިމްޕިކް ކޮމެޓީ\nމިހާރު ކުރިޔައްދާ އިންޑިއަން އޯޝަން އައިލޭންޑް ގޭމްސްގައި ރާއްޖޭގެ ޓޭބަލް ޓެނިސް ޓީމު ރަން މެޑަލް ކާމިޔާބު ކޮށްފިއެވެ.\nރާއްޖެއިން މި މެޗުކާމިޔާބު ކުރީ މުބާރާތް ބާއްވާ ގައުމު މޮރިޝަސް ބަލިކުރުމަށްފަހުއެވެ. މިއީ ރާއްޖޭގެ ޓީޓީ އަންހެން ޓީމު ހޯދި ފުރަތަމަ ރަން މެޑައްޔެވެ.\nމި މެޗް ރާއްޖެއިން ކާމިޔާބު ކުރީ 3-2 ގެ ނަތީޖާއަކުންނެވެ.\nރާއްޖެއިން ކުޅުނު ފުރަތަމަ ގޭމްގައި ކުޅުނީ ރާއްޖޭގެ އެންމެ ހަގު ޓީޓީ ކުޅުންތެރިޔާ ދީމާއެވެ. މި މެޗުން ދީމާ ބަލިވީ ތިން ސެޓު އެއް ސެޓުންނެވެ. މެޗުގެ ސެޓުތައް މޮރިޝަސް ކުޅުންތެރިން ގެންދިޔައީ 9-11، 2-11، 12-10 އަދި 6-11 އިންނެވެ.\nރާއްޖެއިން ދެވަނައަށް ކުޅެން ނިކުތީ ޒުވާން ކުޅުންތެރިޔާ ރަފާއެވެ. އޭނާ ވަނީ ދެވަނަ މެޗު ކާމިޔާބުކޮށް ރާއްޖެއަށް އުންމީދު އާކޮށްދީފައެވެ. ރަފާ ކުޅުނު މެޗު އޭނާ ކާމިޔާބު ކުރީ 3-2 ކުންނެވެ. މެޗުގެ ސެޓުތައް ރަފާ ގެންދިޔައީ 9-11، 12-10، 11-7، 3-11 އަދި 11-9 އިންނެވެ.\nރާއްޖެއިން އިން ތިންވަނަ ގޭމާ ކުރިމަތިލީ ތަޖުރިބާކާރު ކުޅުންތެރިޔާ މުއީނާއެވެ. ނަމަވެސް އޭނާ ކުޅުނު މެޗުން އޭނާ ވަނީ ބަލިވެފައެވެ. 1-11، 8-11 އަދި 12- 14އިންނެވެ. މުއީނާ އަށް ފަހު ރާއްޖޭގެ ހަތަރު ވަނަ ގޭމަށް ނިކުތީ ދީމާއެވެ.\nއޭނާ ކުޅުނު ދެވަނަ މެޗުން އޭނާ ވަނީ މޮޅު ކުޅުމެއް ދައްކައި ދިވެހި ޓީމަށް އުންމީދު އާކޮށް ދީފައެވެ. ދީމާ މި މެޗު ކާމިޔާބު ކުރީ 3-1 އިންނެވެ. މެޗުގެ ސެޓުތައް ދީމާ ގެންދިޔައީ 7-11، 11-6، 11-5 އަދި 11-6 އިންނެވެ.\nނަތީޖާ ނެރުމަށް ކުޅުނު ފަހުމެޗުގައި ރާއްޖެއިން ކުޅެން ނިކުތީ ރަފާ އެވެ. އޭނާ ވަނީ ފަހު މެޗު 3-1 ކުން ކާމިޔާބުކޮށް ދިވެހި ޓީމަށް ރަން މެޑަލް ކާމިޔާބު ކޮށްދީފައެވެ. މެޗުގެ ސެޓުތައް ރަފާ ގެންދިޔައީ 11-6، 11-5، 10-12 އަދި 13- 11 އިންނެވެ.\nމި މެޗު ބައްލަވައިލައްވަން ރައީސްގެ ދެކަނބަލުންގެ އިތުރުން ޔޫތް މިނިސްޓަރ އަދި ފޮރިން މިނިސްޓަރ ވަޑައިގެން ރާއްޖޭގެ ކުޅުންތެރިންނަށް ހިތްވަރު ދެއްވިއެވެ.


Atletico balivi iru, Real molhuve faragu kudakohfi - AO News\nއެތުލެޓިކޯ ބަލިވިއިރު ރެއާލް މޮޅުވެ ފަރަގު ކުޑަކޮށްފި\nރެއާލް މެޑްރިޑްގެ ކަސެމީރޯ (ވ) އަތުން ބޯޅަ ހޯދަން ރެއާލް ވަލަޑޮލިޑްގެ ކުޅުންތެރިއަކު މަސައްކަތްކުރަނީ. މި މެޗުން ރެއާލް މޮޅުވީ 1-0 އިން. --ފޮޓޯ: ލަލީގާ.ކޮމް\nސްޕެނިޝް ލީގުގައި ރޭ ކުޅުނު މެޗުން އަމިއްލަ ދަނޑުގައި ލެވަންޓޭ އަތުން 2-0 އިން އެތުލެޓިކޯ މެޑްރިޑް ބަލިވިއިރު، ރަށުން ބޭރުގައި ރެއާލް ވަލަޑޮލިޑް އަތުން 1-0 އިން މޮޅުވެ ރެއާލް މެޑްރިޑުން ފަރަގު ކުޑަކޮށްފިއެވެ.\nމިއީ ލީގުގައި އެތުލެޓިކޯ އެންމެ ފަހުން ކުޅުނު 12 މެޗުގެ ތެރެއިން ބަލިވި ފުރަތަމަ ފަހަރެވެ. އެ ޓީމު ލީގުގައި އެންމެ ފަހުން ބަލިވީ މިދިޔަ އަހަރުގެ ޑިސެންބަރު މަހު ވާދަވެރި ރެއާލް އަތުންނެވެ. މީގެއިތުރުން، މިއީ 2019 ވަނަ އަހަރުގެ ޑިސެންބަރު މަހުގެ ފަހުން ލީގުގެ މެޗެއްގައި އަމިއްލަ ދަނޑުގައި އެތުލެޓިކޯ ބަލިވި ފުރަތަމަ ފަހަރުވެސް މެއެވެ.\nރޭގެ ނަތީޖާއާއެކު އެތުލެޓިކޯ އެއްވަނައިގައި އޮތީ 23 މެޗުން ހޯދީ 55 ޕޮއިންޓާއެކު އެވެ. އެއް މެޗު އިތުރަށް ކުޅެގެން 53 ޕޮއިންޓާއެކު ދެވަނައިގައި ރެއާލް އޮތްއިރު، 22 މެޗުން 46 ޕޮއިންޓާއެކު ތިންވަނައިގައި އޮތީ ބާސެލޯނާއެވެ. ހަތަރުވަނައިގައި އޮތް ސެވިއްޔާ އަށް 22 މެޗުން ލިބިފައިވަނީ 45 ޕޮއިންޓެވެ.\nއެތުލެޓިކޯގެ ވަންޑާ މެޓްރޮޕޮލިޓާނޯގައި ރޭ ކުޅުނު މެޗުގެ 30 ވަނަ މިނެޓުގައި ލެވަންޓޭ އިން ލީޑްނެގީ މާރިއޯ ހާމޯސޯ އަތުން ބައިކޮޅަށް ވަތް ގޯލަކުންނެވެ. އޭގެކުރީން، އެތުލެޓިކޯ އަށް ލީޑްނަގައިދިނުމަށް ލުއިސް ސުއަރޭޒް އާއި ހޯސޭ ހިމެނޭޒްގެ އިތުރުން ޖެފްރޭ ކޮންޑޯބިއާ އަށް ލިބުނު ފުރުޞަތުތަކުގައި ފޮނުވާލި ހަމަލާތައް ލެވަންޓޭގެ ގޯލްކީޕަރު ޑެނީ ކާޑޭނާސް މަތަކުރިއެވެ. ފުރަތަމަ ހާފުގައި އެތުލެޓިކޯ އަށް ނަތީޖާ ހަމަހަމަކޮށްދިނުމަށް ކޯކޭ އާއި ފެލިޕޭ އަދި ހާމޯސޯ އަށް ލިބުނު ފުރުޞަތުތަކުގެ ވެސް ބޭނުންހިފޭގޮތެއްނުވިއެވެ.\nލެވަންޓޭއާ ދެކޮޅަށް އެތުލެޓިކޯ މެޑްރިޑް ކުޅުނު މެޗުގެ ތެރެއިން. –ފޮޓޯ: ލަލީގާ.ކޮމް\nދެވަނަ ހާފުގައި އެތުލެޓިކޯ އަށް އެއްވަރުކުރަން ލިބުނު އެންމެ ރަނގަޅު ފުރުޞަތުގައި ހިލޭޖެހުމަކުން ސުއަރޭޒް ފޮނުވާލި ބޯޅަ އަމާޒުވީ ގޯލްގެ އަރިމަތީދަނޑިއަށެވެ. އޭގެފަހުން، އެ ޓީމުގެ ޕޯޗުގަލް ތަރި ޔާއޯ ފެލިކްސް ފޮނުވާލި ތިން ހަމަލާއެއް ލެވަންޓޭގެ ކީޕަރު ކާޑޭނާސް މަތަކުރިއިރު، ފަހު ހާފުގައި ކުޅެން ނިކުތް ތޯމަސް ލެމާ ފޮނުވާލި ދެ ހަމަލާގެ ހުރަހަކަށްވީ ވެސް ކާޑޭނާސް އެވެ. ރޭގެ މެޗުގައި ލެވަންޓޭ އިން ޖެހި ދެވަނަ ލަނޑު، މެޗުގެ އިތުރުވަގުތުގައި ކާމިޔާބުކޮށްދިނީ ޖޯޖް ޑީ ފްރޫޓޯސް އެވެ. މިއީ އެތުލެޓިކޯ އަށް ލިބުނު ކޯނަރެއްގައި އެ ޓީމުގެ ގޯލްކީޕަރު ޔާން އޮބްލަކް ކުރިއަށް އަރައި ހުރި ވަގުތެއްގައި ކައުންޓަ އެޓޭކަކުން ޑީ ފްރޫޓޯސް ކާމިޔާބުކުރި ގޯލެކެވެ.\nލީގުގައި ރޭ ވާދަވެރި ރެއާލުން ވަނީ ރެލިގޭޝަނުގައި އޮތް ވަލަޑޮލިޑްގެ ދަނޑުގައި މެޗުގެ ދެވަނަ ހާފުގައި ބްރެޒިލް މިޑްފީލްޑަރު ކަސެމީރޯ ކާމިޔާބުކުރި ގޯލުން މޮޅުވެފައެވެ. މިއީ އެ ޓީމުގެ ޖަރުމަން މިޑްފީލްޑަރު ޓޯނީ ކްރޫސް ނަގައިދިން ހުރަހަކުން ލިބުނު ބޯޅައެއް ބޮލުން ފޮނުވާލައިގެން ކަސެމީރޯ ކާމިޔާބުކުރި ގޯލެކެވެ.\nމި މެޗުން ރެއާލް މޮޅުކޮށްދިނުމުގައި އެ ޓީމުގެ ގޯލްކީޕަރު ތިބައުޓް ކޯޓުއާ ވަނީ މުހިއްމު ދައުރެއް އަދާކޮށްފައެވެ. އެގޮތުން، ކޯޓުއާ ވަނީ ވަލަޑޮލިޑްގެ ކުޅުންތެރިން ފޮނުވާލި ގިނަ ހަމަލާތަކެއް މަތަކޮށްފައެވެ. މުޅި މެޗުގައިވެސް ވަލަޑޮލިޑްގެ ގޯލަށް އަމާޒުކޮށް ރެއާލްގެ ކުޅުންތެރިންނަށް މާގިނަ ހަމަލާތަކެއް ފޮނުވާލެވިފައެއްނުވެއެވެ. އެ ޓީމަށް ލަނޑެއްޖެހުމަށް ލިބުނު އެންމެ ރަނގަޅު އެއް ފުރުޞަތުގައި ލޫކަސް ވަޒްކޭޒް ފޮނުވާލި ބޯޅަ ވަލަޑޮލިޑްގެ ކީޕަރު ޖޯޑީ މަސިޕް މަތަކުރިއެވެ.\nމި މުބާރާތުގެ އިއްޔެ ކުޅުނު އެހެން މެޗުތަކުގެ ނަތީޖާއަށް ބަލާއިރު ރެލިގޭޝަން ޒޯންގައި އުޅޭ ދެ ޓީމުގެ ކުރިމަތިލުމުގައި އެލްޗޭގެ ދަނޑުގައި 1-0 އިން އެ ޓީމުން އެއިބާގެ މައްޗަށް ކުރިހޯދިއިރު، މެޗުގެ އިތުރުވަގުތުގައި މަނޫ ވަލޭހޯ އާއި ކެވިން ގަމެއިރޯ ވައްދާލި ލަނޑުތަކާއެކު ވެލެންސިއާ އިން ވަނީ އަމިއްލަ ދަނޑުގައި 2-0 އިން ސެލްޓާ ވިގޯ ބަލިކޮށްފައެވެ.\nރެއާލް މެޑްރިޑްކުޅިވަރުއެތުލެޓިކޯ މެޑްރިޑްވެލެންސިއާދުނިޔެލަލީގާސްޕެނިޝް ލީގު


Carpe Diem ge nan badhalukoh alun hulhuvanee | Mihaaru\nކާޕޭ ޑިއެމްގެ އަލުން ހުޅުވަނީ ދަ ސްޓޭންޑާޑް ހުރުވަޅި ނަމުގައި-- ފޮޓޯ: ދަ ސްޓޭންޑާޑް\n14 އޯގަސްޓް 2019 - 10:542comments\nކާޕޭ ޑިއެމްގެ ނަން ބަދަލުކުރީ އެ ރިސޯޓު ހިންގުމާ އަލަށް ހަވާލުވި "ދަ ސްޓޭންޑާޑް" ކުންފުނިންނެވެ. މިއީ އެމެރިކާގެ ކުންފުންޏެކެވެ. މިއީ އެ ކުންފުނިން އޭޝިއާގައި ހުޅުވާ ފުރަތަމަ ރިސޯޓެވެ. މި ރިސޯޓު ހުޅުވަން ހަމަޖެހިފައިވަނީ މި އަހަރުގެ ފަހު ކުއާޓާގަ އެވެ.\nމި ރިސޯޓުގައި 115 ޕްރައިވެޓް ވިލާ ހުރެ އެވެ. މިއިން ކޮންމެ ވިލާއެއްގައި ވެސް ޕޫލަކާއި ލައުންޖެއް ހުރެ އެވެ.\nދަ ސްޓޭންޑާޑް ހުރުވަޅި ރިސޯޓުގެ ވިލާއެއް-- ފޮޓޯ: ދަ ސްޓޭންޑާޑް\nމި ރިސޯޓުގައި ހަ ރެސްޓޯރަންޓު ހުންނައިރު ތަފާތު ވައްތަރުގެ ކާބޯތަކެތި ލިބެން ހުންނާނެ އެވެ. މީގެ ތެރޭގައި ސީފުޑް ބާބަކިއު އާއި ދިވެހި ކާނާގެ ބާވާތްތައް ލިބެން ހުންނާނެ އެވެ. މި ރިސޯޓުގައި ތައްޔާރުކުރާ ދިވެހި ކާނާގެ ބާވަތްތަކަކީ ރިސޯޓުގައި ހައްދާ ތަކެތި ބޭނުންކޮށްގެން ތައްޔާރުކުރާ ބާވަތްތަކެވެ.\nދަ ސްޓޭންޑާޑް ސްޕާގެ ނަމުގައި މި ރިސޯޓުގައި ހުޅުވާއިރު ސްޕާގައި އެންމެ ފަހުގެ ޓްރީޓްމަންޓުތައް ލިބެން ހުންނާނެ އެވެ. އެގޮތުން ވަރުބަލިކަން ފިލުވައިދިނުމަށް މޮރޮކޯގެ މަޝްހޫރު "ކޮމިއުނަލް ހައްމަމް" ޓްރީޓްމަންޓާއި އަރޯމާ ހިމެނެ އެވެ. މި ސްޕާގައި ޓްރީޓްމަންޓްތައް ހައްދަން ނުވަ ޕްރައިވެޓް ކޮޓަރި ހުންނަ އިރު ޔޯގާ އާއި ސޯނާގެ ހިދުމަތް ވެސް ލިބޭނެ އެވެ.\nމީގެ އިތުރުން މި ރިސޯޓަށް އަންނަ ޓޫރިސްޓުންނަށް ލިބޭނެ ބައެއް ހިދުމަތްތަކުގެ ތެރޭގައިރި ރިސޯޓާ ކައިރި ރަށްރަށުގެ ކަނޑުއަޑީގެ ރީތިކަން ތަޖުރިބާކޮށްލުމަށް ގައިޑެޑް ސްނޯކްލިން އާއި މަސް ދަތުރުތަކާއި ނައޮތް ކްލަބްގެ އިތުރުން ޑެސްޓިނޭޝަން ޑައިިން ފަދަ ހިދުމަތްތައް ހިމެނެ އެވެ.\nއިތުރު ލިޔުންތައް ރިސޯޓްތައް ކާރޕް ޑިއެމް ބީޗް ރިސޯޓް އެންޑް ސްޕާ


Kalhu aafalu, Miee enme thadhu aafalu | Mihaaru\nބްލެކް ޑައިމަންޑް އެޕަލް\nކަޅު އާފަލު، މިއީ އެންމެ ތަދު އާފަލު\n17 ޖުލައި 2019 - 07:43 11 comments\nބްލެކް ޑައިމަންޑް އެޕަލްގެ ނަން ދީފައިވާ މި އާފަލަށް ސްކޯޕިއަން ފުރުޓް ވެސް ކިޔަ އެވެ. އަދި މިވައްތަރު، އެހެން ހުރިހާ އާފަލަކަށްވުރެ ފޮނި ރަހަ ގަދަވެފައި މުރަނަ އެވެ. މި އާފަލު ހެދޭ ހަމައެކަނި ތަނަކީ ޗައިނާގެ ޓިބެޓްގައިވާ ފަރުބަދަމަތީގެ ސަރަހައްދެކެވެ.\nކަނޑުގެ ލޮނުގަނޑަށް ވުރެ 3،100 މީޓަރު އުހުގައިވާ މިސަރަހައްދު ދުވާލުގެ ވަގުތު، ގަދަ އަށް އަވިދީ ހޫނުކަން މަތީ އޮވެ އެވެ. އެކަމުގެ ސަބަބުން އޮށް ފަޅަން އެހީއަކަށްވެ އެވެ. އެކަމަކު ރޭގަނޑު މިތަން އޮންނަނީ ގަނޑުވާހާ ފިނީގަ އެވެ. އަދި މީގެ އިތުރުން މި ސަރަހައްދަށް ވަރަށް ގިނަ ވަގުތު އަލްޓްރާވައިލެޓް ލިބެ އެވެ. އާފަލުގެ ބޭރު ތޮށިގަނޑުގެ ކުލަ ކަޅުވަނީ މިއަލީންނެވެ.\nމިބާވަތުގެ އާފަލު ހެއްދުމަށް ހާއްސަ ކާނާއެއް އަދި އެއްވެސް ވައްތަރެއްގެ ކެމިކަލެއް ވެސް ބޭނުމެއް ނުކުރެ އެވެ. ހުރިހާ ވެސް އެއްޗަކީ ގުދުރަތީ މާހައުލެވެ. އަދި މިފަދަ މާހައުލެއް އެހެންތަނެއްގައި އުފެއްދުމުގެ ކުޅަދާނަކަން ލިބިފައި ނެތުމަކީ އިތުރު އެއްވެސް ސަރަހައްދެއްގައި ބްލެކް ޑައިމަންޑް ނުހެއްދޭ ސަބަބު ވެސް މެއެވެ.\nދެން އޮތް އަނެއް ދަތިކަމަކީ ޓިބެޓްގެ މި ސަރަހައްދުގައި ދަތުރު ކުރުމުގައި ހުރި އުދަނގުލެވެ.\nއާދައިގެ އާފަލު ގަސްތައް ފޯދެން 2-3 އަހަރު ނަގާއިރު ބްލެކް ޑައިމަންޑް ފޯދެން 8 އަހަރު ނަގަ އެވެ. އާފަލު ބިނދެ ވިއްކަން އޮންނަ މުއްދަތު ކުރުވުމުގެ ސަބަބުން ގިނަ އަދަދެއްގެ އާފަލު މާކެޓަށް ނުނެރެވި ވެސް ހުރެ އެވެ. އަނެއްކޮޅުން، އާދައިގެ އެހެން އާފަލުތަކާ ޚިލާފަށް، ބާޒާރަށް ނެރުމުގެ ކުރިން ހަރުކަށި ޓެސްޓަކުން ފާސްވާން ޖެހެ އެވެ. ޓެސްޓުން ފާސްވެގެން ބާޒާރަށް ނެރެވެނީ ތިރީސް ޕަސެންޓްގެ އާފަލެވެ. ގިނަ ފަހަރު އިންވެސްޓްކުރެވޭ ވަރާއި އެކަށީގެންވާ ފަދަ ފުޅާ ދާއިރާއެއްގައި ބާޒާރަކަށް ނުނެރެވެ އެވެ.\nކަން މިހެން ހުރުމާ އެކު ބްލެކް ޑައިމަންޑް ވިއްކެން އޮންނަނީ ބޮޑު އަގެއްގަ އެވެ. އަދި ވިއްކުމުގައި ބޭނުންކުރާ އުސޫލު ވެސް ތަފާތެވެ.\nމި އާފަލު ވިއްކަން ހާއްސަވެފައިވާ ތަންތަނުން އެ ވިއްކަނީ ޕެކޭޖެއްގައި 6-8 އާފަލެވެ. އަދި އާފަލެއްގެ އަގު7ޑޮލަރަށް އަރަ އެވެ.\nއިތުރު ލިޔުންތައް މޭވާ އާފަލު


SunOnline: Roadhaige Vasiyyaiy: Rivethi akhlaaq libigannaanee kihineh?\nރޯދައިގެ ވަސިއްޔަތް: ރިވެތި އަޚުލާގު ލިބިގަންނާނީ ކިހިނެއް؟\nއަލްއުސްތާޛު އަޙްމަދު ޝާޒް 21 May 2020, 16:53\nމެއި 10، 2019: މިދިޔަ އަހަރުގެ ރޯދަމަހުގެ ދުވަހެއްގެ ހަވީރު އުސްފަސްގަނޑުގައި ގުޑިއަރުވަނީ -- ސަން ފޮޓޯ/ ފަޔާޒު މޫސާ\nއަޚުލާޤަކީ އިންސާނާގެ ނަފުސުގައި ހަރުލާފައިހުންނަ ސިފައެކެވެ. މި ސިފައިގެ ސަބަބުން، އޭނާ ކަމެއް ކުރަން ބޭނުންވާހިނދު އެކަމެއް ކުރާނީތޯ ނުވަތަ ނުކުރާނީތޯ ކުރިން ވިސްނުމަކާނުލައި އަދި ލަސްކަމެއްނެތި ވަރަށް ފަސޭހަކަމާއެކު އެކަމެއް ކުރެވެއެވެ. މިގޮތުގެމަތީން ކުރި އަމަލަކީ ބުއްދީގެގޮތުންނާއި ޝަރުޢީގޮތުން ރީތި އަމަލެއްކަމުގައިވާނަމަ އެއީ ރަނގަޅު އަޚުލާޤެކެވެ. އަދި އެ ކުރި އަމަލަކީ ބުއްދީގެގޮތުންނާއި ޝަރުޢީގޮތުން ހުތުރު އަމަލެއްކަމުގައިވާނަމަ އެއީ ނުބައި އަޚުލާޤެކެވެ.[ޖުރުޖާނީ، 2000، 89]\nއަޚުލާޤު ނުވަތަ ޚުލްޤުގައި ދެކަމެއް ޝަރުޠުވެގެންވެއެވެ. ފުރަތަމަ ކަމަކީ އަޚުލާޤެއްނަމަ އެއީ އިންސާނާގެ ނަފުސުގައި ސާބިތުވެހުންނަ ސިފަޔަކަށް ވާންޖެހެއެވެ. ނަފުސުގައި ހަރުލައި ސާބިތުވެފައިނުވާ ސިފައެއްނަމަ އެއީ އަޚުލާޤެއް ކަމުގައެއްނުވާނެއެވެ. ދެވަނަ ކަމަކީ އަމަލެއް ކުރުމުގައި އަވަސްކަން އެކުލެވިފައިވުމާއި، تَكَلُّفُ ގެ ސިފަ އެކުލެވިފައިނުވުމެވެ. ތަކައްލުފުގެ ސިފައަކީ ތިމާގެ ކިބައިގައި ހަގީގަތުގައިނެތް ސިފައެއް ތިމާގެ ކިބައިގައި ހުރިކަމަށް ހެދިގެން އުޅުމެވެ. މިސާލަކަށް ރުޅިއަންނަ ވަގުތުގައި ރުޅިނާންނަކަމަށް ހެދިގެން އުޅުމަކީ އެއީ ޚުލްޤު ކަމުގައެއްނުވާނެއެވެ.\nއަޚުލާޤު ގުޅިފައިވަނީ އިންސާނާގެ ނަފުސާއެވެ. އެހެންކަމުން އެއީ އިންސާނާގެ ހަށިގަނޑުގެ ބޭރުފުށުގެ އަމަލެއްނޫނެވެ. ނަފުސުގައި ހަރުލާފައިހުންނަ އަޚުލާޤު ބޭރުފުށުން ދައްކައިދެނީ މީހާގެ ސުލޫކެވެ. ވީމާ ސުލޫކު ހިމެނެނީ މީހާގެ އަޚުލާޤު ދޭހަކޮށްދޭ ދަލީލުކަމުގައެވެ. އެއީ ގަހުގައި އަޅާ މޭވާއިން، އެ ގަހުގެ ބާވަތް ދެނެގަނެވޭފަދައިންނެވެ. މީހާގެ ސުލޫކު ރަނގަޅުނަމަ އެއީ އޭނާގެ އަޚުލާޤު ރަނގަޅުކަމުގެ ދަލީލެކެވެ. ހަމައެގޮތަށް މީހާގެ ސުލޫކު ގޯސްނަމަ އެއީ އޭނާގެ އަޚުލާޤު ގޯސްކަމުގެ ދަލީލެކެވެ.\nއަޚުލާޤަކީ ގުދުރަތުން ދެއްވަވާ އެއްޗެއްހެއްޔެވެ؟ ނުވަތަ އަމިއްލައަށް ލިބގަންނަ އެއްޗެއްހެއްޔެވެ؟\nمحمّد صالح العُثَيْمِين ވިދާޅުވެފައިވެއެވެ. އަޚުލާޤަކީ ގުދުރަތުން ދެއްވުމާއި އަމިއްލަ މަސައްކަތުން ލިބިގަތުމާއި މި ދެބައިވެސް ހިމެނޭ އެއްޗެކެވެ. އެބަހީ: އަޚުލާޤަކީ ގުދުރަތުން ދެއްވާ އެއްޗަކަށްވީފަދައިން ތިމާގެ އަމިއްލަ މަސައްކަތުން ލިބިގަންނަ ބައެއްވެސް އޭގައި އެކުލެވިގެންވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ، أَشَجُّ عَبْد الْقَيْس އަށް ހަދީސްކުރެއްވިއެވެ. "ހަމަކަށަވަރުން، ﷲ ލޯބިވެވޮޑިގަންނަވާ ދެސިފައެއް ތިބާގެ ކިބައިގައިވެއެވެ. (އެއީ) ހިތްތިރިކަމާއި، މަޑުމައިތިރިކަމެވެ." أَشَجُّ ސުވާލުކުރެއްވިއެވެ. އޭ ﷲ ރަސޫލާއެވެ! އެއީ ތިމަން އަމިއްލަޔަށް ލިބިގަތް ދެސިފަތޯއެވެ؟ ނުވަތަ ﷲ ދެއްވި ދެއްވި ދެސިފަތޯއެވެ؟ އެކަލޭގެފާނު ހަދީސްކުރެއްވިއެވެ. "އެހެނެއްކަމަކު އެއީ ﷲ ތިބާގެ ކިބައިގައި ލައްވަވާފައިވާ ދެސިފައެވެ." އެހިނދު أَشَجُّ ވިދާޅުވިއެވެ. ﷲ ލޯބިވެވޮޑިގަންނަވާ އަދި އެކަލާނގެ ރަސޫލާ ލޯބިވެވަޑައިގަންނަވާ ދެސިފަ އަހުރެންގެ ކިބައިގައި ލެއްވެވި ﷲ އަށް ޙަމްދު ކުރަމެވެ.[އަބޫދާއޫދު: 13/4548] ރިވެތި އަޚުލާޤީ ސިފަތައް ގުދުރަތުން ދެއްވާފައިވާނަމަ އެ ސިފަތައް ލިބިގަތުމަށްޓަކައި އިތުރު މަސައްކަތްތަކެއްކޮށް ބުރައުފުލާކަށްނުޖެހޭނެއެވެ. މިގޮތަށް ރިވެތި އަޚުލާޤު ލިބިފައިނުވާމީހާއަށް އެހެންމީހުންގެ އެހީތެރިކަމާއެކު އަދި އަމިއްލަޔަށް މަސައްކަތްކޮށްގެން ﷲ ގެ އިރާދަފުޅާއެކު ރިވެތި އަޚުލާޤު ލިބިގަނެވިދާނެއެވެ.\nރިވެތި އަޚުލާޤު ލިބިގަނެވޭނެ މަގުތައް\n1. އާއިލާ: އާއިލާއަކީ ރަނގަޅު އަޚުލާޤު ލިބިގަތުމުގެ އެންމެ ފުރަތަމަ މަސްދަރުކަމުގައި ބުނެވިދާނެއެވެ. އެހެނީ ދަރިންނަށް އަޚުލާޤީ ސިފަތަކާއި އެހެނިހެންވެސް ކަންތައްތައް އުނގަންނައިދޭ ފުރަތަމަ މަދަރުސާއަކީ އާއިލާއެވެ. ދަރިންގެ ކިބައިގައި ވަކިކަހަލަ ސިފަތަކެއް ހަރުލައްވައި، އެ ދަރިފުޅަކީ އަޚުލާޤު ރަނގަޅު ދަރިއެއްގެގޮތުގައި ބޮޑުކުރުމުގެ މަސްއޫލިއްޔަތު އުފުލަންޖެހޭ ފަރާތަކީ އާއިލާއެވެ. ރަސޫލުﷲ ޞައްލަﷲ ޢަލައިހިވަސައްލަމަ ހަދީސްކުރެއްވިއެވެ. "ކޮންމެ ކުއްޖަކުވެސް ދުނިޔެއަށް އުފަންވަނީ ފިޠުރަތުގެ ސާފުކަންމަތީގައެވެ. (އެބަހީ: ހައްގު ދީންކަމަށްވާ އެއްކައުވަންތަކަމުގެ ދީނުގެ މަތީގައެވެ.) ފަހެ، އެކުއްޖާ ޔަހޫދީއަކަށް ނުވަތަ ނަޞާރާއަކަށް ނުވަތަ މަޖޫސީއަކަށް ހަދަނީ އެކުއްޖާގެ މަންމައާއި ބައްޕައެވެ."[ބުޚާރީ: 5/1296]\n2. ރަނގަޅު ތައުލީމު: ހެޔޮނުބައި ވަކިކޮށް ބާއްޖަވެރި ދިރިއުޅުމެއް އުޅުމަށް މަގުފަހިކޮށްދޭނެ އެންމެ މުހިންމު މަސްދަރަކީ ތައުލީމެވެ. ޤުރުއާނުންގެ އެންމެ ފުރަތަމަ ބާވައިލެއްވި އާޔަތްތަކުގައިވެސް އަންގަވާފައިވަނީ ޢިލްމު އުނގެނުމަށެވެ. ﷲ ވަޙީކުރައްވާފައިވާ ބަސްފުޅުގެ މާނައިގައިވެއެވެ. "ކަލޭގެފާނުގެ ވެރިރަސްކަލާނގެ އިސްމުފުޅުން ކަލޭގެފާނު ކިޔަވައިވިދާޅުވާށެވެ! އެކަލާނގެއީ (ހުރިހާ ތަކެއްޗެއް) ހެއްދެވި ރަސްކަލާނގެއެވެ."[ޢަލަޤު: 1]\n3. ރިވެތި އަޚުލާޤުގެ ނަމޫނާ: ތަރުބަވީ ޢިލްމުވެރިން ވިދާޅުވާގޮތުގައި މީހެއްގެ ކިބައިގައި ސިފައެއް ހަރުލެއްވުމަށް އެންމެ ފަސޭހަ ގޮތްތަކުގެތެރޭގައި "ނަމޫނާ" ދެއްކުން ހިމެނެއެވެ. އެހެންކަމުން އާއިލާގެތެރެއިންނާއި، މުދައްރިސުންގެ ފަރާތުންނާއި، ރަހުމަތްތެރިންގެ ފަރާތުންނާއި އަދި މުޖުތަމައުގެ އެންމެހައި ފަރުދުންގެ ފަރާތުން ރިވެތި އަޚުލާޤު ފެނުމަކީ ރަނގަޅު އަޚުލާޤު ލިބިގަތުމަށް މަސައްކަތްކުރާ ފަރާތަށް ވަރަށް މުހިއްމު ކަމެކެވެ. އެއްވެސް އޮޅުމެއްނެތްގޮތުގައި މީސްތަކުންތެރެއިން އަޚުލާޤީ ގޮތުން އެންމެ ފުރިހަމަ ނަމޫނާއަކީ ރަސޫލުﷲ ޞައްލަﷲ ޢަލައިހިވަސައްލަމައެވެ. ﷲ ވަޙީކުރައްވާފައިވާ ބަސްފުޅުގެ މާނައިގައިވެއެވެ. "ހަމަކަށަވަރުން، ﷲ ގެ ރަސޫލާގެ ކިބައިގައި، ތިޔަބައިމީހުންނަށް ރިވެތިވެގެންވާ ނަމޫނާއެއްވިއެވެ."[އަޙުޒާބު: 21]\n4. ރަނގަޅު ރަހުމަތްތެރިން: ރަނގަޅު ރަހުމަތްތެރިންނަކީވެސް ރިވެތި އަޚުލާޤު ލިބިގަތުމުގެ މުހިއްމު މަސްދަރެކެވެ. ރަހުމަތްތެރިންގެ ގޮތުގައި ހެޔޮލަފާ މީހުން އިޚުތިޔާރު ނުކުރުމަކީ ތިމާގެ ދެދުނިޔޭގެ ބާއްޖަވެރިކަން ގެއްލިގެންދިއުމުގެ މަގެކެވެ. ﷲ ވަޙީކުރައްވާފައިވާ ބަސްފުޅުގެ މާނައިގައިވެއެވެ. "އަނިޔާވެރިޔާ އޭނާގެ ދެއަތުގައި ދަތްއަޅާ ދުވަސް ހަނދުމަކުރާށެވެ! އޭނާ (އެދުވަހުން) ބުނާނެތެވެ. އޭ ސަހަރޯއެވެ! ރަސޫލާގެ އަރިހުން މަގެއްހިފައި، ބޭނުންކުޅަނަމަ، ތިމަންނާއަށް ކިހާ ރަނގަޅުވީސްހެއްޔެވެ؟ އޭ ހުރި ހަލާކެއްގެ ބޮޑުކަމާއެވެ! ސަހަރޯއެވެ! ތިމަން އެވެނިމީހަކު މިތުރަކުކަމުގައި ނުހިފިނަމަ، ކިހާ ރަނގަޅުވީސްހެއްޔެވެ؟ ހަމަކަށަވަރުން، ތިމަންނާއާހަމަޔަށް އެ ޤުރުއާން އައުމަށްފަހު، އޭނާ ތިމަން އެއިން އެއްކިބާކޮށް މަގުފުރައްދައިފިއެވެ. އިންސާނާއަށް އޭނާ ދެރަކޮށް ނިކަމެތިކޮށްލާ އެއްޗެއްކަމުގައި ޝައިޠާނާ ވެއެވެ."[ފުރުޤާނު: 27-29]\n5. މުޖުތަމައު: ރިވެތި އަޚުލާޤު ލިބިގަނެވޭނެ މުޖުތަމައެއްގެ ހާލަތަކަށްވާނީ އެ މުޖުތަމައުގައި ދިރިއުޅޭ މީސްތަކުން އެކަކު އަނެކަކަށް ހެޔޮކަންތައްތަކަށް އަމުރުކޮށް ނުބައިކަންތައްތައް ނަހީކުރުމެވެ. ﷲ ވަޙީކުރައްވާފައިވެއެވެ. "ޒަމާން ގަންދެއްވަމެވެ. ހަމަކަށަވަރުން، އިންސާނާވަނީ، ގެއްލުމެއްގައިކަން ކަށަވަރެވެ. އީމާންވެ ޞާލިޙު އަމަލުތައްކޮށް، އަދި އެކަކު އަނެކަކަށް ހައްގަށް ވަސިއްޔަތްކޮށް، އަދި އެކަކުއަނެކަކަށް ކެތްތެރިވުމަށް ވަސިއްޔަތްކޮށް އުޅުނުމީހުން މެނުވީއެވެ."[ޢަޞްރު: 1-3]\nބުނެވިދިޔަ ކަންތައްތަކުގެ އިތުރުން، މީސްތަކުންގެ އަޚުލާޤު ރަނގަޅުކޮށް އެގޮތުގައި ދެމެހެއްޓުމަށްޓަކައި ދައުލަތުގެ މަސްއޫލިއްޔަތުވެސް ވަރަށް ބޮޑެވެ. އިސްލާމީ ދައުލަތެއްގެ އެންމެ މުހިއްމު އެއްމަސްއޫލިއްޔަތަކީ އެތަނެއްގެ ރައްޔިތުންގެ އަޚުލާޤާއި ސުލޫކު ރަނގަޅުކޮށް، ގައުމުގެ އަޚުލާޤީ ތަރުބިޔަތުގެ އޮނިގަނޑު ހަރުދަނާކަންމަތީ ދެމެހެއްޓުމެވެ. އެގޮތުން؛ ގައުމުގެ ތައުލީމީ ނިޒާމު ހެޔޮގޮތުގައި ކުރިއަށް ގެންދިއުމާއެކު ދިރިއުޅުމުގެ އަސާސީ ބޭނުންތައް އެކަށީގެންވާގޮތުގައި ފުއްދޭނެ މަގުތައް ތަނަވަސްކޮށްދޭންޖެހޭނެއެވެ. އަސާސީ ޚިދުމަތްތަކާއެކު، ދިރިއުޅުން އިތުރަށް 'ފުރިހަމަކުރުމަށްޓަކައި' ބޭނުންވާނެ ޚިދުުމަތްތައް ފޯރުކޮށްދިނުމަށްވެސް އިސްކަންދޭންވާނެއެވެ. އިޖުތިމާއީ ރައްކާތެރިކަމާއި އަދުލުގެ ނިޒާމު ހަރުދަނާކުރުމަށް ޚާއްޞަ ސަމާލުކަން ދޭންޖެހޭނެއެވެ. މިފަދައިން ކަންކުރުމުގައި ދައުލަތުން ޒިންމާދާރުނުވިނަމަ، މީސްތަކުން ރިވެތި އަޚުލާޤީ ސިފަތަކާ ދުރުވެ މުޖުތަމައުގެ އަމަންއަމާންކަން ގެއްލި ހީވެސްނުކުރާފަދަ ބޮޑެތި ގެއްލުންތަކާ ކުރިމަތިލާންޖެހުން އޮންނާނީ ވަރަށް ގާތުގައެވެ.


ގްރީން ސްޓްރީޓްސްއާއި އީގަލްސް ބައްދަލުކުރި މެޗު އެއްވަރުވެގެން ނިމިއްޖެ ގްރީން ސްޓްރީޓްސްއާއި އީގަލްސް ބައްދަލުކުރި މެޗު އެއްވަރުވެގެން ނިމިއްޖެ\nގްރީން ސްޓްރީޓްސްއާއި އީގަލްސް ބައްދަލުކުރި މެޗު އެއްވަރުވެގެން ނިމިއްޖެ\nކްލަބް އީގަލްސްއާއި ގްރީން ސްޓްރީޓްސް ބައްދަލުކުރި މެޗުގެ ތެރެއިން | ފޮޓޯ: ވަގުތު\nދިރާގު ދިވެހި ޕްރިމިއާ ލީގުގައި ރޭ ކްލަބް ގްރީން ސްޓްރީޓްސް އާއި ކްލަބް އީގަލްސް ކުޅުނު މެޗު އެއްވަރުވެގެން ނިމިއްޖެއެވެ. ރޭ ގްރީން ސްޓްރީޓްސް އާ އީގަލްސް ވާދަކުރި މެޗު ނިމުނީ 1-1 އިންނެވެ.\nދެ ވަނަ ބުރުގެ ފުރަތަމަ މެޗުގައި އިއްޔެ ހަވީރު ޓީސީ ސްޕޯޓްސް ކްލަބް ވަނީ ވިކްޓްރީ ސްޕޯޓްސް ކްލަބް 3-0 އިން ބަލިކޮށްފައެވެ. ލީގުގެ އެއް ވަނައިގައި އޮތީ ފުރަތަމަ ބުރުގައި ކުޅުނު އަށް މެޗުން 20 ޕޮއިންޓް ހޯދި މާޒިޔާއެވެ. ގްރީން ސްޓްރީޓްސް އާއި ޓީސީއަށް ނުވަ މެޗުން 16 ޕޮއިންޓް ލިބިފައިވާއިރު ގޯލުގެ ތަފާތުން ދެ ވަނަ ލިބެނީ ގްރީން ސްޓްރީޓްސްއަށެވެ. ތިން ވަނައިގައި ޓީސީ އޮތްއިރު 15 ޕޮއިންޓާއެކު އީގަލްސް އޮތީ ހަތަރު ވަނައިގައެވެ.\nކްލަބް އީގަލްސް ރޭގެ މެޗަށް ނުކުތްއިރު ގައުމީ ޓީމުގެ ޒުވާން ޑިފެންޑަރު ހައިޝަމް ހަސަންގެ އިތުރުން ގޯލްކީޕަރު ސުޖަން ޕެރޭރާ ހުރީ ދެ ކާޑު ހަމަވުމުގެ ސަބަބުން ސަސްޕެންޑްވެފައެވެ. މި ކުޅުންތެރިންގެ ބަދަލުގައި އީގަލްސްއިން ކުޅެން ނުކުމެފައިވަނީ ޒުވާން ކުޅުންތެރިންނެވެ.\nރޭގެ މެޗުގައި ދެޓީމުގެ ފަރާތުން ވެސް ހަމަހަމަ ކުޅުމެއް ފެނުނުއިރު ފުރަތަމަ ހާފު ނިމުނީ ގްރީން ސްޓްރީޓްސް 1-0 އިން ކުރީގައި އޮވެގެންނެވެ. މެޗުގެ 37 ވަނަ މިނެޓުގައި މި ގޯލު އެޓީމަށް ކާމިޔާބުކޮށްދިނީ ސަލާހްއެވެ. އަރިމަތިން ކުޅެމުންދިޔަ މުހައްމަދު ރިސްވާން ޖައްސާލި ބޯޅަ ސަލާހް އަށް ލިބުމުން އޭރިޔާ ބޭރުގައި ހުރެފައި ފޮނުވާލި ބާރު ބޯޅަ އަމާޒުވީ ގޯލުގެ ތިރީ ކަނަށެވެ. މެޗުގެ ދެ ވަނަ ހާފުގައި އީގަލްސްއިން ގޯލެއް ޖަހަން ކުރި މަސައްކަތް ކާމިޔާބުވީ 75 ވަނަ މިނެޓުގައެވެ. ހަސަން ރާއިފް އަހުމަދު (ހަންނަ) ދިން ބޯޅައެއް ހޯދުމަށް ފަހު އޭރިޔާތެރެއަށް ވަދެ ކައިރީގައި ތިބި ގްރީން ސްޓްރީޓްސްގެ ދެ ޑިފެންޑަރުންނަށް ފުރުސަތެއް ނުދީ މި ގޯލު ކާމިޔާބުކޮށްދިނީ މެޗުގެ މޮޅު ކުޅުންތެރިޔާގެ މަޤާމްވެސް ހޯދި އަލީ ފާސިރު (ސެންޓޭ)އެވެ.\nމެޗަށްފަހު ވާހަކަ ދައްކަމުން ކްލަބް ގްރީން ސްޓްރީޓްސްގެ ކޯޗު އަލީ ސުޒޭން ބުނީ، ގްރީންގެ ކޯޗު އަލީ ސުޒޭން ބުނީ މި މެޗުގެ ދެވަނަ ހާފުގައި ކުޅުންތެރިންގެ ފަރާތުން ފެނިގެންދިޔައީ އާދައިގެ ކުޅުމެއް ކަމަށެވެ. އަދި މި މެޗުން އީގަލްސްއަށް ޕޮއިންޓެއް ހައްގު ކަމަށްވެސް އޭނާ ބުންޏެވެ. އަދި ދެވަނަ ހާފުގައި ގްރީންގެ އެޓޭކްތައް މަދުކަން ސުޒޭން ފާހަގަކުރިއެވެ.\n"މީގަ ދެން މެޗަށް ބަލާއިރު ފަހު ހާފުގައި ވަރަށް ދަށްކޮށް ގްރީން ދިޔައީ. ފަހު ހާފުގެ ކުޅުމަށް ބަލާއިރު ބައިވަރު ކަންތައް ގޯސްކޮށް ގޮސްގެން އީގަލްސްއަށް ކޮންފިޑެންސް ލިބިގެން ވަރަށް ރަނގަޅަށް އެމީހުން ދެވަނަ ހާފުގައި ކުޅެގެން އެއްވަރުކުރީމި." ސުޒޭން ބުންޏެވެ.\nމެޗަށްފަހު ވާހަކަ ދައްކަމުން ކްލަބް އީގަލްސްގެ ކޯޗު މުހައްމަދު ޝިޔާޒް (މޯހަން) ބުނީ، ޓީމުގެ ހާލަތަށް ބަލާއިރު، މި މެޗުން ޕޮއިންޓެއް ލިބުމުންވެސް ހިތްހަމަޖެހޭ ކަމަށެވެ. އަދި މެޗުން ޕޮއިންޓެއް ލިބުނީ ކުޅުންތެރިން ދެއްކި މޮޅު ކުޅުމުގެ ސަބަބުން ކަމަށްވެސް އޭނާ ބުންޏެވެ.\n"ހަގީގަތުގައި އޮތް ހާލަތަށް ބަލާފައި ވަރަށް ހިތްހަމަޖެހޭ ނަތީޖާއާއި ދޭތެރޭ. ވަރަށް ރަނގަޅު ކުޅުންތެރިން މަސައްކަތްކުރި. އެހެން ދުވަސް ދުވަހު ނުފެންނަ ވަރަށް މަސައްކަތްކޮށްފި. ކުރި ދެ މެޗުގައި މި ވަރަށް މަސައްކަތްކުރިނަމަ މޮޅުވީސް އެ މެޗުތަކުން. ދެން ޗާންސް ވެސް ލިބުނު ސްކޯރ ނުކުރެވިގެން މޮޅެއް ގެއްލުނިމީ." މޯހަން ބުންޏެވެ.\nދިރާގު ދިވެހި ޕްރިމިއަރ ލީގުގައި މިއަދުވެސް ދެ މެޗެއް ކުޅުމަށްވަނީ ހަމަޖެހިިފައެވެ. މި މެޗުތައް ކުޅުމަށްފަހު ވަރލްޑް ކަޕް އަދި އޭޝިއަން ކަޕް ޖޮއިންޓް ކޮލިފައިންގައި ރާއްޖެއާއި ސީރިއާ ބައްދަލުކުރާ މެޗަށް ޤައުމީ ޓީމަށް ވަގުތު ދިނުމުގެ ގޮތުން ލީގުގެ ކުޅުން މެދު ކަނޑާލާނެއެވެ.


Report Kuhveri Kuran Jehey, Biru Dhakkaane Kameh Nei: Dr. Shaheem - Vaguthu\nރިޕޯޓު ކުށްވެރިކުރަން ޖެހޭ، ބިރު ދައްކާނެ ކަމެއް ނެތް: ޝަހީމް\nޑރ.ޝަހީމް ވާހަކަފުޅު ދައްކަވަނީ – ފޮޓޯ: ޕީޕީއެމް\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓު ކުށްވެރިކުރުމަކީ ކޮންމެ ދިވެހި ރައްޔިތަކު ކުރަން ޖެހެ ކަމެއް ކަމަށާއި މަޖިލީހުން މީހުންނަށް ބިރު ދައްކަން އުޅޭނެ ކަމެއް ނެތް ކަމަށް ކުރީގެ އިސްލާމިކް މިނިސްޓަރ ޑރ. މުޙައްމަދު ޝަހީމް އަލި ސައީދު ވިދާޅުވެއްޖެއެވެ.\nޝަހީމް މިހެން ވިދާޅުވީ ރާއްޖޭގެ ދާޚިލީ ކަންކަމާ ގުޅޭ ގޮތުން ވާހަކަ ދައްކާތީ އެކަން ކުށްވެރިކޮށް އެމައްސަލަ ބަލައިދިނުމަށް މަޖިލީހަށް މައްސަލައެއް ހުށަހަޅާފައިވަނިކޮށެވެ. އެމައްސަލަ ހުށަހެޅުއްވީ އެމްޑީީގެ ޕާލަމެންޓްރީ ގްރޫޕުގެ ލީޑަރ އަދި މެދު ހެންވޭރު ދާއިރާ މެމްބަރު އަލީ އާޒިމެވެ. އާޒިމް މަޖިލީހަށް ހުށަހަޅާފައިވާ ސިޓީއެއްގައި އެދިވަޑައިގެންފައި ވަނީ ޑރ. ޝަހީމް އޯގަނައިޒޭޝަން ފޯ އިސްލާމިކް ކޯޕަރޭޝަން (އޯއައިސީ) ގެ ސެކްރެޓްރީ ޖެނެރަލް ގެ އެޑްވައިޒަރ ގެ މަގާމުގައި ހުންނަވައިގެން ދިވެހި ދާޚިލީ ކަންކަމަށް ފާޑުވިދާޅުވަމުން ދަނީ އެ ކޯޕަރޭޝަނުގެ ސެކްރެޓްރީ ޖެނެރަލް ޑރ. ޔޫސުފް ބިން އަހްމަދު އަލް-އޮތައިމާން ގެ ވިދާޅުވުމަކަށް ތޯ ބަލައިދިނުމަށެވެ.\nޝަހީމް މަސައްކަތް ކުރައްވަނީ އޯއައިސީގެ ސެކްރެޓަރީ ޖެނެރަލްގެ އެޑްވައިޒަރެއްގެ ގޮތުގައެވެ.\nއޮކްޓޯބަރ 21, 2019 13:02\nޑރ ސަހީމް އައް ބިރުދެއްކުން މިހާރުންމިހާރައް ހުއްޓާލާ އެމަނިކްފާނާކީ ތިކަހަލަ ލާދީނީ ސަރުކާރަކުން ދައްކާހާބިރަކައް ފަހައް ޖެހިވަޑައިގަންނަވާނެ ބޭފުޅެއްނޫން\nއޮކްޓޯބަރ 21, 2019 13:06\nސާބަހޭ ޑރ ޝަހީމް، މަނިކުފާނަށް ކުރުނީސް އަދާކުރަން، ދީން ދިފާއުކޮށް ވާހަކަ ދައްކާނެ ކިތަންމެ ޝަހީމެއް މިޤައުމުގައި އެބަތިބި، ހުރިހާ މީހުންގެ މައްސަލަވެސް ކަލޭމެން ލާދީނީ މީހުން ހަމަބަލައި އަޅާ ފިޔަވަޅެއް އަޅަންވީ، ކުޑަކޮށްވެސް ބިރެއްނުގަނޭ، މާތްﷲގެ ވާގިފުޅާއެކު ދީނުގެ ހައްޤުގައި ޤުރުބާންވާން މިތިބީ ފިސާރި ސާބިތުކަމާއެކު ތައްޔާރަށް އިންޝާﷲ\nއޮކްޓޯބަރ 21, 2019 13:13\nމިހާރު އެނގިއްޖެ ތީ އެގަންޖާ 19 ކަން\nއޮކްޓޯބަރ 21, 2019 13:19\nޣައިރު މުސްލިމުންނަކައް އަހަރެމެން ބިރެއް ނުދެއްކޭނެ ބިރު ނުވެސް ގަންނާނެ މިއީ އަހަރެމެންގެވެސް ޤައުމު މުސްލިމުންގެ ޤައުމު!\nލާދީނީ ކަންތަކާ ދެކޮޅު ހަދަންޖެހޭ\nއޮކްޓޯބަރ 21, 2019 13:50\nބިރު ދެއްކުމާ ދެކޮޅު.\nއޮކްޓޯބަރ 21, 2019 13:51\nއަލީ އާޒިމަކީ މުސްލިމެއްތަ؟\nއޮކްޓޯބަރ 21, 2019 14:17\nއޮކްޓޯބަރ 21, 2019 14:57\nއިލްމުވެރިންގެ އަނގަ ބަންދުކުރިއަސް ލަދީނީ ސަރުކާރުގެ ލަގަބު އެޅިފަ އޮތީ. ލާދީނީ ބައިގަނޑު އިސްތިއުފާ.\nއޮކްޓޯބަރ 21, 2019 16:14\nބިރުދައްކާގެން ކުޅިކުޅެން ނުހަދާ!! ކަރުއަޅާލިޔަސް ފަސްނުޖެހޭނަން. ﷲއަކްބަރު. ޝަހީ މް އަށް ޝުކުރިއްޔާ. މިއީ އަލީއާޒި މް އާއި ގަންޖާބޯގެ އެކަނިގައު މެއްނޫން. ބޯބުރާންތިވެގެން އުޅޭނެކަ މެއްނެތް.\nއޮކްޓޯބަރ 21, 2019 23:47\nލޭ ކޮށާލިއަސް އަހަރެމެން ރަސޫލާގެ ދިފާއުގަ ތެދުވާނަށް. ނުހުއްޓުވޭނެ.\nއޮކްޓޯބަރ 22, 2019 09:49\nމަގު ތަކަށް ނުކުމެ އެމް.ޑީ.އެން. ގެ ރިޕޯރޓް އާ ދެކޮޅަށް މުޒާހަރާ ގިނަކުރަންވީ.


Ilmu ungenumattakai ishaa namaadhu faskollun - Ihavan Online\nFeb 10, 2021 11:02\nޢިލްމު އުނގެނުމަށްޓަކައި ޢިޝާ ނަމާދުގެ ޖަމާޢަތް ފަސްކޮށްލުން\nއިސްލާމްދީނުގެ ތަޢުލީމު އުނގެނުމުގެ ގޮތުން ނުވަތަ އޭނުންވެސް ޙާޖަތެއް ޖެހިގެން އަދި ޙާޖަތެއް ނުޖެހުނު ނަމަވެސް، ޢިޝާ ނަމާދުގެ ޖަމާޢަތް ފަސްކޮށްލުމަކީ ހުއްދަކަމެކެވެ. އެއީ ޖަމާޢަތް ފަސްކޮށްލުން ސުންނަތް ވެގެންވާ ނަމާދެކެވެ.\nޤުރުއާން ކްލާސްފަދަ ކްލާސްތަކުގައި ބައެއް ކޮލެޖު، ޔުނިވަރސިޓީތަކުގައި ކިޔަވާ އެކި އެކި ކޯސްތަކުގައި ކިޔަވާ ދަރިވަރުންވެސް މިފަދައިން ޢަމަލު ކުރުން އެއީ މައްސަލައެއް ނޫނެވެ. އެހެނީ ޙާޖަތެއް ޖެހިއްޖެނަމަ ޢިޝާ ނަމާދު ލަސްކޮށްލުމަކީ، އަދި ޙާޖަތެއް ނުޖެހުނަސް ޢިޝާ ނަމާދުގެ ޖަމާޢަތް ލަސްކޮށްލުމަކީ އޭގެ މައްޗަށް ދަލީލު އޮތް ކަމެކެވެ. އަދި އެކި އެކި ޤުރުއާން ކްލާސްތަކުގައި އަދި ޔުނިވަރސިޓީތަކުގައި ތަން ފުރިފައި އޮތުމުގެ ސަބަބުން އެއްބަޔަކަށް ނަމާދު ވަޤުތުތައް ހިމެނޭގޮތުން މެނުވީ ތަނުން ޖާގަ ވެސް ނުލިބެއެވެ. އެފަދަ ޙާލަތުގައި ޢިލްމު އުނގެނުމުގެ ޙާޖަތަށް ޖެހިފައިވުމާއެކު، ޢިޝާ ނަމާދުގެ ޖަމާޢަތް އެކަމުގެ ސަބަބުން ފަސްކޮށްލުމަކީ ހުއްދަ ކަމެކެވެ. އެގޮތުން ކްލާސް ނިންމާފައި ޖަމާޢަތުގައި ނަމާދު ކުރާނީއެވެ.\nޢިޝާ ނަމާދުގެ ޖަމާޢަތް ފަސްކުރުމުގެ ދަލީލަކީ\n( لَولَا أَنْ أَشُقَّ عَلَى أُمَّتِي لَأَمَرْتُهُمْ أَنْ يُؤَخِّرُوا الْعِشَاءَ إِلَى ثُلُثِ اللَّيْلِ ، أَوْ نِصْفِهِ ) رواه الترمذي (167) ، وَعَنْ عَائِشَةَ رَضِيَ الله عَنْهَا قَالَتْ : أَعْتَمَ النَّبِيُّ صَلَّى الله عَلَيْهِ وَسَلَّمَ ذَاتَ لَيْلَةٍ – أي : أَخَّرَ صَلَاةَ الْعِشَاءِ حَتَّى اشْتَدَّتْ ظُلْمَةُ اللَّيْلِ – حَتَّى ذَهَبَ عَامَّةُ اللَّيْلِ حَتَّى نَامَ أَهْلُ الْـمَسْجِدِ ، ثُمَّ خَرَجَ فَصَلَّى فَقَالَ : ( إِنَّهُ لَوَقْتُهَا لَوْلَا أَنْ أَشُقَّ عَلَى أُمَّتِي ) أخرجه مسلم (638) .\n‘ތިމަންކަލޭގެފާނުގެ އުންމަތުގެ މީހުންނަށް ބުރަކަމަކަށް ނުވާނަމަ ޢިޝާ ނަމާދު ރޭގަނޑުގެ ތިންބައިކުޅަ އެއްބަޔަށް ނުވަތަ ދެބައިކުޅަ އެއްބަޔަށް ފަސްކުޅައުމަށް ތިމަންކަލޭގެފާނު އަމުރު ކުރެއްވީމުހެވެ. ޢާއިޝާ ރަޟިޔަﷲ ޢަންހާ ވިދާޅުވިއެވެ. އެއްރެއެއްގައި ނަބިއްޔާ ޞައްލަﷲ ޢަލައިހި ވަސައްލަމަ ރޭގަނޑުގެ އަނދިރިކަން ގަދަވެއްޖައުމަށް ދަންދެން ޢިޝާ ނަމާދު ފަސްކުރެއްވިއެވެ. ރޭގަނޑުގެ ބައެއް ފަސްވެގެން ގޮސް މިސްކިތުގައި ތިބި މީހުން ނިދައިފުމަށް ދަންދެނެވެ. އޭގެ ފަހުގައި ނުކުމެވަޑައިގެން ނަމާދު ކުރެއްވިއެވެ. އަދި ޙަދީޘްކުރެއްވިއެވެ. “ހަމަކަށަވަރުން މިއީ އެ ނަމާދުގެ ވަޤުތެވެ. އެއީ ތިމަންކަލޭގެފާނުގެ އުންމަތުގެ މީހުންނަށް ބުރަކަމަކަށް ނުވާނަމައެވެ.”\nمجموع فتاوى ورسائل العثيمين” (15/ 26).


އައި.ޔޫ.އެމް ލ.ފޮނަދޫ ލާރނިންގ ސެންޓަރުގެ 2019 ވަނަ އަހަރުގެ ދެވަނަ ސެމިސްޓަރގެ އިމްތިޙާން ބެލެހެއްޓުމަށް އިންވިޖިލޭޓަރުން ހޯދުމަށް\nއައި.ޔޫ.އެމް ލާރނިންގ ސެންޓަރުތަކުގެ 2019 ވަނަ އަހަރުގެ ދެވަނަ ސެމެސްޓަރގެ އިމްތިޙާން ބެލެހެއްޓުމަށް އިންވިޖިލޭޓަރުން ހޯދުމަށް\nއައި.ޔޫ.އެމް ލާރނިންގ ސެންޓަރުތަކުގެ 2019 ވަނަ އަހަރުގެ ދެވަނަ ސެމިސްޓަރގެ އިމްތިޙާން ބެލެހެއްޓުމަށްޓަކައި އިންވިޖިލޭޓަރުންގެ ގޮތުގައި މަސައްކަތް ކޮށްދޭނެ މީހުން ހޯދުމަށް ބޭނުންވެއެވެ.\nކޮންމެ ސެޝަނަކަށް -/300 ރުފިޔާ\nއުމުރުން 18 އަހަރު ފުރިފައިވާ މީހެއް ކަމުގައިވުން.\nއިންވިޖިލޭޓަރެއްގެ މަސްއޫލިއްޔަތު ރަނގަޅަށް އެނގިފައިވާ މީހެއް ކަމުގައިވުން.\nއިންވިޖިލޭޓްކުރާ ފަރާތަކީ އެއަހަރެއްގެ އިމްތިހާނުގައި ބައިވެރިވާ ކެންޑިޑޭޓެއްގެ މަންމަ، ބައްޕަ، އަނބިމީހާ، ފިރިމީހާ، އެއްބަނޑު އެއްބަފާ މީހެއް، ދަރިއެއް، ބަލަދުވެރިކަމުގެ ދަށުގައި ހުންނަ މީހެއް ނުވަތަ އިމްތިހާނަށް ދަރިވަރު ތައްޔާރުކޮށްދޭ މީހެއް ކަމުގައި ނުވުން.\nއިންވިޖިލޭޓަރުންގެ މަޤާމަށް އެދި ހުށަހަޅާފޯމް. (މި ފޯމް ދިވެހިރާއްޖޭގެ އިސްލާމީ ޔުނިވަރސިޓީގެ ކައުންޓަރުންނާއި ވެބްސައިޓް (www.ium.edu.mv)، އަދި ފޮނަދޫ ކައުންސިލްގެ އިދާރާ އިން ލިބެން ހުންނާނެއެވެ. އަދި ފޯމްދޫކުރުމަށް ހަމަޖެހިފައިވަނީ ރަސްމީ ބަންދުނޫން ކޮންމެ ދުވަހެއްގެ ހެނދުނު 9:00 އިން 14:00 އަށެވެ).\nދިވެހިރައްޔިތެއްކަން އަންގައިދޭ ކާޑުގެ ދެފުށުގެ ސާފުކޮޕީ.\nލިބިފައިވާ އެންމެމަތީ ތަޢުލީމް ސެޓްފިކެޓްގެ އަސްލާ އެއްގޮތްކަމުގެ ތައްގަނޑުޖެހި ކޮޕީ.\nއެކައުންޓް ނަންބަރު ވެރިފައިކުރާ ސްލިޕް.\nނޯޓް: އިޢުލާންގެ މުއްދަތުގެ ފަހުންވެސް އިންވިޖިލޭޓަރުންގެ ޢަދަދު ހަމަނުވާނަމަ، އިތުރަށް އެފުރުޞަތު ދެވޭނެ ވާހަކަ ދަންނަވަމެވެ.\nފުރިހަމަކޮށްފައިވާ އިންވިޖިލޭޓަރުންގެ ފޯމާއި ހުށަހަޅަންޖެހޭ ލިޔެކިޔުންތައް 07 ނޮވެމްބަރު 2019 ވާ ބުރާސްފަތި ދުވަހުގެ 13:00 ކުރީން އައިޔޫއެމް ލާރނިންގް ސެންޓަރ(ކުރީގެ ސިރާޖުއްދީން ޕްރީސްކޫލް) ހުށަހެޅުމަށް އެދެމެވެ.\nއިތުރު މައުލޫމާތު ސާފުކުރުމަށް 3022125 / 3022124 / 3022123 އަށް ރަސްމީ ގަޑީގައި ގުޅުއްވުން އެދެމެވެ.\nއިމްތިޙާނު އޮންނަ މުއްދަތާ ވަގުތު:\nއިމްތިޙާނު އޮންނާނީ 10 ނޮވެމްބަރު 2019 އިން 25 ނޮވެމްބަރު 2019 އަށް (ހެނދު 9:00 އިން 14:00 އަށް)\n03 ނޮވެންބަރު 2019\nޕަބްލިޝްކުރި ތާރީޚު: 03 ނޮވެންބަރު 2019\nސުންގަޑި: 07 ނޮވެންބަރު 2019 1300


SunOnline: Falhu matheegai ge alhaigen dhiriulhen visnun gengulhun muhihmmu: Aslam\nފަޅުމަތީގައި ގެ އަޅައިގެން ދިރިއުޅެން ވިސްނުން ގެންގުޅުން މުހިންމު: އަސްލަމް\nފާތިމަތު ސައީދު 18 Feb 2020, 10:21\nމިއަދު މަޖިލީޙުގެ ޖަލްސާގައި މިނިސްޓަރު މުހައްމަދު އަސްލަމް --- ފޮޓޯ/ މަޖިލިސް\nފަޅުތަރޭގައި ގެ އަޅައިގެން ވިސްނުން ގެންގުޅުމަކީ މުހިންމު ކަމެއް ކަމަށް ޕްލޭނިންގް އެންޑް އިންފްރާންސްޓްރަކްޗަ މިނިސްޓަރު މުހައްމަދު އަސްލަމް ވިދާޅުވެއްޖެ އެވެ.\nރައްޔިތުންގެ މަޖިލީހުގައި މިއަދު މެމްބަރަކު ކުރި ސުވާލަށް ޖަވާބު ދެމުން މިނިސްޓަރު އަސްލަމް ވިދާޅުވީ ރާއްޖޭގައި ބިމުގެ ގޮތުގެ ބަލަން ޖެހޭނީ ފެނުން އެއް މީޓަރު މައްޗަށް އޮންނަ ބައި އެކަނި ނޫން ކަމަށެވެ. ފެނުން އެއް މީޓަރު އަޑިއަށް އޮންނަ ބަޔަކީވެސް ބިން ގޮތުގައި ބަލަން ޖެހޭ ކަމަށް މިނިސްޓަރު ވިދާޅުވި އެވެ.\nއަސްލަމް ވިދާޅުވީ ފަޅު މަތީގައި ގެ އަޅައިގެން ދިރިއުޅުމުގެ ވިސްނުމަކީ ގެންގުޅެން ޖެހޭ ވިސްނުމެއް ކަމަށެވެ. އަދި ފަޅުމަތީގައި ގެ އަޅައިގެން ދިރިއުޅުމަކީ ރަނގަޅު ކަމެއްގެ ގޮތުގައި ފެންނަ ކަމަށްވެސް އަސްލަމް ވިދާޅުވި އެވެ.\n"ދެން އިންފްރާންސްޓްރަކްޗާ ސަރުކާރުން ބިލްޑް ކުރާނީ ފަޅުމަތީގައި. އެއީ ނުހިއްކާ ރައްޔިތުންނަށް ދިރިއުޅެވޭނެ ގޮތަކަށް. އެއީ މި ދިވެހިރާއްޖޭގައި ޔޫރަޕު މީހުން އުޅެނީ ހަމަ ގައިމުވެސް އެކަހަލަ ތަންތަނުގައި. އެމީހުން އުޅެން ބޭނުންވަނީވެސް އެކަހަލަ ތަންތަނުގައި." މިނިސްޓަރު އަސްލަމް ވިދާޅުވި އެވެ.\nހިސާބު ޖަހާ އަގުކުރަން ޖެހޭ ބޮޑު ކަމެއް ނަމަވެސް އެއީ ގެންގުޅެން ޖެހޭ ހިޔާލެއް ކަމަށް އަސްލަމް ވިދާޅުވި އެވެ. މިނިސްޓަރު އަސްލަމްގެ އެ ހިޔާލާއެކު މަޖިލީހުގެ ރައީސް މުހައްމަދު ނަޝީދު އެދިވަޑައިގަތީ އިތުރަށް އެ ހިޔާލު ކުލަކޮށް ސިފަވާގޮތަށް ކިޔަައިދެއްވުމަށެވެ.\nއެއާއެކު އަސްލަމް ވިދާޅުވީ ރާއްޖޭގެ ކޮންމެ ރަށެއްގައި އެކަން ނުކުރެވޭނެ ކަމަށެވެ. އެކަމަކު ކުރެވޭނެ ރަށްތައް އެބަހުރި ކަމަށެވެ. އެގޮތުން އެއް ފަޅެއްގައި ގިނަ ރަށްތަކެއް އޮތް ބޮޑެތި ފަޅުތައް ހުރި ތަންތަން އެގޮތަށް ބަަދަލުކުރެވިދާނެ ކަމަށް އަސްލަމް ވިދާޅުވި އެވެ.\n"އެ ފަޅުތަކުގައި އަޅުގަނޑުމެންނަށް ހަމަ ގޯތި ކަނޑާފައި. ޕްލޭނެއްގެ ދަށުން ގޯތި ކަނޑާފައި ގޯތި ދޫކުރެވޭނޭ. ސަރުކާރުން އިންފްރާންސްޓްރަކްޗާގެ ގޮތުގައި ބިނާކޮށްދޭން ޖެހޭނީ މަގުތަކޭ. ފެނާ ނަރުދަމާއެ އަޅާދޭން ޖެހޭނީ. ދެން ހުންނާނީ އެކަން ކުރުމުގައި ހުންނަ ޑިވެލޮޕްމެންޓް ކޮންޓްރޯލް ތަކެކޭ." މިނިސްޓަރު އަސްލަން ވިދާޅުވި އެވެ.\nމިނިސްޓަރު އަސްލަމްގެ އެވާހަކަފުޅާ އެކު މަޖިލީހުގެ ރައީސް ނަޝީދު ވިދާޅުވީ ހުރިހާ މެމްބަރުން "އޯވާ ވޯޓާ ދިރިއުޅުމަށް" ތައްޔާރުވެވަޑައި ގަތުމަށެވެ.\nޕްލޭނިންގް މިނިސްޓަރު އަސްލަމް ވިދާޅުވީ ބިން ހިއްކުމަކީ ކުރަން އެންމެ ރަނގަޅު ކަމެއް ނޫން ކަމަށާއި، އެކަމަކު ކުރަން ޖެހުނީމަ ކުރަނީ ކަމަށެވެ. ބިންހިއްކުމަކީ ތަރައްގީ ކަމަށް ދެކިގެން ވަރަށް ގިނަ ރައްޔިތުން އެކަމަށް އެދެމުން ދާ ކަމަށްވެސް އަސްލަމް ވިދާޅުވި އެވެ.\n"އެހެންނަމަވެސް ވިސްނާލީމަ އެނގޭނެ އަޅުގަނޑުމެންނަށް ހިއްކާފައި ހުރި ގިނަ ބިން ހުރީ ހަމަ ސަހަރާތަކެއްގެ ގޮތުގައި. ހުސްބިންތައް އޮތީ. ފައިސާ އަޅާލީ ބައިވަރު ވެލީގެ ގޮތުގައި." މިނިސްޓަރު އަސްލަމް ވިދާޅުވި އެވެ.


Fen Buimuga Vaki Vaguthakaa Usooleh Gengulhumuge Muhimmu Kan Ingeytha? - Vaguthu\nފެން ބުއިމުގައި ވަކި ވަގުތަކާއި އުސޫލެއް ގެންގުޅުމުގެ މުހިންމުކަން އެނގޭތަ؟\nފެނަކީ އިންސާނާގެ ހަށިގަނޑަށް ވަރަށް ބޭނުންތެރި އެއްޗެކެވެ. ސިއްހަތު ސަލާމަތުން ބެހެއްޓުމަށް އެންމެ މުހިންމު އެއް މާއްދާއަކީ ވެސް ފެނެވެ. ފެނާ ނުލައި އިންސާނާއަށް ދުނިޔޭގައި ހުރުމަކީ މުސްތަހީލު ކަމެކެވެ. ހަމަ އެހެންމެ ހަށިގަނޑަށް ބޭނުންވާ ވަރަށް ފެން ނުލިބޭ ނަމަ، އެކަމުގެ ސަބަބުން ޖިސްމާނީ ގޮތުންނާއި ނަފުސާނީ ގޮތުން އެތައް ބޮޑެތި ގެއްލުންތަކެއްވެސް ލިބެއެވެ.\nނަމަވެސް ފެން ބުއިމުގެ އާދަ އަށަގެންފައި ނެތުމުގެ ސަބަބުން، ނުވަތަ ފަރުވާ ކުޑަ ވުމުގެ ސަބަބުން ހަށިގަނޑަށް ބޭނުންވާ ވަރަށް ފެން ނުބޮވި ތިބެވޭ ތަން އާދެއެވެ. މިކަމުގެ ސަބަބުން އުމުރުން ދުވަސްވަމުން ދިޔަވަރަކަށް ސިއްހީ މައްސަލަތައް ކުރިމަތިވަމުން އާދެއެވެ.\nބައެއް މީހުންނަށް ހީވެފައި އޮންނަ ގޮތުން ފެން ބުއިމަކީ ހަމަ އާދައިގެ ކަމެކެވެ. ނަމަވެސް އެއީ އެހެން އޮންނަ ކަމެއް ނޫނެވެ. ފެންބޮވެނީ ކިހިނެއްކަން ކޮން ވަގުތުތަކެއްގައި ކިހާ މިންވަރަކަށް ކަން އެނގެން ޖެހެއެވެ. އަދި ފެން ބުއިމުގައި ވަކި އުސޫލުތަކެއް ގެންގުޅުމަކީ މުހިންމު ކަމެކެވެ.\nކަމުން ފެން ބުއިން\nކާ ވަގުތު އެހާ ގިނައިން ފެން ބުއިމަކީ އަދި ހާއްސަކޮށް ފިނިފެން ބުއިމަކީ ރަނގަޅުކަމެއް ނޫނެވެ. ނަމަވެސް ކާވަގުތު ވެސް ފެން ބޮވިދާނެއެވެ. އެންމެ ގިނަ ވެގެންވެސް 150 މިލި ލީޓަރުގެ ފެން ބުއިމަށް ސިއްހީ މާހިރުން ލަފާދެއްވައެވެ. އޭރުން ކާ އެއްޗެހި ދިރުވުމަށް އެހީއަކަށް ވާނެއެވެ. ނަމަވެސް މާގިނައިން ފެންބުއިމުން ނުކެވޭ ގޮތް ދިމާވެ މާ އަވަހަށް ބަނޑު ފުރޭނެއެވެ.\nނިދުމުގެ ކުރިން މާ ގިނައިން ފެން ބޯން ނުވާނެ\nނިދުމުގެ ކުރިން މާގިނައިން ފެންބުއިމަކީ ނިދުމަށް އުނދަގޫވާނެ ކަމެކެެވެ. އެގޮތުން މާގިނައިން ކުޑަކަމުދާގޮތް ދިމާވުމުން ހަމަ ނިދި ނުލިބުން ފަދަ ކަންކަން ދިމާވެއެވެ. އެހެންކަމުން ނިދުމުގެ ކުރިންވެސް މާގިނައިން ފެން ބުއިމަކީ އެދެވިގެންވާ ކަމެއް ނޫނެވެ. އޭގެ ބަދަލުގައި އެއް ތަށި ފެން ބޯލާށެވެ. އޭރުން ސްޓްރޯކް ޖެހުމާއި ހިތުގެ ބަލިން ވެސް ދިފާއުވުމަށް އެހީއަކަށްވާނެއެވެ.\nހަށިގަނޑުން ފެން މަދުވެއްޖެ ނަމަ ވަރަށް ގިނަ ގުނަ ސިއްހީ މައްސަލަތައް ކުރިމަތިވެއެވެ. އޭގެތެރޭގައި ކިޑްނީގެ މައްސަލަތައް ކުރިމަތިވުމާއި، ހަޖަމް ކުރުމުގެ ނިޒާމަށް ބުރޫ އެރުމާއި، ކުޑަކަމުދާ ނިޒާމުގެ ބަލިތައް ޖެހުން ހިމެނެއެވެ.\nމީގެ އިތުރުން ބޮލުގައި ރިއްސުމާއި، ގޮހޮރުގެ ތަފާތު ބަލިތައް ޖެހުމާއި، ބަނޑު ހިކުމަކީ ވެސް މިކަމުގެ ސަބަބުން ކުރިމަތިވާ މައްސަލަތަކެވެ. ހަމައެހެންމެ ހަށިގަނޑުގެ އެތެރޭގެ ހަރަކާތްތަކަށް ބުރޫ އަރައި، ފެނުގެ އެހީއާއެކު ހަށިގަނޑުން ބޭރުވާން ޖެހޭ މާއްދާތައް ބޭރުވާ މިންވަރު މަދުވެ، އޭގެ ސަބަބުން ހަށިގަނޑު ވިހަވާގޮތް ވުމަކީވެސް ކުރިމަތިވެފައި ހުރި މައްސަލަތަކެވެ.\nހަށިގަނޑުން ފެން މަދުވުމަކީ ބަނޑުހައިކަމުގެ އިހުސާސް ވެސް އަވަސް އަވަހަށް ކުރުވާ ކަމެކެވެ. ކިތަންމެ ގިނައިން ކެއި ނަމަވެސް އެކަށީގެންވާ މިންވަރަށް ފެން ނުބޮވޭ ނަމަ ބަނޑުހައިކަން އިހުސާސު ވާނެއެވެ.\nއެހެންކަމުން، ބަނޑުހައިވާ ކޮންމެ ފަހަރަކު ފެން ތައްޓެއް ބޯލާށެވެ. އޭރުން ހަގީގަތުގައިވެސް ބަނޑުހައިވަނީތޯ ނޫނީ ފެންބޮވަނީތޯ އެނގޭނެއެވެ.


SunOnline: Baeh dhaaira thakun Dhivehin thamreenukuraa course thakeh fashanee\nބައެއް ދާއިރާތަކުން ދިވެހިން ތަމްރީނުކުރާ ކޯސްތަކެއް ފަށަނީ\nއަހުމަދު މިޒްޔާލް 15 Jan 2020, 14:01\nއިކޮނޮމިކް މިނިސްޓަރު ފައްޔާޒް އިސްމާއިލް -- ސަން ފޮޓޯ/ ފަޔާޒު މޫސާ\nބައެއް ދާއިރާތަކުގެ ވަޒީފާތަކަށް ބޭނުންވާ ތަމްރީނު ދިވެހިންނަށް ލިބިފައި ނުހުންނަ ކަމަށާއި އެ މައްސަލަ ހައްލު ކުރުމަށްޓަކައި ތަމްރީނުތަކެއް ފަށަން ތައްޔާރުވެފައިވާ ކަމަށް އިކޮނޮމިކް މިނިސްޓަރު ފައްޔާޒު އިސްމާއީލް ވިދާޅުވެއްޖެއެވެ.\nއެމްޑީޕީން ކުރަމުންދާ ތިލަދުންމަތީ ދަތުރުގެ ތެރެއިން ހދ. ކުޅުދުއްފުށީގައި ފެށީި އިރުވައި ކޮންފަރެންސްގައި ވާހަކަ ދައްކަވަމުން މިނިސްޓަރު ފައްޔާޒު ވިދާޅުވީ ރާއްޖޭގައި ބައިވަރު ވަޒީފާ އެބަހުރި ކަމަށާއި ނަމަވެސް އޭގެ ތެރެއިން ބައެއް ވަޒީފާތައް ދިވެހިން ނުލިބެނީ ބޭނުންވާ ހުނަރުތައް ލިބިފައި ނުހުންނާތީ ކަމަށެވެ.\n"ބައިވަރު ވަޒީފާ ރާއްޖޭގައި އެބަހުރި. މިހެން ދަންނަވާއިރު ސަމާލުކަން ދެއްވާތި. ބައެއް ދާއިރާތަކަށް ބޭނުންވާ ތަމްރީނު ލިބިފައެއް ނެތް [ދިވެހިންނަށް]. އަޅުގަނޑު ކުރިން މިހެން ބުނެގެން ވަރަށް ގޯސްވެސް ވެފައި އޮތީ. ރަނގަޅު އާމްދަނީ ލިބޭ ވަޒީފާތަކަށް ދިވެހިން ގެންދިއުމަށްޓަކައި ބޭނުންވާ ބައެއް ދާއިރާތަކުގައި، ސްކިލްސްގެ ކުޑަކުޑަ މައްސަލައެއް އެބައުޅޭ." މިނިސްޓަރު ފައްޔާޒު ވިދާޅުވިއެވެ.\nމި މައްސަލަ ހައްލު ކުރުމަށްޓަކައި އެކި ރަށްރަށުގައި ދިވެހިންނަށް އަމާޒުކޮށްގެން ކޯސްތަކެއް ހިންގުމަށް ތައްޔާރުވެފައިވާ ކަމަށް މިނިސްޓަރު ވިދާޅުވިއެވެ. ފެބްރުއަރީ މަހު ތިލަދުންމަތީގައި އެ ކޯސްތައް ފަށާނީ ހއ. އުލިގަމުންނެވެ.\n"އަޅުގަނޑުމެންގެ ބޭނުމަކީ [ހާއްސަކޮށް] ޓޫރިޒަމް އިންޑަސްޓްރީގެ މެދުފަންތީގެ ވަޒީފާތަކުން ދިވެހިންނަށް ފުރުސަތު ހޯދައިދިނުން. އެއީ ތަންކޮޅެއް އާމްދަނީ ރަނގަޅު ވަޒީފާތަކަށް ވާތީ." ފައްޔާޒު ވިދާޅުވިއެވެ.\nމިނިސްޓަރު ވިދާޅުވި ދިވެހިންނަށް އިތުރު ތަމްރީނުތައް ދީގެން ރިސޯޓުތަކުގެ ވަޒީފާތަކަށް ނެރެވޭނެ 12 ދާއިރާއެއް ދެނެގަނެވިފައިވާ ކަމަށެވެ. އަދި އެސްއެމްއީ ބޭންކުގެ ލޯނު އެހީގެ ދަށުން ގެސްޓްހައުސްތައް ތަރައްގީކޮށް ނިމުމުން އުފެދޭ ވަޒީފާތަކަށް ބޭނުންވާ ތަމްރީނުތައްވެސް ފޯރުކޮށްދޭނެ ކަމަށް މިނިސްޓަރު ވިދާޅުވިއެވެ.\nދިވެހިން އިތުރަށް ތަމްރީނު ކުރަން ޖެހޭ ކަމަށް ފާހަގަވެފައިވާ ދާއިރާތަކުގެ ތެރޭގައި އިންޖިނިއަރިން، ކަރަންޓު މަސައްކަތް، މެކޭނިކްސް، ހޮޓެލް މެނޭޖްމަންޓް އަދި ހިއުމަން ރިސޯސް ދާއިރާ ހިމެނެއެވެ. އެ ދާއިރާތަކުގެ ކޯސްތައް ރާއްޖޭގެ އެކި ކަންކޮޅުތަކުގައި ވެސް ކުރިއަށް ގެންދާނެއެވެ.\nއެ ކޮންފަރެންސްގެ ތެރެއިން ހިއްސާކުރި ތަފާސްހިސާބުތަކުން ދައްކާ ގޮތުގައި ހދ. އަތޮޅުގައި ރަޖިސްޓްރީވެފައިވާ އާބާދީއަކީ 22،872 މީހުންނެވެ. ޖުމުލަ އާބާދީގެ ތެރެއިން ވަޒީފާއަށްދާ މީހުންގެ އަދަދު 6985 އަށް އަރާއިރު، ވަޒީފާ ހޯދަމުންދާ މީހުންގެ އަދަދަކީ ޖުމްލަ އާބާދީގެ 3.6 ޕަސެންޓެވެ.


މުސާރަ ކުޑަ ކުރެއްވުމުން މަޖިލިސް މެންބަރުންނަށް މަހަކު ފަސް ދޮޅަސް ނުވަ ހާހަށްވުރެ ގިނަ ރުފިޔާ – Dhen.mv\nމުސާރަ ކުޑަ ކުރެއްވުމުން މަޖިލިސް މެންބަރުންނަށް މަހަކު ފަސް ދޮޅަސް ނުވަ ހާހަށްވުރެ ގިނަ ރުފިޔާ\nMay 20, 2020 - 7:51 pm\nކޮވިޑް-19 ފެތުރުން ކޮންޓްރޯލް ކުރަން އެޅި ފިޔަވަޅުތަކުގެ ސަބަބުން ދައުލަތަށް ލިބޭ އާމްދަނީ ދަށްވެފައި ވާތީ، ބޮޑެތި މުސާރަ ލިބިވަޑައިގަަންނަވާ މަގާމުތަކުގެ މުސާރަ ތިން މަސް ދުވަހަށް ކުޑަކުރަން ރައްޔިތުންގެ މަޖިލީހުން މިއަދު ފާސްކޮށްފި އެވެ.\nއެއާއެކު ރައްޔިތުންގެ މަޖިލީހުގެ މެންބަރުންނަށް ލިބިވަޑައިގަންނަވާނީ 42،000ރ. އެވެ. އެކަމަކު ކޮމިޓީ އެލަވަންސާ އެކު 69،750ރ. ހޯއްދެވުމުގެ ފުރުސަތު މެމްބަރުންނަށް އޮންނާނެ އެވެ.\nމާލިއްޔަތު ކޮމިޓީ އިން ރައްޔިތުންގެ މަޖިލީހަށް ހުށަހަޅާފައިވަނީ މެއި، ޖޫން ޖުލައި މި ތިން މަހުގެ މުސާރައިން، 20،000 ރުފިޔާ އާއި 30،000 ރުފިޔާއާ ދެމެދުގެ މުސާރަތަކުގެ މަގާމުތަކުން 20 ޕަސެންޓް ކުޑަ ކުރުމަށެވެ. 30،000 ރުފިޔާ އާއި 60،000 ރުފިޔާއާ ދެމެދުގެ މުސާރަތަކުގެ މަގާމުތަކުން 30 ޕަސެންޓް ކުޑަ ކުރުމަށެވެ. އަދި 60،000 ރުފިޔާއިން މަތީގެ މުސާރަތަކުގެ މަގާމުތަކުން 35 ޕަސެންޓް ކުޑަ ކުރުމަށެވެ.\nމުސާރަ ކުޑަ ކުރުމަށް މިގެނައި ބަދަލު ކޯޓްތަކުގެ ފަނޑިޔާރުންނާއި މިނިވަން މުއައްސަަސާތަކުގެ މެމްބަރުންނަށް ވެސް އަންނާނެ އެވެ. މަޖިލީހުން ކަނޑައަޅާ މުސާރަތައް ކުޑަކުރި އިރު ސަރުކާރުން މުސާރަ ކަނޑައަޅާ މަގާމުތަކުގެ ތެރެއިން 20،000ރ. އަށް ވުރެ މަތިން މުސާރަ ލިބޭ މަގާމުތަކުގެ މުސާރަ ވެސް ކަނޑާފައި ވަނީ ހަމަ މި އުސޫލުންނެވެ.\nމި ރިޕޯޓު މިއަދު މަޖިލީހުން ފާސްކޮށްފައިވަނީ މިއަދުގެ ޖަލްސާގައި ބައިވެރި ވެވަޑައިގެންނެވި 64 މެމްބަރުންގެ އިއްތިފާގުންނެވެ.\nމަޑިފުށީގެ ނަތީޖާއަކަށް ބަދަލެއް ނާދޭ،ޕީޕީއެމްގެ ކެނޑިޑޭޓް ކުރީގައި!


SunOnline: މަހުދީ އަށް މިނިސްޓަރުގެ ނާއިބުކަން ދެއްވައިފި\nމަހުދީ އަށް މިނިސްޓަރުގެ ނާއިބުކަން ދެއްވައިފި\nކްރަޕްޝަނަށް ތުހުމަތުކޮށް މޯލްޑިވްސް ޕޯޓްސް ލިމިޓެޑްގެ ޗީފް އެގެޒެކެޓިވް އޮފިސަރު (ސީއީއޯ) މަހުމަދީ އިމާދު މަގާމުން ވަކިކުރިތާ 24 ގަޑި އިރު ވެސް ނުވަނީސް އޭނާ އަށް ޓްރާންސްޕޯޓް މިނިސްޓަރުގެ ނާއިބުގެ މަގާމު ދެއްވައިފި އެވެ.\nމަހުދީ އަށް ޓްރާންސްޕޯޓް މިނިސްޓަރުގެ ނާއިބުކަން ދެއްވިކަން ރައީސް އޮފީހުން މިއަދު ވަނީ ސަން އަށް ކަށަވަރުކޮށްދެއްވައިފަ އެވެ.\nމަހުދީ އެމްޕީއެލްގެ ސީއީއޯ މަގާމުން ވަކިކުރެއްވި އިރު އޭނާއާ އެކު އެމްޕީއެލް ބޯޑުގައި ތިއްބާވާ އަށް މެންބަރުންގެ ބޯޑު ވެސް ރައީސް ވަނީ މިދިޔަ ހަފްތާގައި އުވާލައްވައިފަ އެވެ.\nއެ މައްސަލައިގެ އިތުރުން އެމްޕީއެލްގެ ޗީފް އެގްޒެކެޓިވް އޮފިރު މަހުދީ އިމާދަށް 120،000ރ. އާއި 130،000ރ.ގެ މުސާރައެއް ބޯޑުން ކަނޑައެޅި ކަމަށް ބުނާ މައްސަލައެއް ވެސް ވަނީ މީޑިއާގައި ފެންމަތިވެފަ އެވެ.\nމަހުދީ އަކީ ރައީސް އޮފީހުގެ ޕްރެސް ސެކްރެޓަރީ މަސްއޫދު އިމާދުގެ ބޭބެ އެވެ.


LIVE: Vaccine Aai Dhekolhu Meehunge Sababun Europe Ah Biru Boduvanee - Vaguthu\nރާއްޖެ އިން އިތުރު 2،689 މީހުން ކޮވިޑް-19 އަށް ފައްސިވެއްޖެ.\nBREAKING| Raajje In Ithuru 2,689 Meehun Covidah Fassi Vejje https://t.co/OcWA0yJCSe\n— Vaguthu Online (@VaguthuOnline) January 29, 2022\nރަޝިއާއިން މިއަދު 113,122 މީހުންނަށް ކޮވިޑް-19 ޖެހިފައިވާ ކަމަށް ރިޕޯޓުކޮށްފި.\nRussia In Dhuvaalehge Mahchah Covid-19 Jehey Meehunge Adhadhu Lakkain Matheega! https://t.co/7h8ZP01Cz2\nކ. އަތޮޅު މާފުށި ޖަލުން 153 ގައިދީއަކަށް ކޮވިޑް-19 ޖެހިއްޖެ\nMaafushi Jalun 153 Gaidheeakah Covid Jehijjehttps://t.co/jpViz28Yi5\nރައީސް އިބްރާހިމް މުހައްމަދު ސޯލިހް ކޮވިޑް-19 ބަލިން ރަނގަޅުވެއްޖެ\nRaees Solih Covid Balin Rangalhu Vehjjehttps://t.co/RWdtQ6yYRF\nއައްޑޫ ސިޓީގައި އިއްޔެ އެކަނި 143 މީހަކު ކޮވިޑް-19 އަށް ފައްސިވެ، އެ ސިޓީން އެއް ދުވަހެއްގެ ތެރޭގައި ކޮވިޑަށް ފައްސިވި އަދަދުތަކުން ރެކޯޑް ހަދައިފި\nBREAKING: Iyyeves Record Eh, Addu Gai Covid Jehifaivaa 800 Ahvure Gina Meehunhttps://t.co/1X6c6eGlaf\nއިންޑިއާގެ ބެންގަލްގެ ބުރަދްވާން މެޑިކަލް ކޮލެޖް އެންޑް ހޮސްޕިޓަލްގައި އަލިފާނުގެ ހާދިސާއެއް ހިނގައި، ކޮވިޑް-19 ބަލި ޖެހިގެން ފަރުވާ ހޯދަމުންދިޔަ މީހަކު މަރުވެއްޖެ\nIndia Hospitalehggai Roave, Covid Bali Meehaku Maruvejjehttps://t.co/vkUzHi2xCL\nހދ. ކުޅުދުއްފުށީގައި މިވަގުތު ކޮވިޑް-19 ޖެހިފައި ތިބި މީހުންގެ އަދަދު 300 އަށް އަރައިފި.\nCovid-19: Kulhuduffushi Ga Bali Jehifa 300 Meehaku https://t.co/dhmEPtKUPR\nކޮވިޑް-19 އިން ދިފާއުވުމަށްޓަކައި ރާއްޖޭގައި ބޫސްޓަ ޑޯޒް ޖެހި މީހުންގެ އަދަދު 60،000 އަށް ވުރެ މައްޗަށް އަރައިފި.\nBooster Doses Jehi Meehun Ge Adhadhu 60,000 Ah Vure Mahchah https://t.co/3EtJr3446N\nކޮވިޑް-19 އާ ދެކޮޅަށް ހަނގުރާމަ ކުރާތާ 180 ދުވަސް ފަހުން މީހަކު އެ ބަލިން ރަނގަޅުވެއްޖެ.\nCovid-19 Aa Dhekolhah Hanguraama Kuraathaa 180 Dhuvas Fahun Meehaku Ragalhu Vejje https://t.co/4Md6WQdNpa\nކޮވިޑް-19 އިން ދިފާއުވުމަށް ދެމުން އަންނަ ވެކްސިނާއި ދެކޮޅަށް ޔޫރަޕްގެ ގައުމުތަކުގައި ކުރަމުން އަންނަ މުޒާހަރާތަކުގެ ސަބަބުން ޔޫރަޕްގެ ގައުމުތަކަށް ނުރައްކާ ވެފައިވާ ކަމަށް ބައެއް ގައުމުތަކުން ބުނެފިއެވެ.\nމިހާރު ވެކްސިނާއި ދެކޮޅަށް އެންމެ ވަރުގަދަ އަށް މުޒާހަރާ ކުރަމުން އަންނަ އެއްގައުމަކީ އޮސްޓްރިއާއެވެ. އޮސްޓްރިއާ ސަރުކާރުން ބުނާ ގޮތުގައި ވެކްސިނާއި ދެކޮޅު މީހުންގެ ސަބަބުން އެގައުމުގެ ގައުމީ ސަލާމަތައް ވަނީ ނުރައްކާ ވެފައެވެ.\nއޮސްޓްރިއާގެ އިތުރުން ޖަރުމަންވިލާތާއި ސްޕޭނާއި ފްރާންސާއި އިޓަލީގައި ވެސް ވެކްސިނާއި ދެކޮޅަށް ވަރުގަދަ މުޒާހަރާތަކެއް ކުރަމުން އެބަގެންދެއެވެ. އަދި އެމެރިކާގައި ވެކްސިނާއި ދެކޮޅު މީހުންގެ އަޑު ގަދައެވެ.\nކޮވިޑްގެ ހާލަތައް ބަލާއިރު ކޮވިޑަށް ފައްސިވާ މީހުންގެ އަދަދު އަދިވެސް މަދުވަމުންނެއް ނުދެއެވެ. ނަމަވެސް ގިނަ ގައުމުތަކުގައި ފައްސިވާ މީހުންގެ އަދަދު މިހާރު ވަނީ އެއްވަރެއްގައި ހިފެހެއްޓިފައެވެ. އެހެންކަމުން އެއީ ވެސް ކޮންމެވެސް ވަރެއްގެ ހިތްހަމަޖެހުމެއް ކަމަށް ތަޖުރިބާކާރުން ވިދާޅުވެއެވެ.\nރާއްޖޭގެ ހާލަތައް ބަލާއިރު ހުކުރު ދުވަހު ވެސް 2510 މީހުން ވަނީ ކޮވިޑަށް ފައްސިވެފައެވެ.\nމިއަދު މާލެ އިން ފައްސިވީ 1203 މީހުންނެވެ. މިއަދު އަތޮޅުތެރޭގެ މީހުން ދިރިއުޅޭ ރަށްތަކުން 788 މީހުން ފައްސިވިއެވެ. ރިސޯޓްތަކުން މިއަދު ފައްސިވީ 41 މީހުންނެވެ. ސުންކު ނެގި ވަކިތަނެއް ނޭނގޭ 478 މީހުން ވެސް މިއަދު ފައްސިވިއެވެ.\nމިއަދަކީ ފާއިތުވި ހަތް ދުވަސް ތެރޭގައި މާލެ އިން އެންމެ މަދު ބަޔަކު ކޮވިޑަށް ފައްސިވި ދުވަހެވެ.\nKurimathivedhaane Covid Ge Ehme Goas Haalathakee Koba? https://t.co/cgBiNPsokD\n— Vaguthu Online (@VaguthuOnline) January 28, 2022\nBREAKING NEWS: Ithuru 2510 Meehun Fassivejje https://t.co/r2LQTmbjjX\nޖެނުއަރީ 29, 2022 00:39\nމިހާރު ދުނިޔޭގައި ހުރިހައި ކަމެއް ހިނގަމުންދަނީ ޔޫރަޕްގެ މުސްތަޤުބަލު ބަނަވާ ގޮތަށެވެ. އެފަދަ ގިނަ ކަންކަން ކުރަނީ އެމީހުން އެކަންކަމާމެދު ރުހިގެންވާ ޙާލުގައެވެ. އެއިން އެއްކަމަކީ ޖިންސު ބަދަލުކުރުމެވެ. އަނެއް ކަމަކީ އެއްޖިންސުގެ ކާވެންޏެވެ. ޔޫރަޕްގެ ގައުމުތަކުގެ އާބާދީ ދަށްވަމުންދާއިރު، އިޤުތިޞާދު ވެސް ދަނީ ދަށަށެވެ.\nޖެނުއަރީ 29, 2022 01:28\nވެކްސިންގެ2ޑޯޒް ޖަހައިގެން ބޫސްޓާ ވެސް ޖަހައިގެން އުޅޭ މީހުންނާ މިހާރު ގިނައިން ކޯވިޑު ޖެހޭނީ. އަދި ވެކްސިން ޖެހުމުގެ ސަބަބުން ވެސް އެތައް ބަޔަކު މަރު ވެއްޖެ.\nޖެނުއަރީ 29, 2022 06:49\nވެކްސިންގެ ސައިޑު އިފެކްޓް ވަރަށް ގިނަ ވަރަށް ސީރިޔަސް މައްސަލަތައްވެސް އެބަހުރި ދިގު މުއްދަތަކަށްފަހު އެކަން ފެންނާނެކަމަށް ތަޖުރިބާ ހުރި ސައިންސްވެރީންގެ ޓިމަކުން އެންގީ\nޖެނުއަރީ 29, 2022 06:55\nއުމުރަށް ވެކްސިން ޖަހަޖަހާ ތިބެންވީތަ؟ ބައެއްގެ ވިޔަފާރި ކުރިއަރުވަން.2ޑޯސްއަށްވުރެ އިތުރަށް ޖަހަން މަޖުބޫރުކޮށްގެން ދެންނުވާނެ. ނުބައި ނަތީޖާ ފެންނަ ަކމެއް ކުރަން ބޭނުން ނުވަނީ. ބޫސްޓަރު ޖަހައިގެން މީހުން މަރުވަނީ. އައްސި ވަނީ. ވާގި ދަނީ. މި ޖަހައިގެން ގޮތްގޮތް ވުމަށްވުރެ ނުޖަހާ ތިބެ މަރުވުންވެސް މާ ރނގަޅު. #ވެކްސިންއައުޓް މުޒާހަރާތައް ފަށަން ވީ\nޖެނުއަރީ 29, 2022 08:03\n100 ޑޯޒު ޖެހިޔަސް ކޮވިޑު ނުުހުއްޓެ.. ދެން ؟؟؟\nޖެނުއަރީ 29, 2022 08:43\nކޮންޓްރޯލް ކޮށްފއިވާ ޕްރޮޕެގެނޑާ ހިނގާ މީޑިއަ ތކުނގެނަ ވާހަކަ ނުދައކާ. މީހުނތެދުވީ ޖަރީމާތކާދެކޮޅަށް، ހައްގުތއް ނިގުޅައިގަންނާތީ، ވެކްސިނުން ގެއްލުްލިބޭތީ އިގިއްޖެ!


MDP Ah 65 Gondi Dhinee Raees Solih Ah Jessun Kuraakah Noon: Rozaina - Vaguthu\nއެމްޑީޕީ އަށް 65 ގޮނޑި ދިނީ ރައީސް ސޯލިހަށް ޖެއްސުން ކުރާކަށް ނޫން: ރޮޒެއިނާ\nރައްޔިތުންގެ މަޖިލިހުގެ މެޖޯރިޓީ އެމްޑީޕީ އަށް ރައްޔިތުން ދިނީ "އިދިކޮޅު ހެދިގެން" ރައީސް އިބްރާހިމް މުހައްމަދު ސޯލިހަށް ޖެއްސުން ކުރާކަށް ނޫން ކަމަށް އެމްޑީޕީގެ ޕާލަމެންޓްރީ ގްރޫޕްގެ ޗީފް ވިޕް، އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް މިއަދު ވިދާޅުވެއްޖެއެވެ.\nރޮޒެއިނާ އެގޮތަށް ވިދާޅުވީ އިކޮނޮމިކް މިނިސްޓަރު ފައްޔާޒު އިސްމާއިލްގެ އިތުބާރު ނެތް ކަމުގެ ވޯޓެއް ނަގައި މަގާމުން ދުރުކުރަން މަޖިލީހުގެ ރައީސް މުހައްމަދު ނަޝީދު އިސްވެ ކުރައްވާ މަސައްކަތްޕުޅާ ގުޅިގެންނެވެ. ސަރުކާރުގެ އެންމެ ނުފޫޒު ގަދަ ވަޒީރުންގެ ތެރޭގައި ހިމެނިވަޑައިގަންނަވާ ފައްޔާޒްގެ އިތުބާރު ނެތް ކަމުގެ މައްސަލަ މަޖިލިހަށް ވައްދަން ވިއްސަކަށް އެމްޑީޕީގެ މެމްބަރުން ވަނީ ސޮއިކުރައްވައިފައެވެ.\nއެކަމާ ގުޅިގެން ރޮޒެއިނާ ކުރެއްވި ޓުވީޓެއްގައި ވިދާޅުވީ ރައްޔިތުން އެމްޑީޕީ އަށް ވެރިކަން ދިނުމަށް ފަހު، ރައީސް އިބްރާހިމް މުހައްމަދު ސޯލިހް ނިސްބަތްވާ ޕާޓީ އަށް މަޖިލިހުން 65 ގޮނޑި ދިނީ އުނދަގުލަކާ ނުލައި މެނިފެސްޓޯގައި ހުރި ކަންކަން ތަންފީޒު ކުރަން ކަމަށެވެ.\nއަދި މަޖިލިހުގެ މެޖޯރިޓީ ދިނީ އިދިކޮޅު ޕާޓީ ހެދިގެން މަޖިލިސް މެދުވެރިކޮށް ރައީސް އަށް ޖެއްސުން ކުރަން ނޫން ކަމަށް ރޮޒެއިނާ ވިދާޅުވިއެވެ.\n"މިހާރު ދެން ބޮޑުވަރު،" ސަރުކާރު ހަލާކުވާ ގޮތަށް އެމްޑީޕީގެ ދެ ތިން މެމްބަރަކު މަސައްކަތް ކުރައްވާ ކަމަށް ޔޫތު މިނިސްޓަރު އަހުމަދު މަހްލޫފް ވިދާޅުވި ހަބަރެއް ޓުވީޓު ކުރައްވައި ރޮޒެއިނާ ވިދާޅުވިއެވެ.\nރޮޒެއިނާ އިއްޔެ ވިދާޅުވީ ފައްޔާޒަކީ މި ސަރުކާރުގެ އެންމެ ހީވާގި އެއް ވަޒީރު ކަމަށެވެ. އަދި އޭނާގެ ފުރިހަމަ އިތުބާރު ފައްޔާޒް އަށް އެބައޮތް ކަމަށް ވެސް ރޮޒެއިނާ ވިދާޅުވިއެވެ.\nފައްޔާޒްގެ އިތުބާރު ނެތް ކަމުގެ މައްސަލައިގައި އެންމެ ފުރަތަމަ ސޮއިކުރެއްވީ ވެސް ނަޝީދެވެ. އެކަމަކު، އެ މައްސަލައިގައި ނަޝީދު އަދި އެއްވެސް އެއްޗެއް ވިދާޅުވެފައެއް ނުވެއެވެ. އެކަމަކު، ފައްޔާޒް އަށް ފުރިހަމަ އިތުބާރު އޮތް ކަމަށް ވިދާޅުވެ، އެމްޑީޕީގެ ބައެއް މެމްބަރުން ގެންދަވަނީ މިނިސްޓަރު ދިފާއު ކުރައްވަމުންނެވެ.\nމިނިސްޓަރު ފައްޔާޒު މަގާމުން ދުރުކުރަން އުޅޭ ސަބަބެއް އެކަމުގައި އުޅޭ އެމްޑީޕީގެ މެމްބަރުން އަދި ހާމައެއް ނުކުރައްވައެވެ. އެ މައްސަލައިގައި ފައްޔާޒް ވިދާޅުވީ، އޭނާގެ އިތުބާރު ނެތްކަމުގެ ވޯޓު ނަގަން ޖެހޭ ސަބަބެއް ވިސްނާ ވިސްނާ ވެސް އެނގިވަޑައިނުގެންނެވި ކަމަށެވެ. އަދި އިތުބާރު ގެއްލޭ ފަދަ ކަމެއް ކުރައްވާފައި ނުވާނެ ކަމަށް ވެސް ފައްޔާޒް ވިދާޅުވިއެވެ.\nވަޒީރެއްގެ އިތުބާރު ނެތް ކަމުގެ މައްސަލައެއް މަޖިލިހަށް ވެދޭނީ މަދުވެގެން 10 މެމްބަރުން ސޮއިކުރައްވައިގެންނެވެ. އަދި ވަޒީރެއްގެ އިތުބާރު ނެތްކަމަށް މަޖިލީހުން ފާސްކުރަން ބޭނުންވާނީ މަޖިލީހުގެ ޖުމްލަ މެމްބަރުންގެ އަޣުލަބިއްޔަތެވެ. އެއީ 43 މެމްބަރުންނެވެ. މަޖިލިހުގައި ހިމެނިވަޑައިގަންނަވާ 87 މެމްބަރުންގެ ތެރެއިން 65 މެމްބަރުންނާ އެކު ސާފު އަޣުލަބިއްޔަތު އޮތީ އެމްޑީޕީއަށެވެ.\nއޮގަސްޓް 13, 2020 13:47\nނަޝީދު އެކަން ކުރަން ނިންމެވީ މި މީހުންގެ ލާބަ އާއި މަންފާ އަށް!\nއޮގަސްޓް 13, 2020 16:29\nއެހެންތަ. ނަޝީދު އެންމެ ފަހު ވަގުތު ބުނާނެ ތިމަންނާ އަކަށް އިނގޭ ކަމެއްވެސް ނޫނޭ ތިޔައީކީ. ތިމަންނާއެއް ނޯ ކޮންފިޑެންސް ވޯޓެއް ނަގާކަށް ބުނެފާއެއްވެސް ނޯންނާނެއޭ. ތިޔަ ވިދާޅުވަނީ އަޅުގަނޑު ހަމަ ހޭގައި ހުރެފައި ދައްކާނެ އަދި ކުރާނެވެސް ކަމެއް ނޫނޭ.\nއޮގަސްޓް 13, 2020 13:59\nނަޝީދު ބޭނުމެއް ނުވޭ މައުސޫމަށް ވޯޓްދޭކަށް.އެހެންވެ ކޮންމެވެސް ޗަރުކޭހެއް ކުޅެނީ. މިހާރު އެމް.ޑީ.ޕީ ގެ ވިޕްލައިނާ ޚިލާފްވި މެންބަރުންގެ ވާހަކައެއް އާޒިމްވެސް ނުދައްކާ.\nތީ މިސަރުކާރުން ކުޅޭ ޑްރާމާގެ އިތުރު ބޮޅެއް. ތި ކަމެއް ނުވެސް ކުރާނެ އަދި ތި ޖައްސާ ޗަރުކޭސްބަލާނެ އާންމު ރައްޔިތަކުނެތް\nއޮގަސްޓް 13, 2020 15:07\nއެމްއެމްޕީރސީ މައްސަލަ ބަލާފާނެތީ މިތެޅި ފޮޅެނީ\nއޮގަސްޓް 13, 2020 16:11\nކަލޭތަ ދިނީ 65 ގޮނޑި؟ ކަލެއަށް ގޮނޑި ދީފަ ތިހިރީ ގެރިބުދު ގައުމަކަށް\nމި ގައުމު އަޅުވެތި ކުރުމުގަ ބައިވެރިވެ ވާގިވެރި ވާކަށް ނޫނޭ އިނގޭ!\nއެކަމެއްނޭނގުނު 65 ގޮނޑި ދިނީ އެއްނޫން މަކަރާޖަހައިގެން ކަރުދާސް ތަކުގަ ފޮހެވޭ ދެލިއުނގުޅައިގެން ހޯދީ އެހެންނޫންނަމަ ރަށްޔަތުންނަށް ފައިދާހުރި ކަންކަން ތިޔަ މަކަރު މަޖިލީހުން ނިންމީސް ކޮބާތަ ރެސޯޓުބޯއިންނަށް ހޯދަދޭންބުނި މިނިވަންވޭޖު ބޮލާލާޖެހީ އެއްކަމެއްވެސް ނުވި ސޯލިހުގެ މެންބަރުން ތިބީ ގޮނޑިހޫނުކުރަން ފޮޑިތަޅަން..


Addu tourism zone thakun dhoonukurevi huri binthah anna hafthaa thereyga iulaan kuranee - Hali News\nމޭޔަރު ނިޒާރު: ފޮޓޯ އައްޑޫސިޓީ ކައުންސިލް\nއައްޑޫ ޓޫރިޒަމް ޒޯންތަކުން ދޫނުކުރެވި ހުރި ބިންތައް އަންނަ ހަފްތާ ތެރޭގައި އިއުލާންކުރަނީ\n25 February 2022, 14:53\nއައްޑޫގެ ޓޫރިޒަމް ޒޯންގެ ގޮތުގައި ކަނޑައެޅި ސަރަހައްދުތަކުން ދޫނުކުރެވި ހުރި ބިންތައް ދޫކުރުމަށް އިއުލާންކުރާނެކަމަށް އައްޑޫ ސިޓީގެ މޭޔަރ އަލީ ނިޔާޒް ވިދާޅުވެއްޖެއެވެ.\nޓޫރިޒަމް މިނިސްޓްރީގެ ދަށުން ބިންތައް ހަވާލުކުރީ މިދިޔަ އަހަރުގެ މާޗް މަހުގެ 18ވަނަ ދުވަހު ފޭދުގައި ބޭއްވި ރަސްމިއްޔާތެއްގައި މިނިސްޓަރު ޑރ. އަބްދުﷲ މައުސޫމް އެވެ. އެ ބިންތައް ކައުންސިލްގެ ދަށަށް ބަދަލުކޮށް، އެއްބަސްވުމުގައި ސޮއިކުރީ މި މަހުގެ 10 ގަ އެވެ.\nޓޫރިޒްމް ޒޯންގެ ގޮތުގައި ކަނޑައެޅި ފަސް ސަރަހައްދުން 93 ބިމެއް ދޫކުރަން ވަނީ ނިންމާފައެވެ. އޭގެ ތެރެއިން ގާތްގަނޑަކަށް 50ބިމެއް މިހާރު އެކި ފަރާތްތަކަށް ވަނީ ހަވާލު ކުރެވިފައެވެ. މޭޔަރ ވިދާޅުވީ އެއްވެސް ބަޔަކާއި ހަވާލުނުކުރެވި ހުރި ބިންތައް ދޫކުރުމަށް އަންނަ ހަފްތާ ތެރޭގައި އިއުލާންކުޜާނެ ކަމަށެވެ.\nއައްޑޫގެ ޓޫރިޒަމް ޒޯންތަކަކީ ހިތަދޫ "މާމެން ބީޗް ޓޫރިޒަމް ޒޯން" އާއި ހުޅުދޫ "ކޭވައް ބީޗް" މާފިޝި ޓޫރިޒަމް ޒޯނާއި "ކޯގަންނުބީޗް" ގެ އިތުރުން "މުލިމަތި ޓޫރިޒަމް ޒޯން" އަދި '"ފޭދޫ ސަވާ ބީޗް ދިގިހެރަ ޓޫރިޒަމް ޒޯން"އެވެ.\nނިޒާރު ވިދާޅުވި ގޮތުގައި ހަވާލުކުރި ބިންތަކުގެ ތެރެއިން ތަރައްގީކުރަން ހަމަޖެހިފައިވާ ޓޫރިޒަމް ފެސިލީޓީތަކުގެ ކުރެހުންތައް ނިންމުމާއި އެ ތަންތަނަށް ފައިނޭންސް ހޯދުމުގެ މަސައްކަތްތައް ވެސް ބިން ލިބުނު ފަރާތްތަކުން އަންނަނީ ކުރަމުންނެވެ. އަދި ކައުންސިލުން ވެސް ފައިނޭންސް ހޯދައިދޭން އެހީތެރިވަމުން އަންނަ ކަމަށް ވިދާޅުވި އެވެ.\nޓޫރިޒަމް ޒޯންތަކުން ދޫކުރި ބިމެއްގައި އަދި މިހާތަނަށް އެއްވެސް ފެސިލިޓީއެއް ތަރައްގީކުރެވިފައި ނެތުމުން ކައުންސިލުން ގެންގުޅޭ އެއް ވިސްނުމަކީ ސީދާ ކައުންސިލުން ފަންޑް ހޯދައިގެން ޒޯންތަކުގެ ބައެއް ތަންތަން ތަރައްގީކުރުމެވެ. އެގޮތުން 500 އާއި 1،000 ދެމެދު ކޮޓަރީގެ ޓޫރިޒަމް ޒޯންތަކުގައި ކައުންސިލުން ތަރައްގީކޮށް މެނޭޖްކުރަން ބަޔަކާ ހަވާލުކުރުމުގެ މަޝްވަރާތައް ކުރިއަށްދާ ކަމަށް މޭޔަރު ވިދާޅުވި އެވެ.


1 Lakka Dose Husvandhen Furathama Dose Dheynan - HEOC - Vaguthu\nއެއްލައްކަ ޑޯޒް ހުސްވަންދެން ފުރަތަމަ ޑޯޒް ދޭނަން - އެޗްއީއޯސީ\nމީހެއްގެ ގަޔަށް ކޮވިޑް ވެކްސިން ޖަހަނީ. --- ވަގުތު އިމޭޖަސް: މުހައްމަދު އަފްޒަލް\nރާއްޖެ އަށް އިންޑިއާ އިން ހަދިިޔާ ކުރި ކޮވިޝީލްޑް އެއްލައްކަ ޑޯޒްވެސް ދޭނީ ވެކްސިންގެ ފުރަތަމަ ޑޯޒްގެ ގޮތުގައި ކަމަށް ހެލްތް އެމަޖެންސީ އޮޕަރޭޝަން ސެންޓަރ (އެޗްއީއޯސީން) ވިދާޅުވެއްޖެއެވެ.\nރާއްޖޭގައި ކޮވިޑް-19 އިން ރައްކާތެރިވުމަށް ކުރަމުންދާ މަސައްކަތްތަކުގެ ތެރެއިން ވެކްސިން ޖެހުމުގެ މަސައްކަތް ކުރިއަށް ދާގޮތް ނޫސްވެރިންނަށް އޮޅުންފިލުވާދެއްވަމުން، މިރޭގެ ނޫސްވެރިންގެ ބައްދަލުވުމުގައި މުހައްމަދު ހަމްޒަތު ވިދާޅުވީ މިހާރު ލިބިފައިވާ ހުރިހާ ވެކްސިން އެއް ވެސް ދޭނީ ފުރަތަމަ ޑޯޒްގެ ގޮތުގައި ކަމަށެވެ.\nމި މަސް ނިމުމުގެ ކުރިން އިތުރު ވެކްސިން ޑޯޒްތައް ލިބޭނެ ކަމަށް އޭނާ ވިދާޅުވިއެވެ.\nހަމްޒަތު ވިދާޅުވީ މި ވަގުތު ވެކްސިން ދެމުން ދަނީ އެންމެ ބޮޑަށް ވެކްސިން ބޭނުންވާ މީހުންނަށް ބަލައިގެން ކަމަށެވެ. އެގޮތުން ފުަރަތަމަ ސަފުގައި މަސައްކަތް ކުރާ ފަރާތްތަކާއި، އުމުރުން ދުވަސްވީ މީހުން ފަދަ ބަލީގެ ނުރައްކާ ބޮޑު މީހުންނަށް އަވަހަށް ވެކްސިން ދީ ނިންމުމަށް މަސައްކަތް ކުރަމުންދާކަން އޭނާ ވަނީ ފާހަގަކުރައްވާފައެވެ.\nވެކްސިން ނުލިބިގެން ވެކްސިން ޕްރޮގްރާމް ހުއްޓާލަން ނުޖެހޭނެ ކަމުގެ ވަރަށް ބޮޑު ޔަޤީންކަމެއް އޮތް ކަމަށް އޭނާ ވިދާޅުވިއެވެ.\n" ދެވަނަ ޑޯޒެއް މި މަސް ނިމުމުގެ ކުރިން ލިބޭނެ. ނަމަވެސް ސީދާ ދުވަހެއް ދަންނަވަން ދަތި. ވެކްސިން ދޭން ޖެހޭ އެންމެ ބޭނުންވާ މީހުންނަށް ވެކްސިން ދޭން މި މަސައްކަތް ކުރަނީ. 80 އަހަރުން ދޮށީ މީހުންނަކީ އެންމެ ވެކްސިން ބޭޭނުންވާ މީހުން. ވެކްސިން ދިނުމުގައި ކެޓަގަރީތަކަށް އިސްކަން ދީގެން ވެކްސިން ދެމުންދާނީ. އަތޮޅުތެރޭގައި ވެސް 60 އަހަރުން މަތީގެ އެންމެންނަށް ވެކްސިން ދޭ ވަރަށް އަޅުގަނޑުމެން އަތުގައި ވެކްސިން އެބަ ހުރި." އޭނާ ވިދާޅުވިއެވެ.\nކޮވިޑް-19 އިން ރައްކާތެރިވުމަށް ޖަހާ ވެކްސިން މިއަދު 5204 މީހަކަށް ވަނީ ދީފައެވެ. އެޗްޕީއޭގެ ތަފާސްހިސާބުތައް ދައްކާގޮތުން މިހާތަަނަށް 43817 މީހެއްގެ ގަޔަަށް ވަނީ ވެކްސިން ޖަހާފައެވެ. މީގެ ތެރެއިން 35289 މީހަަކަށް ވެކްސިން ދީފައި ވަނީ މާލެ ސަރަހައްދުގައެވެ. އަދި 8429 މީހަކަށް ވެކްސިން ދީފައި ވަނީ އަތޮޅު ތެރޭގެ ރަށްތަކުގައެވެ. އަދި ރިސޯޓްތަކުން 49 މީހެެއްގެ ގަޔަށް ވެކްސިން ޖަހާފައި ވެއެވެ.\nރާއްޖޭގައި މިހާރު ދެމުންގެންދަނީ އިންޑިއާގެ ކުންފުންޏަކުން އުފައްދާފައިވަނީ "ކޮވިޝީލްޑް" ވެކްސިނެވެ. މި ވެކްސިންް ޖަހަން ފަށާފައި ވަނީ ފެބްރުއަރީ އެއް ވަނަ ދުވަހުއެވެ.\nފެބުރުއަރީ 16, 2021 04:40\nތިޖެހުނީ އަނެއް ކަންތަން. ދެވަނަ ޑޯޒް ޖަހަންވާ ދުވަހައް ވެކްސިން ނުލިބެޔޭ ކިޔާފަ ފަށާނެ ދޮގުތައް. ދެން ޖަހަން އޮތީ ފައިޒާ ދެވަނަ ޑޯޒް އަށް\nފެބުރުއަރީ 16, 2021 07:44\nދެވަނަ ޑޯޒް ބޭނުމިއްޔާ ދެންޖެހޭނީ އަންނި ފައިބުޑައްވެއްޓި ސަލާން ޖަހަން.\nފެބުރުއަރީ 16, 2021 07:46\nދެވަނަ ޑޯޒް ބޭނުން ކުރާނީ ވިޔަފާރި ކޮށް ގައުމުގެ ހަރަދުތައް ފޫބެއްދުމައް.\nފެބުރުއަރީ 16, 2021 08:00\nވެކްސިން ދެނީ ކަލޭމެން ބޭނުންވާމީހުންނަށް ވަކި އުމުރުން ދޮށީ މީހުންނަށް ނޫން ވެކްސިންވެސް ލިބޭނީ ބާރުގަދަ މީހުންނަށް އަހަރެން އުޅޭ އޮފީހުގައިވެސް ނުލާހިކު ޅަކުދން ވެކްސިން ޖަހައިފި ބާރުގެ ބޭނުން ހުރިހާކަމެއްކާވެސް\nގަވައިދާ ހިލާފަށް އުޅޭ ބިދޭސީނަން ވެކްސިން ޖަހަން އޯކޭ ކޮންމެ އުމުރަކަސް ދިވެހި ރައްޔިތަކުވިޔަށް ކަމަކު ނުދޭ


މާޒިޔާ އަތުންވެސް ވިކްޓަރީ ބަލިވެއްޖެ - Maldives Football\nމެޗްގެ ހަމައެކަނި ލަނޑު ކާމިޔާބުކުރި ރަކިޗް (ފޮޓޯ: އިބްރާހިމްް ފާއިދު / މޯލްޑިވްސްފުޓްބޯލް)\nމާޒިޔާ އަތުންވެސް ވިކްޓަރީ ބަލިވެއްޖެ\nޝިމާޒް ޢަލީ25 އެޕްރީލް 2017 19:45\nމާލެ، ދިވެހިރާއްޖެ - އެސްޓީއޯ މާލޭ ލީގުގައި މިއަދު ހަވީރު މާޒިޔާ އާއި ދެކޮޅަށް ކުޅުނު މެޗުންވެސް ވިކްޓަރީ ސްޕޯޓްސް ކްލަބް ބަލިވެ އެ ޓީމަށް އިތުރު މައްސަލަތަކާއި ކުރިމަތިލާން ޖެހިއްޖެއެވެ. މި މެޗް މާޒިޔާ އިން ކާމިޔާބުކޮށްފައިވަނީ 1-0 ގެ ނަތީޖާއަކުންނެވެ.\nމާޒިޔާ މި މެޗް ކާމިޔާބު ކުރުމާއެކު އެ ޓީމަށް ވަނީ ލީގުގައި މިހާތަނަށް ކުޅުނު ހަތަރު މެޗުން 12 ޕޮއިންޓާއެކު ތާވަލުގެ ދެވަނަ މަގާމް ލިބިފައެވެ. އެއްވަނައިގައި އޮތް ނިއު ރޭޑިއަންޓަށްވެސް 12 ޕޮއިންޓް ލިބިފައިވީ ނަމަވެސް އެޓީމަށް ކުރި ލިބެނީ ޖެހި ގޯލުގެ ތަފާތުންނެވެ. ތިންވަނައިގައި އޮތް ގްރީން ސްޓްރީޓްސް އަށް ލިބިފައިވަނީ ދިހަ ޕޮއިންޓެވެ.\nސަސްޕެންޝަނުގެ ސަބަބުން ދެ ޓީމުގެ ވެސް މުހިންމު ދެ ކުޅުންތެރިން ނުލާ ކުޅުނު މިމެޗްގެ ކުރީކޮޅު ވިކްޓަރީން ރަގަޅު ކުޅުމެއް ދެއްކި ނަމަވެސް ގޯލެއް ޖެހުމަށް އެ ޓީމަށް ވަނީ ނުކުޅެދިފައެވެ. މެޗްގެ 14 ވަނަ މިނިޓްގައި ސެޑިކް ފޮނުވާލި ބޯޅަ މާޒިޔާގެ ޑިފެންޑަރަކު ދިފާއު ކުރިއިރު އޭގެ އިރުކޮޅެއް ފަހުން އަދުހަމް ފޮނުވާލި ހަމަލާ ދިޔައީ ދަނޑި ކައިރިން ބޭރަށެވެ.\nމެޗްގެ 37 ވަނަ މިނިޓްގައި ލަނޑެއް ޖެހުމަށް ރަަގަޅު ފުރުސަތެއް އަސަދުﷲ އަބްދުﷲ އަށް ލިބުނު ނަމަވެސް ވިކްޓަރީގެ ކީޕަރު ކައިރިން ނައްޓާލުމަށްފަހު އޭނާ ފޮނުވާލި ބޯޅަ ބޭރުވެފައިވަނީ ގޯލުގެ ދަނޑި ކައިރިންނެވެ.\nމި މެޗްގައި ފެނިގެންދިޔަ ހަމައެކަނި ލަނޑު ދެވަނަ ހާފްގެ ކުޅުން ފެށުނުތާ ދެވަނަ މިނިޓްގައި ލިބުނު ހިލޭ ޖެހުމަކުން މާޒިޔާއަށް ކާމިޔާބުކޮށްދީފައިވަނީ އެލެކްޒެންޑަރ ރަކިޗް އެވެ.\nމެޗްގެ 73 ވަނަ މިނިޓްގައި ނަތީޖާ އެއްވަރު ކުރުމަށް ވިކްޓަރީ އަށް ވަނީ ރަގަޅު ފުރުސަތެއް ލިބިފައެވެ. ނަމަވެސް ހަސަން އަދުހަމް ފޮނިވާލި ބޯޅަ އަމާޒު ވީ ގޯލުގެ ދަނޑިއަށެވެ.\nމެޗްގެ ފުރިހަމަ ވަގުތު ހަމަވާން މިނިޓަކަށް ވެފައިވަނިކޮށް ރަކިޗް ފޮނުވާލި ނުރައްކާތެރި ހަމަލާ ވިކްޓަރީގެ ގޯލުކީޕަރ ޔޫސުފް ވަނީ ދިފާއުކޮށްފައެވެ.\nމި މުބާރާތުގެ ކުޅުން ދެން އޮންނާނީ އަންނަ ހުކުރު ދުވަހުއެވެ. ހުކުރު ދުވަހު ހަވީރު މާޒިޔާ ނިކުންނާނީ ޔުނައިޓެޑް ވިކްޓަރީ އާއި ދެކޮޅަށެވެ. އަދި އެރޭ ނިއު ރޭޑިއަންޓް ނިކުންނާނީ ގްރީން ސްޓްރީޓްސް އާއި ދެކޮޅަށެވެ.


Vehicle ge dhayigandugai baavvaigen hospitalah\nބަލި މީހަކު ވެހިކަލެއްގެ ދަތްގަނޑުގައި ބާއްވައިގެން ހޮސްޕިޓަލަށް\nއަންހެންމީހާގެ ހަށިގަނޑު ވެހިކަލުގެ ދަތްގަނޑުގައި ބާއްވާފައި\nއިންޑިޔާގެ ކަރްނާޓަކާގެ ފިހާރައެއްގެ ތަޅުންގަނޑު މައްޗަށް ވެއްޓިފައި އޮތް އަންހެނަަކު ހޮސްޕިޓަލަށް ގެންދާނެ ވެހިކަލެއް ނުލިބިގެން ބިމުގެ ފަސްގަނޑު ނަގަން ގެންގުޅޭ ހެވީ ވެހިކަލެއްގެ ދަތްގަނޑުގައި ބާއްވައިގެން އެ އަންހެންމީހާ ހޮސްޕިޓަލަކަށް ގެންގޮސްްދީފި އެވެ.\nމި ހާދިސާގައި 42 އަހަރުގެ މި އަންހެންމީހާ ފިހާރައެއްގެ ތަޅުންގަނޑު މަތީގައި ހޭނެތިފައި އޮއްވާ ފެނުމުން އޭނާ ހޮސްޕިޓަލަށް ގެންދަން އެއްވެސް ވެހިކަލް އަކަށް އަރުވަން ވެހިކަލް ދުއްވާ މީހުން އެއްބަސް ނުވީ އެވެ. އެމީހާ ކޮވިޑަށް ޕޮޒިޓިވް ވެދާނެ ކަމަށް ހީކޮށްފަ އެވެ. އެންމެ ފަހުން ހެވީ ވެހިކަލެއްގެ ދަތްގަނޑުގައި ބާއްވައިގެން ގެންދިއުމަކީ އެންމެ ރަނގަޅު ގޮތް ކަމަށް އެންމެންނަށް ވެސް ފެނުނީ އެވެ.\nއެ އަންހެންމީހާ އަކީ ކައިރި އަވަށަކަށް މަސައްކަތް ކުރަން ގޮސްފައި އެނބުރި އަވަށަށް ދާން ހިނގަމުން ދިޔަ މީހެކެވެ. އޭނާއާއެކު އޭނާގެ 12 އަހަރުގެ ކުޑަ އަންހެން ދަރިފުޅު ހުއްޓެވެ.\nމަންމަ ހޭނެތިގެން ދެމިފައި ބިންމަތީގައި އޮތުމުން ހަދާނެ ގޮތެއް ނޭނގި މި ކުއްޖާ ބިރުން ރޮމުން ދިޔައިރު އެ މަންޒަރު ބަލަން ތިބި އެއްވެސް މީހަކު އެ ކުއްޖާއަށް އެހީތެރިކަމެއް ފޯރުކޮށެއް ނުދިނެވެ. އަދި އެމްބިއުލެންސް އަކަށް ވެސް ގުޅައެއް ނުދިނެވެ. އެންމެ ފަހުން ކޮންމެވެސް މީހަކު ޕޮލިހަށް ގުޅުމުން ފުލުހުން އައިސް ވެސް މާ ބޮޑު އެހީތެރިކަމެއް އެމީހާ ހޮސްޕިޓަލަށް ގެންދަން ފޯރުކޮށް ނުދިން ކަމަށް ވެއެވެ.\nއަވަށުގެ މީހުންނަށް ފުލުހުން އެންގީ ވެހިކަލަކަށް އަރުވައިގެން އެ މީހާ ހޮސްޕިޓަލަށް ގެންދިއުމަށެވެ. ނަމަވެސް އެއްވެސް ދުއްވާ އެއްޗަކަށް އެމީހާ އަރުވަން އެއްވެސް މީހަކު ގަބޫލު ނުވުމުން ބިމުން ވެލިގަނޑު ކަހަން ގެންގުޅޭ ޒާތުގެ ވެހިކަލެއްގެ ދަތްގަނޑު ތެރެއަށް ލާފައި އެ މީހާ ހޮސްޕިޓަލަށް ފޮނުވީ އެވެ. އެ މީހާ ގެންދެވެން އޮތް އެންމެ ރަނގަޅު ގޮތަކީ އެއީ ކަމަށް ބަލާފަ އެވެ.\nނަމަވެސް ނަސީބު ދިމާކުރި ގޮތުން ހޮސްޕިޓަލަށް އަންހެންމީހާ ގެންދިޔައިރު ވެސް އޮތީ މަރުވެފައި ކަމަށް އޭނާ ބެލި ޑޮކްޓަރުން ވަނީ ބުނެފަ އެވެ.\nޗަންދްރަކާލާ ނަމަކަށް ކިޔާ މި އަންހެންމީހާ އަކީ ހޮޓާ ހޮޓަލުގައި ހުންނަ އެކި ކަހަލަ މަސައްކަތްތައް ކޮށްދީގެން އާމްދަނީ ހޯދާ މީހެކެވެ. އޭނާގެ ދަރިފުޅު ވެސް މަންމަ އާއެކު އެ މަސައްކަތްތަކުގައި ބައިވެރިވެ މަސައްކަތް ކުރެ އެވެ.\nމަސައްކަތު މީހެއްގެ ގޮތުގައި ވެސް އެކި ތަންތާނގައި މަސައްކަތްކުރާ މި މީހާ އޭނާގެ ދަރިފުޅާއެކު މިދިޔަ ބުދަ ދުވަހު މަސައްކަތް ނިންމާފައި އަމިއްލަ އަވަށަށް ދާން ދަތުރުފެށިއިރު ރޭގަނޑު ވަރަށް ދަން ވެއްޖެ އެވެ. ޗަންދުރަކާންތާ ބަލިވެ އުޅޭތާ އޭރު ވެސް ދެ ތިން ދުވަސް ވެއްޖެ އެވެ. އެހެންވެ ހިނގަން ފެށުމުން ބަލި ހާލު މާ ބޮޑުވާން ފެށުމުން ފިހާރައެއްގެ ތަޅުންގަނޑުމަތީގައި އިށީނީ އެވެ. ރޭގަނޑު އެތަނުގައި ތިބެފައި އިރުއެރީމަ އަވަށަށް ދާން ހިނގައިގަތުމަށް ނިންމައިގެންނެވެ.\nއެ އަވަށުގެ ބައެއް މީހުން މި ދެ މައިންނަށް ފެނާއި ކާނާ ފޯރުކޮށްދިން ކަމަށް ވެއެވެ. ޗަންދުރަކާލާ ވަރުބަލިވެފައި ހުރި ވަރުން އޭނާގެ ދަރިފުޅުގެ އުނގުގައި ބޯ އަޅާލައިގެން ލޯ މަރާލީ އެވެ. މެންދުރު ވީއިރުވެސް އޭނާ ހޭ ނުލައިގެން ކުޑަ އަންހެންކުއްޖާ އޭނާގެ މަންމަ ހޭ ލައްވަން ވަރަށް މަސައްކަތް ކުރި އެވެ. މަންމަ އޮތީ މަރުވެފައިކަން ކުއްޖާއަށް އިހްސާސްވީ އެހިސާބުންނެވެ.\nކުއްޖާ ރޯ އަޑަށް އެތަނަށް އެއްވި މީހުން ޗަންދުރަކާލާ ހޮސްޕިޓަލަށް ގެންދަން ބޭނުންވިޔަސް އެ މީހުންގެ އަމިއްލަ ވެހިކަލުގައި އަންހެންމީހާ ހޮސްޕިޓަލަށް ގެންގޮސްދޭކަށް އެއްވެސް މީހަކު އެއްބަހެއް ނުވި އެވެ. އެންމެ ފަހުން އެންމެ އަވަހަށް ގެންދެވޭނެ ގޮތަކީ ބިންކޮންނަ އެތީގެ ދަތްގަނޑަށް ލައިގެން ކަމަށް އެތާ ތިބި މީހުންނަށް ގަބޫލު ކުރެވިގެން އެއަށް ލައިގެން ގެންދިޔައީ އެވެ.\nމިއީ ވަރަށް އިންސާނިއްޔަތުކަން ކުޑަކޮށް ހިނގާފައިވާ ކަމެއްކަމަށް މި ޚަބަރަށް ކޮމެންޓުކުރި ގިނަ ބަޔަކު ބުނެފައި ވެއެވެ.\nމަރުވި އަންހެންމީހާގެ 12 އަހަރުގެ ދަރިފުޅު ފިޔަވައި އިތުރު ކުޑަ ފިރިހެންކުއްޖެއް އޭނާގެ އަވަށުގައި ހުންނަ ގޭގައި ހުރި ކަމަށް ވެއެވެ. އަންހެންމީހާގެ ފިރިމީހާ ވަނީ މީގެ އަހަރުތަކެއް ކުރިން މަރުވެފަ އެވެ.


Laadheenee aai harukashi fikurah samaaluvaan govaalaifi\nއިސްލާމީ މުޖުތަމައު ބައިބައިކުރަނީ އަހަރެމެންގެ ތެރެއިން މީހުން އުފައްދައިގެން: ޝަހީމް\nއިސްލާމީ މުޖުތަމައުތައް މިއަދު ބައިބައި ކޮށްލަނީ ލާދިނީ މީހުން އަޑީގައި ތިބެގެން އިސްލާމް ދީނުގެ ނަމުގައި ހަރުކަށި ފިކުރުގެ ވިސްނުމުގައި ތިބޭ މީހުންނަށް ފަންޑުކޮށްގެން ކަމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\nއިދިކޮޅު ޕްރޮގްރެސިވް ކޮންގްރެސް ކޯލިޝަނުން ރޭ ކުލަބްހައުސްގައި ބޭއްވި ފޯރަމެއްގައި ވާހަކަ ދައްކަވަމުން ޑރ. ޝަހީމް ވިދާޅުވީ ބައިނަލްއަގްވާމީ އެކިއެކި ފަރާތްތަކުން ފައިސާ ހޯދައިގެން ލާދީނީ މީހުން އަޑީގައި ތިބެގެން އިސްލާމީ މުޖުތަމައުތައް ބައިބައިކޮށްލަނީ އެ މުޖުތަމައުތަކުގައި ދިރިއުޅޭ ހަރުކަށި މީހުންނަށް ފައިސާ ދީގެން ކަމަށެވެ.\nޝަހީމް ވިދާޅުވީ އަޅުގަނޑުމެން ފަދަ އިސްލާމީ މުޖުތަމައުތައް ބައިބައިކޮށްލުމަށް ހުޅަނގުގެ ދައުލަތްތަކުން ހިންގާ ހަރަކާތްތަކަށް ވަރަށް ބޮޑަށް ސަމާލުވާންޖެހޭ ކަމަށެވެ. ހުޅަނގުގެ މިހާރުގެ ވިސްނުމަކީ އެ މީހުންގެ މީހުން އަޅުގަނޑުމެންގެ ތެރެއަށް ފޮނުވައިގެން ބައިބައި ކުރުމުގެ ބަދަލުގައި އަޅުގަނޑުމެންގެ ތެރެއިން ބަޔަކު ދީނުގެ ނަމުގައި އުފައްދައިގެން ތަފާތު ނަންނަމުގައި ކުރިއަށް ނެރެ ބައިބައިކޮށްލުން ކަމަށެވެ.\n"މިފަދަ ކޮންމެ ކަމަކީވެސް އަޅުގަނޑުމެން ފިކުރީ ހަނގުރާމައެއްގައި ބައިތިއްބަންވެގެން ދީނުގެ ދުޝްމަނުން އިންތިޒާމީ ގޮތެއްގައި ކުރާ ކަމެއް،" ޝަހީމް ވިދާޅުވި އެވެ.\nއެމަނިކުފާނު ވިދާޅުވީ އަޅުގަނޑުމެންގެ މި ކުޑަކުޑަ މުޖުތަމައު ބައިބައިކޮށް ނިކަމެތިކޮށްލުމަށް ވެސް ދީނުގެ ނަމުގައި ނުރައްކާތެރި ދެ ފިކުރު ފަތުރަމުންދާ ކަމަށެވެ. އެގޮތަށް ފަތުރާ ދެ ފިކުރު ކަމުގައިވާ ހަރުކަށި ފިކުރާއި ލާދީނީ ފިކުރު އަޅުގަނޑުމެންގެ ތެރޭގައި ވެސް އޮތުމުން އެކަމަށް ސަމާލުވުމަށް ޑރ. ޝަހީމް ތަކުރާރުކޮށް އިލްތިމާސް ކުރެއްވި އެވެ.\nޑރ. ޝަހީމް އިތުރަށް ވިދާޅުވީ އިސްލާމީ މުޖުތަމައުތައް ބައިބައިކޮށްލުމަށް މަސައްކަތް ކުރާ މީހުންގެ އެންމެ ބޮޑު ބޭނުމަކީ އިސްލާމް ދީނަކީ ނުރައްކާތެރި ދީނެއް ކަން މީހުންނަށް ވިސްނައިދީ ނަފްރަތު އުފެއްދުން ކަމަށެވެ. އެހެންކަމުން އަޅުގަނޑުމެން ބައިބައިކޮށްލުމަށް ބޭނުންކުރާ ދެ ފިކުރާ ދެކޮޅަށް މަސައްކަތްކޮށް އެފަދަ ފިކުރުތައް ފަތުރަން އުޅޭ މީހުންނަށް ފިޔަވަޅު އެޅުމަށްވެސް ޑރ. ޝަހީމް ވަނީ އެދިވަޑައިގެންފަ އެވެ.\nޑރ. މުހައްމަދު ޝަހީމް އަލީ ސައީދު ޕޮލިޓިކްސް


ޔޫސުފް އަލިފުޅުގެ އާއިލާ އަށް ރައީސް ތަައުޒިޔާ ވިދާޅުވެއްޖެ\n15 ޑިސެމްބަރ 2012\nސަރުކާރަށް ވަރަށް ދިގު މުއްދަތެއްގައި ހިދުމަތް ކުރައްވާފައިވާ އަދި ޅެންވެރިކަމުގެ ރޮނގުން މަޝްހޫރު ބޭފުޅެއް ކަމަށްވާ ބ. ދަރަވަންދޫ ދޭލިޔާގޭ ޔޫސުފް އަލިފުޅު އަވަހާރަވުމާ ގުޅިގެން، އޭނާގެ ޢާއިލާއަށް ރައީސުލްޖުމްހޫރިއްޔާ ޑރ. މުހަންމަދު ވަޙީދު ތަޢުޒިޔާ ވިދާޅުވެއްޖެއެވެ. ޔޫސުފް ޢަލިފުޅު އަވަހާރަވީ، ފުއްޕާމޭގެ އާލާސްކަންފުޅަކަށް ފަރުވާދެމުން ދަނިކޮށް، ރޭ މެންދަމު 3.30 އެހާކަންހާއިރު، ލަންކާ ހޮސްޕިޓަލްގަ އެވެ. އަވަހާރަވިއިރު އުމުރަކީ 79 އެވެ.\nމިވަގުތު ސްރީލަންކާގައި ތިއްބެވި މަރްޙޫމް ޔޫސުފް ޢަލިފުޅުގެ ޢާއިލާގެ ބޭފުޅުންނާ ރައީސުލްޖުމްހޫރިއްޔާ މިއަދު ފޯނުން ގުޅުއްވައި، މި ޚަބަރު އެއްސެވީ، ފުން ހިތާމައާ އެކުގައި ކަމަށް ވިދާޅުވެ، ޢާއިލާގެ ހުރިހާ ބޭފުޅުންނަށް ވަރަށް އިޚްލާޞްތެރިކަމާއެކު ތަޢުޒިޔާ ވިދާޅުވިއެވެ. އަދި މަރްޙޫމް ޔޫސުފް ޢަލިފުޅު ދިވެހި ސަރުކާރަށް ކޮށްދެއްވާފައިވާ ޚިދްމަތްތަކާއި، ޅެންވެރިކަމުގެ ރޮނގުން ދިވެހި އަދަބިއްޔާތަށް ކޮށްދެއްވާފައިވާ ޚިދްމަތްތަކުގެ އަގު ވަޒަން ކުރައްވާ ކަމުގައި ވިދާޅުވިއެވެ.\nއަލްމަރްޙޫމް ޔޫސުފް ޢަލިފުޅަކީ، 40 އަހަރަށްވުރެ ދިގު މުއްދަތެއްގައި ސަރުކާރަށް ޚިދްމަތް ކުރައްވާފައިވާ ބޭފުޅެކެވެ. އެންމެ ދިގު މުއްދަތެއްގައި ޚިދްމަތް ކުރައްވާފައިވަނީ، ރާއްޖޭގެ ޝަރުޢީ ދާއިރާގައެވެ. މިގޮތުން، ބ. ދަރަވަންދޫ ކޯޓުގެ ޤާޒީ ކަމުގެ މަޤާމާއި، ކޯޓު ނަންބަރު2ގެ ޤާޒީ ކަމާއި، ކޯޓު ނަންބަރު4ގެ ޤާޒީ ކަމާއި، ކޯޓު ނަންބަރު 8ގެ ޤާޒީކަން ކުރައްވާފައިވެއެވެ. މީގެ އިތުރުން، އެޓަރނީ ޖެނެރަލްގެ އޮފީހުގެ ސީނިއަރ އެހީތެރިޔާ ކަމުގެ މަޤާމާއި، މިނިސްޓްރީ އޮފް އެޓޮލްސް އެޑްމިނިސްޓްރޭޝަންގެ ސީނިއަރ އިންވެސްޓިގޭޓަރ ކަމުގެ މަޤާމާއި، ދިވެހިބަހާއި ތާރީޚަށް ޚިދްމަތްކުރާ ޤައުމީ މަރްކަޒުގެ އިސް އެހީތެރިޔާ ކަމުގެ މަޤާމާއި، އެ މަރްކަޒުގެ އެސިސްޓެންޓް ޑިރެކްޓަރ ކަމުގެ މަޤާމާއި، ކޯޑިނޭޓަރ ކަމުގެ މަޤާމު ފުރުއްވާފައިވެއެވެ.\nއަލްމަރްޙޫމް ޔޫސުފް ޢަލިފުޅަކީ، ޅެންވެރިކަމުގެ ރޮނގުން އަޅުގަނޑުމެންގެ ތެރެއަށް ވަރަށް މަޝްހޫރު ޝާޢިރެކެވެ. ޅެން ހައްދަވަން ފެށްޓެވީ، މަދްރަސަތުލް މަޖީދިއްޔާގެ ޠާލިބެއްގެ ގޮތުގައި، ދާރުލްއިޤާމާގައި އުޅުއްވި ދުވަސްވަރުއެވެ. އޭނާގެ ޅެންތައް ފުރަތަމަ ޝާއިޢު ކުރެވުނީ، އޭރު މަދްރަސަތުލް މަޖީދިއްޔާގައި ނުކުންނަމުންދިޔަ [މަޖައްލަތުލް ރާބިޠާ] ގައެވެ. އޭނާ ހައްދަވާފައިވާ ޅެންތަކާއި ރައިވަރުގެ ގިނަ ފޮތްތަކެއްވެސް ވަނީ ނެރުއްވާފައެވެ. ދިވެހި ޅެންވެރިކަމަށް ޚިދްމަތް ކުރެއްވުމުގެ ރޮނގުން ޢާންމު ޚިދްމަތުގެ ހިތްވަރު ދިނުމުގެ އިނާމު، 1985 ވަނަ އަހަރު މަރްޙޫމް ޔޫސުފް ޢަލިފުޅަށް ވަނީ ލިބިވަޑައިގެންފައެވެ.\nއަލްމަރްޙޫމް ޔޫސުފް ޢަލިފުޅު އަވަހާރަވިއިރު އަނބިކަނބަލަކާއި، 8 ފިރިހެން ބޭފުޅުން ދުނިޔޭގައި އެބަތިއްބެވިއެވެ.


Asia ge Most Inspiring Executive award Mughunee ah | Mihaaru\nއޭޝިއާގެ މޯސްޓް އިންސްޕަޔަރިން އެގްޒެކެޓިވްސްގެ އެވޯޑް ސްޓެލްކޯގެ އެމްޑީއަށް\nމެނޭޖިން ޑިރެކްޓާ މުގުނީ ވާހަކަ ދައްކަވަނީ. އެކުންފުންޏަށް އަންނަނީ ބައިނަލްއަގްވާމީ ގިނަ އެވޯޑްތައް ލިބެމުން--\n19 ނޮވެމްބަރ 2021 - 20:16\nއޭޝިއާގެ މޯސްޓް އިންސްޕަޔަރިން އެގްޒެކެޓިވްސްގެ އެވޯޑް ސްޓެލްކޯގެ މެނޭޖިން ޑިރެކްޓަރު ހަސަން މުގުނީއަށް ލިބިއްޖެ އެވެ.\nމުގުނީ އަށް މި އެވޯޑް ލިބުނީ "އޭޝިއާސް ކޯޕަރޭޓް އެކްސެލެންސް އެންޑް ސަސްޓެއިނަބިލިޓީ އެވޯޑްސް 2021" އިންނެވެ. މިއީ މި އެވޯޑް ދިވެއްސަކަށް ލިބުނު ފުރަތަމަ ފަހަރެވެ. މިއީ މެލޭޝިއާގެ މޯސް ގްރޫޕުން އިންތިޒާމްކޮށްގެން ދޭ އެވޯޑެކެވެ.\nވޭތުވެދިޔަ އަހަރުތަކުގައި ދުނިޔޭގެ ފާހަގަކޮށްލެވޭ ބޮޑެތި ކުންފުނިތައް ކަމަށްވާ ސެމްސަންގް، އެއާ އޭޝިއާ، ޓާޓާ ގްރޫޕް، ޑީއެޗްއެލް، ކެސްޕާސްކީގެ އިތުރުން، ނެސްލޭ ފަދަ ބޮޑެތި ކުންފުނިތަކުންވެސް ވަނީ އެކި ކެޓަގަރީތަކުން މި އެވޯޑް ހާސިލްކޮށްފަ އެވެ.\nމުގުނީއަށް މި އެވޯޑް ލިބިވަޑައިގަތީ ފާއިތުވެދިޔަ ތިން އަހަރު ސްޓެލްކޯގެ މެނޭޖިން ޑިރެކްޓަރުގެ ހައިސިއްޔަތުން ކުންފުންޏާއި އެނާޖީ ސެކްޓާގެ ކުރިއެރުމަށް ކޮށްދެއްވި މަސައްކަތްތަކާ ގުޅިގެންނެވެ.\nމި އެވޯޑުގެ އިތުރަށް ސްޓެލްކޯއަށް ވަނީ 2019 ވަނަ އަހަރު މޯލްޑިވްސް ބިޒްނަސް އެވޯޑްސްގައި ސަރުކާރު ކުންފުނިތަކުގެ ތެރެއިން އެންމެ ރަނގަޅު ކުންފުނީގެ އެވޯޑް ލިބިފަ އެެވެ.\nމި އަހަރުގެ އޭޝިއަން އެޗްއާރު ލީޑާޝިޕް އެވޯޑްސްގެ "އެވޯޑް ފޯ އިންސްޓިޓިއުޝަން ބިލްޑިން" ގެ އެވޯޑް ސްޓެލްކޯއަށް ލިބިފައިވެ އެވެ. އެކުންފިން ވަނީ މުނި ކުންފުނީގެ ހިދުމަތް ބައިނަލްއަގްވާމީ މިންގަނޑަށް ފައްތައިފަ އެވެ.\nއެވޯޑްސް ސްޓެލްކޯ ހަސަން މުގްނީ، އެމްޑީ (ސްޓެލްކޯ)\nމުޣުނީ ބަަރާބަރު. ޕިންކީންގެ ވާހަކަތަކަށް އަޅާލާނެ ކަމެއްނެތް. އެއީ ހޭޓަރސް. އެމީހުންގެ ވާހަކަ ހުންނާނީ އެހެން.\nމުޣުނީ ކުރިކަންތައްތައް މީހުންނަށް ނުފެންނަނީ ކީއްވެބާ.؟... ވަރަށްފަހުން ޖެނެރޭޓަރެއްވެސް ސްޓެލްކޯއިން އުފައްދައިފިއޯ އެކަމަކު އެއީ ކަމިންސް ޖެނެރޭޓަރެއްގައި ދަގަޑުން ހަދާފައޮތް ޕްލޭޓްފޯމެއް އަޅުވާލި... މީކުރާކަމަކީ އަންތަރީސް\nމިއެވޯޑަށް ހުށަހަޅާފައިވަނީ ރައީސްޔާމިންގެ ޕުރެޖެކްޓްސް ޒުހޫރު ހެރެގެން ހިންގިޕުރެޖެކްޓަސް އަމިއްލަ ކަމަށް ދޭއްކީ މިސާލަކަށް ހުޅުމާލެ މާލެ ކަރަންޓް. އޮޅުވާލުން ނުހައްގުއެވޯޑެއް!\nއެއީ މިދަނޑިވަޅުގަވެސް ލައްކައިން މަތިން މުސާރަ ނަގާތީ ތޯ؟ ގައިމު ސްޓެލްކޯ އަކީ ކަސްޓަމަރ ސެޓިސްފެކްޝަން އެއްވެސް ވަރަކަށް އޮތް ތަނެއް ނޫން!\nވިއްކަން ހުންނަ ތަކެތި ގަންނެވޭނީ ބޮޑެތި ކުންފުނިތަކަށް. އޯކޭ\nލާރިދިނީމާ އެވޯޑް ވިއްކަންޏާ ތިމީހުން ލާރިދީފައި ނޮބެލް ޕީސް ޕަރައިޒްވެސް ހޯދާނެ.\nމިކަހަލަ އެވާރޑް ދޭ މަޖައްލާ/އެސޯސިއޭޝަން ތަކަސް އަހަރެއްގެ ސަބްސސްކްރިކްޝަން ޕޭ ކޮށްލީމް މިފަދަ ބައިވަރު އެޥާޑް ލިބޭނެ......\nކޮންމެއަހަރަކު އެވޯޑެއް. ކޮންމެއަހަރަކު އެވޯޑެއް. ހީވަނީ މުޣުނީވަރުގެ އެންޑީއަކު މިރާއްޖޭގައި ނެތްހެން.\nމިދާ ރޭޓުން ނޮބެލް ސުލްހައިގެ އިނާމް ހޯދަ ފުރަތަމަ ދިވެއްސަކްށް ވާނީ މީނަ ކަންނޭންގެ. ކޮންމެ އަކަސް ވަރަށް މަރުހަބާ.


Ferguson kairin gina filaavalhu thakeh dhasvi: Ronaldo\nކުޅިވަރު - ރޮނާލްޑޯ\nރޮނާލްޑޯ ވަނީ މެންޗެސްޓާ ޔުނައިޓެޑް ގައި ގިނަ ކާމިޔާބީ ތަކެއް ހޯދައިފަ\nކ. މާލެ 21 އޯގަސްޓު 2019 | ބުދަ 23:27 3,345\nރޮނާލްޑޯ - ގެޓީ އިމޭޖާސް\nފާގަސަންގެ ކައިރިން މުހިންމު ގިނަ ފިލާވަޅުތަކެއް ދަސްވިކަމަށް ދުނިޔޭގެ އެންމެ މޮޅު ކުޅުންތެރިޔާގެ މަގާމު ފަސް ފަހަރު ހޯދައިފައިވާ ކްރިސްޓިއާނޯ ރޮނާލްޑޯ ބުނެފިއެވެ.\nމީޑިއާއަށް ދިން އިންޓަރވިއުއެއްގައި އޭނާ ބުނީ އޭނާ މިއަދު އާދެވިފައިހުރި ހިސާބަށް އާދެވުމުގައި ފާގަސަންގެ ހިއްސާ ބޮޑު ކަމަށާއި ފާގަސަންގެ އެހީ އާއި ނުލާ މިހާ ހިސާބަށް ނާދެވޭނެ ކަމަށެވެ.\nފާގަސަން އަކީ ފުޓުބޯޅައިގައި އޭނާގެ ބައްޕަ ކަމަށް ބުނަމުން ރޮނާލްޑޯ ބުނީ ފާގަސަންގެ ކައިރިން އޭނާ ވަރަށް ބައިވަރު އެއްޗެހި ދަސްކުރި ކަމަށާއި ފާގަސަން ބުނާގޮތް ހަދައިގެން އުޅުމުގެ ނަތީޖާ މިއަދު ފެންނަ ކަމަށެވެ. އުމުރުން އެހާ ހަގު އުމުރުގައި ފާގަސަން ކަހަލަ ކޯޗަކާއިއެކު މަސައްކަތް ކުރަން ލިބުމުން އޭގެ ނަތީޖާ ފޮނި ކަމަށްވެސް ރޮނާލްޑޯ ބުންޏެވެ.\nފާގަސަން އޭނާ އަށް ކުރާ އިތުބާރު އަދިވެސް ހަމަ އެގޮތުގައި އޮތް ކަމަށާއި އަބަދުވެސް ފާގަސަންގެ ލަފާ އޭނާ ހޯދަމުންދާ ކަމަށް ވެސް ރޮނާލްޑޯ ބުންޏެވެ.\nރޮނާލްޑޯ ވިދާލީ ފާގަސަންގެ ކޯޗު ކަމުގެ ދަށުގައި އިންގްލޭންޑްގެ މެންޗެސްޓާ ޔުނައިޓެޑަށް ކުޅުނު ދުވަސް ވަރެވެ. ޕޯޗުގަލްގެ ސްޕޯޓިން ލިޒްބަން އިން ކެރިޔަރުފެށި ރޮނާލްޑޯ ވަނީ މެންޗެސްޓާ ޔުނައިޓެޑަށް ކުޅެ ގިނަ ކާމިޔާބީތަކެއް ހޯދާފައެވެ. ޔުނައިޓެޑުން ރޮނާލްޑޯ ބަދަލުވީ ރެއާލް އަށެވެ. އޭނާ އަކީ ރެއާލްގެ ތާރީހުގައިވެސް އެންމެ ގިނަލަނޑު ޖަހައިދިން ކުޅުންތެރިޔާއަށް ވާއިރު، އޭނާ ވަނީ އެޓީމަށް ގިނަ ކާމިޔާބުތަކެއް ހޯދައިދީފައެވެ.\nރެއާލްއާއެކު ހަތަރު ޗެމްޕިއަންސް ލީގު ހޯދާފައިވާ ރޮނާލްޑޯ ވަނީ އެޓީމާއެކު ތިން ކްލަބް ވޯލްޑް ކަޕް އަދި ދެ ލީގު ތަށިވެސް ކާމިޔާބުކޮށްފައެވެ. އޭނާ ވަނީ އެޓީމަށް ކުޅުނު 438 މެޗުގައި 450 ލަނޑު ކާމިޔާބުކޮށްފައެވެ.\nޔުވެންޓަސްއަށް ބަދަލުވެ ރޮނާލްޑޯ ވަނީ މިހާތަނަށް އެޓީމަށް ކުޅުނު 38 މެޗުގައި 26 ލަނޑު ކާމިޔާބުކޮށް، އިޓާލިއަން ސުޕަކަޕްވެސް އެޓީމާއެކު ކާމިޔާބުކޮށްފައެވެ.\nދުނިޔޭގެ މޮޅު ކުޅުންތެރިޔާގެ މަގާމު ފަސް ފަހަރު ހޯދާފައވާ ރޮނާލްޑޯ ވަނީ ޕޯޗުގަލް ގައުމީ ޓީމަށް ކުޅުނު 156 މެޗުގައި 85 ލަނޑު ކާމިޔާބުކޮށްފައެވެ. އޭނާ ވަނީ 2016 ވަނަ އަހަރު ޔޫރޯވެސް އެޓީމާއެކު ހޯދާފައެވެ.


Raastas medhuverikoh bill dhekkeygoiy ooredoo in hadhifi | Laamu Live\nރާސްޓަސް މެދުވެރިކޮށް ބިލް ދެއްކޭގޮތް އުރީދޫއިން ހަދައިފި\nރާސްޓަސް މެދުވެރިކޮށް ބިލަށް ފައިސާދެއްކޭގޮތް އުރީދޫއިން ހަދައިފި އެވެ.\nއުރީދޫއިން ބުނީ މިއަދުން ފެށިގެން ކަސްޓަމަރުންނަށް ފަސޭހަކަމާއި އެކީ ރާއްޖޭގެ އެކި ކަންކޮޅުތަކުގައި ހުންނަ ރާސްޓަސް ޑީލަރުން މެދުވެރިކޮށް މޯބައިލް ބިލަށް ފައިސާ ދެއްކޭނެ ކަމަށެވެ. ބިލަށް ފައިސާ ދެއްކުމަށް، ނަމްބަރާއި ފައިސާ ދިނުމުން ރާސްޓަސް ހިދުމަތް ދޭ ފަރާތް މެދުވެރިކޮށް ވަގުތުން ބިލަށް ފައިސާ ދެއްކޭނެ ކަމަށެވެ.\nއުރީދޫގެ ސީއީއޯ ވިކްރަމް ސިންހަ ވިދާޅުވީ މި ހިދުމަތް ތައާރަފްކުރީ އެ ކުންފުނީގެ ކަސްޓަމަރުންގެ އަދަދު ރާއްޖޭގެ އެކިކަންކޮޅުތަކުގައި އިތުރުވަމުން ދާތީ ފަސޭހައިން ރާއްޖޭގެ ކޮންމެ ތާކުން ވެސް ޚިދުމަތްތައް ހޯދަން އެހީވެދިނުމުގެ ގޮތުން ކަމަށެވެ. ވިކްރަމް ވިދާޅުވީ ރާސްޓަސް މެދުވެރިކޮށް ބިލް ދެއްކުމުގެ ހިދުމަތް މެދުވެރިކޮށް މިހާރު ކަސްޓަމަރުންނަށް ޕްރީޕެއިޑްއެއް ރީޗާޖްކުރާހާ ފަސޭހައިން ކޮންމެ ތާކުންވެސް ބިލަށް ފައިސާ ދެއްކޭނެ ކަމަށެވެ.\nއުރީދޫ އިން ބުނީ ރާސްޓަސް މެދުވެރިކޮށް ބިލް ދެއްކުމުގެ އިތުރުން، އުރީދޫގެ ފިހާރަތަކުގެ އިތުރުން މައި އުރީދޫ މެދުވެރިކޮށް އޮންލައިންކޮށް އަދި ބީއެމްއެލްގެ އިންޓަނެޓް ބޭންކިން މެދުވެރިކޮށްވެސް ބިލް ދެއްކޭނެ ކަމަށެވެ.\n“ފިޝް ވީކް” ގެ ނަމުގައި ޕްރޮމޯޝަނެއް ބާއްވަނީ


Dhehvadhoo Council in ruh thakeh kendi mahsala EPA in fuluhunaa gulhigen thagugeegu kuranee\nދެއްވަދޫ ކައުންސިލުން ރުއް ތަކެއް ކެނޑި މައްސަލަ ފުލުހުންނާ ގުޅިގެން އީޕީއޭ އިން ތަހުގީގު ކުރަނީ\n5 June 30th, 2019 - 2:44 PM\nދެއްވާދޫގަ ކަނޑާފައި ހުރި ރުއްތައް: ފޮޓޯ ޝޯޝަލް މީޑިއާ\nގއ. ދެއްވަދޫ ކައުންސިލުން ގިނަ އަދަކަށް ރުއްތައް ކެނޑި މައްސަލަ ފުލުހުންގެ އެހީތެރިކަމާއެކު ތަހުގީގު ކުރަމުން އަންނަކަމަށް އެންވަޔަރަންމަންޓް މިނިސްޓްރީގެ ދަށުން ހިނގަމުން އަންނަ އެންވަޔަރަންމަންޓް ޕްރޮޓެކްޝަން އެޖެންސީ، އީޕީއޭ އިން ހާމަކޮށްފިއެވެ.\nއެ މިނިސްޓްރީގެ އެސިސްޓަަންޓް ޑިރެކްޓާރ ހަމްދާން ޒުހައިރު މިއަދު "އެމްވީ ޓައިމްސް" އަށް ވިދާޅުވީ ދެއްވަދޫ ކައުންސިލުން ރުއްތަކެއް ކަނޑަކަމުން ގެންދާ ކަމުގެ މައުލޫމާތުު ލިބިފައިވަނީ އާންމު ފަރާތަކުން ހުށަހެޅި މައްސަލައަކާ ގުޅިގެން ކަމަށެވެ.\nއެ މައްސަލައިގެ މައުލޫމާތު ލިބުމާއެކު އީޕޭއިން ވަނީ ކައުންސިލަށް އަންގައިގެން އެމަސައްކަތް ހުއްޓުވާފައެވެ. އަދި އެމައްސަލަ ފުލުހުންގެ އެހީތެރިކަމާއެކު ތަހުގީގު ކުރަމުން އަންނަ ކަމަށެވެ.\n"އަޅުގަނޑުމެން އެދެނީ މިފަދަ ކަންކަން ކުރާއިރު އެކަމަށް އޮންނަ އުސޫލުގެ ތެރެއިން ކަންކަން ކުރިއަށް ގެންދިއުން. އީޕޭއޭ ފަދަ ތަންތަނުން ނަގަންޖެހޭ ހުއްދައާއެކު ކަކަން ކުރުން،" ހަމްދާން ޒުހައިރު ވިދާޅުވިއެވެ.\nއެނގިފައިވާ ގޮތުގައި ދެއްވަދޫ ކައުންސިލުން ރުށްތަކެއް ކަނޑަން ފަށާފައިވަނީ، "ބީޗް ރޯޑް" ނަމުގައި އެރަށުގެ ވަށައިގެން މަގެއް ހެދުމުގެ މަސައްކަތްް ކުރުމަށެވެ. މިގޮތުން ހޭޅި ފަށުގައި ހުރި ބައެެއް ރުއް ހުރީ ކަނޑާފައެވެ.\nކަނޑާފައިވަނީ ކިތައް ރުށް ކަމެއް އަދި އީޕީއޭއަށް ސާފެއް ނުވެއެވެ. އީޕީއޭއިން ބުނީ މައްސަލަ ނިންމައި ތަހުގީގީ ރިޕޯޓު ލިބުމުން ކެންޑީ ކިތައް ރުއްކަން ސާފުވާނެކަމަށެވެ.\nދެއްވަދޫ ކައުންސިލްގެ ނައިބު ރައީސް މައުމޫން އިބްރާހިމް ވިދާޅުވީ، ރަށުތެރެ ސާފުކުރުމަށް ބޭނުންވާ ހުއްދައަށް މިހާރު އީޕީއޭގައި އެދިފައިވާކަމަށެވެ. އަދި މައްސަލައެއް ބަލަމުންް އަންނަކަން މޯލްޑިވްސް ޕޮލިސް ސާވިސް އިން ވެސް އަދި އީޕީއޭއިން ވެސް އަންގާފައި ނުވާކަމަށެވެ.\n"ކައުންސިލުން ރަށުގެ ހޭޅި ފަށަށް ގެއްލުންވާނެ އެއްވެސް ކަމެއް ނުކުރަން،" މައުމޫން އިބްރާހިމް ވިދާޅުވިއެވެ.\nގަސްގާގެއްސަކީ ހޭޅިފަށް ހިމާޔަތް ކުރުމަށް ކިހާމުހިއްމު ރޯލެއް އޮންނައެއްޗއްކަންވެސް ނޭގޭ މިގަމާރުންނަކަށް\nދެއްވަދޫގަ ބީޗްތައް ސާފު ކުރުމުގެ ނަމުގަ ކިތައް ގަސް ކަޑާ ހެދިންތޯ ، ބާއިންޖީންގެޔާ ދިމާލައް އޮއިތް މޫދު ވިނަގަނޑައް ވީ ކިހިނެއްތޯ؟\nއެކަންކަން ކުރީވެސް ކައުންސިލުން ތޯ؟\nރުށްތައް ކަނޑާލާފައި ހޭޅިފަށަށް ގެއްލުންވާ ކަމެއް ނުކުރަމޯ. ބަލަ ކައުންސިލަރަށް އެނގޭބާ ރުއްތައް އެއީ ރަށުގެ ހޭޅިފަށުގެ ކިހާ މުހިންމު ގުދުރަތީ ހިމާޔަތެއްކަން. ނުކިޔަވަމާ ތަންދޮރު ނުދަންނަ މީހުން ތަންތަން ހިންގަން ހަވާލުކުރީމަ ވާގޮތް މިއީ.\nކަލޭ ތީ އެންމެ ކިޔަވައިގެން ހުރި މީހާ.. ބުނެބަލަ ކުރިން ރައީސް އަކަށް ހުރި މީހާ ނަގާފަ އެއްލާލީމަ ހަޖަމް ނުވަނީއޭ!! މިހާރުގެ ކައުންސިލްގެ ރައީސްއާ ނައިބްރައީސް ރަށައް ގެއްލުންވާ ކަމެއް ނުކުރާނެ!!! !!!\nބަލަ ހަބަރުގަ ދެއްވަދޫ ކައުންސިލް ނައިބުރައީސް މައުމޫނު ވިދާޅުވެފައިވޭ ރަށުގެ ހޭޅިފަށަށް ގެއްލުންވާ ކަމެއް ނުކުރަމޭ. ފޮޓޯތަކުން ފެންނަނީ ރުށްތައް އުފުރާ ކަނޑާފައި ހުރިތަން.


Nazim Lead Kuravvaa MNP Registry Kohffi - Vaguthu\nނާޒިމް ލީޑްކުރައްވާ އެމްއެންޕީ ރެޖިސްޓްރީކޮށްފި\nރާއްޖޭގައި ތިންވަނަ ސިޔާސީ ފިކުރެއް ގާއިމް ކުރުމަށް މަސައްކަތްކުރާ މޯލްޑިވްސް ނޭޝަނަލް ޕާޓީ (އެމްއެންޕީ) ރަޖިސްޓްރީކޮށް، ސިޔާސީ ޕާޓީތަކުގެ ދަފްތަރުގައި ހިމަނަައިފިއެވެ.\nއެމްއެންޕީން މިއަދު ބުނީ، ސިޔާސީ ޕާޓީތަކުގެ ގާނޫނުގެ ދަށުން އެމްއެންޕީ މިއަދު ރަޖިސްޓްރީ ކުރެވި ސިޔާސީ ޕާޓީތަކުގެ ދަފްތަރުގައި ހިމެނިފައިވާ ކަމަށެވެ.\nއެ ދެބޭފުޅުންގެ އިތުރުން އެމްއެންޕީގައި ދެން ހިމެނެނީ ނާޒިމްއާ އާއިލީ ގުޅުމެއް އޮންނަ ވިލިމާލެ ދާއިރާގެ މެންބަރު އަހްމަދު އުޝާމް އެވެ.\nއެމްއެންޕީ އުފެއްދުމުގެ ޖަލްސާ ވަނީ މި މަހުގެ ކުރީކޮޅު ބާއްވާފައެވެ.\nއެމްއެންޕީގެ އިސް މަގާމުތަކަށް ކުރީގެ ބައެއް މިނިސްޓަރުން ވަނީ އިންތިހާބުވެވަޑައިގެންފައެވެ.


vnews - Kanuhura balikoh Huruwalhi final ge Ummeedhu bodukoffi\nކަނުހުރާ ބަލިކޮށް ހުރުވަޅި ފައިނަލުގެ އުއްމީދު ބޮޑުކޮށްފި\nމެޗުގެ މޮޅު ކުޅުންތެރިއަކަށް ހޮވުނު ވާފިރަށް އިނާމުދެނީ-- ވީ ފޮޓޯ: އިސްމާއީލް ޝާހު\nކަނުހުރާ މޯލްޑިވްސް ބަލިކޮށް މޯލްޑިވްސް ރިސޯޓް ފުޓްސަލް ލީގު ޅަވިޔަނި ޒޯނުގެ ފައިނަލުގެ އުއްމީދު ހުރުވަޅި މޯލްޑިވްސް އިން ބޮޑުކޮށްފިއެވެ.\nޅަވިޔަނި ޒޯނުގެ މެޗުތައް ކުރިޔަށްދާ ކުރެއްދޫ ގައި ކުޅުނު މި މެޗު ހުރަވަޅި ކާމިޔާބުކުރީ 6-1 ގެ ނަތީޖާއަކުންނެވެ. މި މެޗުގައި ހުރުވަޅި ޓީމުގެ ފަރާތުން މޮޅު ކުޅުމެއް ފެނިގެންދިޔަ ނަމަވެސް ކަނުހުރާ ވަނީ ލިބުނު ފުރުސަތުތަކުގެ ބޭނުން ހިފާ އިދިކޮޅު ގޯލަށް ބާރުބޮޑުކޮށްފައެވެ.\nމެޗުގައި ހުރަވަޅި ޓީމުގެ ގޯލުތައް ޖަހައިދިނީ މޫސާ ސަމީހު އަލީ އާއި ހުސެއިން ވާފިރުގެ އިތުރުން އަލީ އާނިފް އެވެ. މީގެތެރެއިން ސަމީހު ތިން ގޯލު ޖަހާ ހެޓްރިކެއް ހެދިއިރު ވާފިރު ވަނީ ދެ ގޯލު ޖަހާފައެވެ. މެޗުގެ މޮޅު ކުޅުންތެރިއަކަށްވެސް ހޮވުނީ ވާފިރު އެވެ. މި މެޗުގައި ކަނުހުރާ ގެ ހަމައެކަނި ގޯލު ކާމިޔާބުކުރީ އަހުމަދު އަރުމީޝް އެވެ.\nމުބާރާތުގައި މާދަމާ ކުޅޭނީ ނޮކްއައުޓް މެޗެކެވެ. މި މެޗުގައި ބައްދަލުކުރާނީ ދެވަނަ ހޯދި ހުރަވަޅި އަދި ތިންވަނައިގައި އޮތް ކަނުހުރާ އެވެ. މި ޒޯނުގެ ފައިނަލުގެ ޖާގައެެއް ޔަގީންކޮށްފައިވަނީ މުބާރާތް ބާއްވާ ކުރެެއްދޫ އެވެ. އެ ޓީމުވަނީ ކުޅުނު ދެ މެޗުވެސް ކާމިޔާބުކޮށްފައެވެ. ނޮކައުޓް މެޗުން މޮޅުވާ ޓީމެއް ފައިނަލުގެ ދެވަނަ ޖާގަ ލިބިގެންދާނެ އެވެ.\nމިއީ ރިސޯޓުތަކުގެ މެދުގައި ބާއްވާ އެންމެ ފޯރިގަދަ ފުޓްސަލް މުބާރާތް ކަމަށްވާ މޯލްޑިވްސް ރިސޯޓް ފުޓްސަލް ލީގު ޅަވިޔަނި ޒޯނުގައި ބާއްވާ ފުރަތަމަ ފަހަރެވެ. މިއަހަރުގެ މިހާތަނަށް މި މުބާރާތް ވަނީ ސައުތު ސައުތު މާލެ ޒޯނާއި ސައުތު އަރި ޒޯނުގެ އިތުރުން ދާލު ޒޯނުގައި ބާއްވާފައެވެ.\nމި ޒޯނުގެ ފައިނަލް މެޗު ކުޅުމަށް ހަމަޖެހިފައިވަނީ މިމަހުގެ 19 ވާ ބުރާސްފަތި ދުވަހު ހަވީރުގައެވެ. މި މެޗު ވީޓީވީން ވަގުތުން ގެނެސްދޭގޮތަށް ވަނީ ހަމަޖެހިފައެވެ.


Yameen Ge Mahchah Rayyithun Hukum Koffi, E Hukumakee Emanikfaanu Kuhveri Nuvaa Kamah - Saleem - Vaguthu\nޔާމީނަށް ރައްޔިތުން ޙުކުމް ކޮށްފި، އެ ޙުކުމަކީ ކުށްވެރިނުވުން - ސަލީމް\nކުރީގެ ރައީސް އަބްދުﷲ ޔާމީންގެ މައްޗަށް ދިވެހި ރައްޔިތުން ޙުކުމް އިއްވައިފި ކަމަށާއި، ދިވެހި ރައްޔިތުން ޙުކުމް ކުރީ އެމަނިކުފާނު ކުށްވެރިނުވާ ކަމަށް ކަމުގައި އޭދަފުށީ ދާއިރާގެ މެމްބަރު، އަހްމަދު ސަލީމް (ރެޑްވޭވް ސަލީމް) ވިދާޅުވެއްޖެއެވެ.\nސަލީމް މިހެން ވިދާޅުވީ "ފުނޑާލައިފި" ނަމުގައި ކާނިވާ ސަރަޙައްދުގައި ޕީޕީއެމް-ޕީއެންސީގެ ކޮންގްރެސް ކޯލިޝަނުން ބާއްވަމުންދާ އެއްވުމެއްގައި ވާހަކަފުޅު ދައްކަވަމުންނެވެ. ޕްރޮގްރެސިވް ކޯލިޝަނުން ސަރުކާރު ޒިންމާދާރު ކުރުމުގެ މަގްސަދުގައި ބާއްވާ މި އެއްވުމުގައި ގިނަ އަދަދެއްގެ ރައްޔިތުން ދަނީ ބައިވެރިވަމުންނެވެ.\nޕީޕީއެމްގެ ޕާލިމެންޓަރީ ގްރޫޕުގެ ލީޑަރު، ސަލީމްގެ ވާހަކަފުޅުގައި ޔާމީނަށް ކުރަނީ ސިޔާސީ ދަޢުވާއެއް ކަމަށާއި، ރާއްޖޭގެ ރައްޔިތުންނަށްވެސް މި ޝަރީޢަތުގައި ވާނުވާ އެނގޭ ކަމަށެވެ.\n"ދިވެހި ރައްޔިތުން މިތިބީ ޙުކުމް ކޮށްގެން. އަޅުގަނޑުމެން ނިންމީ ރައީސް ޔާމީން އެ ޝަރީޢަތުގައި ކުށްވެރިނުވާ ކަމަށް. އެހެން މި ދަންނަވަނީ އަޅުގަނޑުމެން އެންމެން އެ ޝަރީޢަތް ލައިވްކޮށް އަަޑުއަހައި، ބަލައި، ދިރާސާކޮށް، މި ހެދީ. ނަތީޖާއަކީ ކުށްވެރިނުވެޔޭ. ޙުކުމެއް އައިސްދާނެ ކޮންމެ ފަދަ ގޮތަކަށްވެސް. އެގޮތަަށް ޙުކުމެއް ކޮށްފާނެ މަކަރާއި ޙީލަތުން ކޮންމެ ފަދަ ގޮތަކަށްވެސް. އެ ފުރުސަތު ރައްޔިތުން ދީގެން ނުވާނެ." ސަލީމް ވިދާޅުވިއެވެ.\nސަލީމް ވިދާޅުވީ ރައީސް ޔާމީނަކީ ރާއްޖޭގެ ތަރައްޤީގެ ބާނީ ކަމަށާއި، އެހެންވެ، ކޮންމެ ގޮތެއް ހަދައިގެންވެސް ރައީސް ޔާމީންގެ ނަން ފުހެލުމަށް "އެމީހުން" މަސައްކަތް ކުރާނެ ކަމަށެވެ. އެމީހުންނަށް ކުރިއަށް ދެވޭނެ އިތުރު ގޮތެއް ނެތް ކަމަށެވެ.\n"އެކަމުގެ ހަސަދަވެރިކަމާއި، އެކަމުގެ ރުޅިވެރިކަން މިއޮތީ. ޔަހޫދީން ކީރިތި ރަސޫލާއާ ދޭތެރޭ ހަސަދަވެރިވަނީ، އެމީހުންގެ ތެރެއިން ނޫން ގޮތަކަށް އެންމެ ފަހުގެ ރަސޫލާ ފޮނުއްވެވީ ޤުރައިޝުންގެ ތެރެއިން ކަމަށް ވުމުން. ރާއްޖެއަށް ނާންނަ ވަރުގެ ތަރައްޤީއެއް ގެނެސްދެއްވާފައިވާތީ. ރައީސް ޔާމީން ނައްތާލެވެންދެން މި މީހުންވެސް އެ ހަސަދަވެރިކަން ބާއްވާނެ." ސަލީމް ވިދާޅުވިއެވެ.\nނޮވެމްބަރު 15, 2019 22:25\nދީނާ ޤައުމުގެ ޙައްޤުގައި ތިޔަކުރައްވާ މަސައްކަތްޕުޅަށް. ވ.ސަޅި ވާހަކަ ފުޅު\nނޮވެމްބަރު 15, 2019 23:44\nއެންމެޔަގީން ވާކަމަކީ ތިޔައީ. އެމަނިކުފާނު ކުށްވެރިއެއްނުވޭ. ޜ ޔާމީން ޒިންދާބާދް\nނޮވެމްބަރު 16, 2019 01:47\nސާބަހޭ. ސާބަހޭ ސަލީމްއައް ހަމަސާބަހޭ ކެނެރީގޭ ދާއްބަ އަކީ މިގައުމުގެ ހަލާކު ފިރުއައުން ހަލާކުކުރީ ހާމާން އިބޫ ހަލާކުކުރަނީ ކެނެރީގޭ ދާއްބަ ދެންދިވެހިރައްޔިތުން ވިސްނާ ހާމާނައްވުރެވެސް ނުބައި ނުލަފާ ޖާހިލެއް ދާއްބަޔަކީ\nނޮވެމްބަރު 16, 2019 05:25\nގަުމުގެ ހާލަތު ގޯސްވެގެން ބަނޑއްމަރުވާން ފަށައިފި\nނޮވެމްބަރު 16, 2019 06:24\nމީހަމަ ނުބައިވެރިކަމެއް ސަލިމްބޭ. މިބަޔަކު ވެރިކަމަށް އެރި ފަހުން ހާދަބައެކޭ މަރުވަމުން ވެސް މިދަނީ. އެކިކަހަލަ ގޮތްގޮތަށް. އެހެންނުވާނީ އެއްބަޔަކު އެކިދީންތައް މިތަނަށް ނުގެނެވިގެން ހޭކެޑެނީ. މިމީހުންނާ އެއްބައިވެގެން ވެރިކަން ހޯދަދިން މީހުން މިއަދު ހަމަ އަޑެއްބަޑެއް ނެތް. ޤައުމާއި ދީން އަނދަވަޅަކަށް ވައްޓާލާފައި . ކީކޭ ދެން ބޮނަންނޫ.\nނޮވެމްބަރު 16, 2019 08:47\nޔާމީންގެ ޝަރީޢަތްތައް ލައިވްކޮށް ބެލި ކޮންމެ މީހަކަށްވެސް ކަށަވަރުވީ ޔާމީން ކުށްކޮށްފައި ނެތްކަމެވެ. ޝަރީޢަތްތައް ހިންގެވި ފަނޑިޔާރުގެވެސް ޙުކުމަކީ ޔާމީންގެ މައްޗަށް ކުށް ސާބިތު ނުވާކަމަށް ކަނޑައެޅުމެވެ. އެކަން ޙޖަމްނުވެގެން މި ސަރުކަރުން މުޅި ޖުޑިސަރީއަށް އަތާ ފަޔާ ބޯ ބާނަން ފެށިއެވެ. ޢަލީ ރަޝީދުވިޔަސް މާތްﷲއަށް ބިރުވެތިވެ ޙުކުމްކޮށްފިނަމަ ޔާމީން ސަލާމަތްވާނޭއެވެ.\nނޮވެމްބަރު 16, 2019 12:49\nޔާމީނަކީ އަޅުގަނޑުމެން ހުރިހާ ދިވެހިރައްޔިތުންގެ ތާއީދާ އިޙުތިރާމް އޮތް ބޭފުޅެއް. އަޅުގަނޑުމެން ނަށް މިހާރު ކުރިއަށްވުރެން އެމަނިކްފާނަށް ދެވިފައިވާ ޤަދަރު ބޮޑުވެއްޖެ. ސަބަބކީ ރިޔާސި އިންތިޚާބުގެ ދުވަސްވަރު އެމަނިކްފާނު ބޮލުގައި މިސަރުކާރުން އެޅުއްވި މަރުތަކާ ވައްކަމަކީ ޙައްޤެއް ނެތް ގޮތުގައި ބޮލުގައި އެޅުވި އިލްޒާމް ތައް. އެމަނިކްފާނުގެ ޝަރީޢަތަކީ ވެސް ހުރިހާ ދިވެހި ރައްޔިތުން ކުރިމަތީގައި ކުރެއވި ޝަރިޢަތެއް. އެމަނިކްފާނު އެޝަރީޢަތުގައި ދިވެހިރައްޔިތުން ކުރިމަތީގައި ސާބިތުކަމާއެކު ކެރިހުރެގެން ވަކާލާތުކުރެއްވި. ޖެހިލުމެއްނުވޭ. އިރާދަކުރެއްވިއްޔާ ތުރުތުރެއްވެސް ނަޅާ.އެމަނިކްފާނު ބޮލުގައި މިސަރުކާރުން އެޅުއްވި އެއްވެސް މަރަކާވެސް އެމަނިކްފާނާ ދިިމަލެއްނުވި.މިހާރު ހޯމްމިނިސްޓަރަކަށް އެހުންނެވިއެހުންނެވި އިމްރާނު ޖަލަށް އެމަނިކްފާނު ސަރުކާރުން ލެއްވި ސަބަބު މިހާރު\nނޮވެމްބަރު 16, 2019 15:39\nރިޔާސީ 2018 އިންތިހާބުގަ ޔާމީންވީ ބަލި 2019 ވަނަ މަޖިލިސް އިންތިހާބުގަ ޕީީޕީއެމް ވީ ބަލި ސަލީމް ތިބުނާ އެއްޗެއް ދިމާނުވޭ ނުން ޔާމީނައް 96000 ވޯޓުލިބުނު: ދެން އެއީ ޔާމީން ކުއްވެރިވޭތޯ ނުންތޯ ބަލަން ނެގިވޯޓެއް ނޫން\n2013 ގައި ނަޝީދުވެސް 96000 ވޯޓު ހޯދި އެކަމަކު އޭނަޔައްވެސް ހުކުމްކުރި ވޯޓާ ހުކުމާ އެއީ ދޭއްޗެއް


Thinadhoo Gaadiyaa Thah Tharaqqee Koh Zamaanah Fit Kuran Jehifai ތިނަދޫ ގާޑިޔާތައް ތަރައްޤީކޮށް ޒަމާނަށް ފިޓް ކުރަން ޖެހިފައި – Huvadhoo News Thinadhoo Gaadiyaa Thah Tharaqqee Koh Zamaanah Fit Kuran Jehifai Huvadhoo News\nތިނަދޫ ގާޑިޔާތައް ތަރައްޤީކޮށް ޒަމާނަށް ފިޓް ކުރަން ޖެހިފައި\nގދ.ތިނަދޫ ބަނދަރުމަތީ ހުންނަ ގާޑިޔާތައް- ފޮޓޯ: މުހައްމަދު އަޚްތަރު\nމި ވާހަކަ ފެށުމުގެ ކުރިން “ގާޑިޔާ” ގެ މާނަ ކޮބައިތޯ ބަލާލަން ހިތަށް އެބައަރައެވެ. ދިވެހި ބަހުގެ ރަދީފު ގައި ލިޔެފައި ވާ ގޮތުން ގާޑިޔާއަކީ އެއްޗެހި އުފުލުމަށް ފުރޮޅު ލައިގެން މަގުމަތީގައި ދެމޭ ގޮތަށް ނުވަތަ ކޮއްޕޭ ގޮތަށް ހުންނަ އެއްޗެކެވެ. މިކަން ނޭގޭ މީހަކުނެތެވެ. ރަދީފުގައި ގާޑިޔާ ގެ އެހެން މާނައެއް ވެސްނެތެވެ. ނަމަވެސް އެ ގާޑިޔާ ވަކިތަނެއްގައި ބަހައްޓައިގެން ނުވަތަ ރަމްޒީ އެއްޗެއްގެ ގޮތުގައި މީހުންނަށް ފެންނަހެން ބަހައްޓައިގެން ދިވެހި އުފެއްދުން ވިއްކާ ކުޑަ ކަޑައެއް ހަދައިގެން ވިޔަފާރި ކުރާ ތަނަށް ވެސް ގާޑިޔާ ކިޔާ ކަން އެންމެންވެސް ދަނެއެވެ. އާނއެކެވެ. އެވާހަކަ ބާއްވާށެވެ.\nގދ ތިނަދޫ ގައި ފުރަތަމަ ފަހަރަށް ވިޔަފާރި ގާޑިޔާ ތަޢާރަފް ވެގެން ދިޔައީ މީގެ 12 އަހަރު ކުރިން, ކަތީބުންގެ އިރު ގައެވެ. ތިނަދޫ ރީޖަނަލް ހޮސްޕިޓަލް, މިހާރު ގެ ނަމުން ނަމަ ޑރ އަބަދުއްސަމަދު މެމޯރިއަލް ހޮސްޕިޓަލް ކުރިމަތީގައި އޮތް ހުސް ބިމުގައެވެ. ރަށު އޮފީހުން ލިބޭ ޚާއްސަ ހައުދައެއްގެ ދަށުން ފެށި މި ވިޔަފާރި ވެގެން ދިޔައީ ވަރަށް ޖަޒީރާ ވަންތަ ކަމަކަށެވެ. ގިނަ ބަޔަކަށް ވަރަށް ފައިދާ ކުރި ކަމަކަށެވެ. އެތަނުގައި ތިބެ އަރާމު ކޮއްލާ ކުރުނބާ ބޮއެ ހެދުމަކީ ވަރަށް ހިތްގައިމު އަދި އާންމުކަމަކަށް ވެއްޖެއެވެ.\nތިނަދޫ ބަނދަރު ސަރަހައްދުގައި ހުރި ގާޑިޔާތަކުގެ ކައިރީގައި ބަޔަކު ވާހަކަ ދައްކަން މަޑުކޮށްލައިގެން- ހުވަދޫ ފޮޓޯ: މުހައްމަދު އަޚްތަރު\nގާޑިޔާ ތަކުގެ ވިޔަފާރި އަށް ދުވަސް ވަމުންދާ ވަރަކަށް އެ މާހައުލަށް ގާޑިޔާތައް އިތުރުވެ ވިޔަފާރީގައި ވާދަވެރިކަން ވެސް ބޮޑުވިއެވެ. ހަމައެޔާއެކު މުޅިން ތަފާތު މަންޒަރެއްވެސް ސިފަ ވާން ފަށައިފިއެވެ. ގާޑިޔާ ތަކުން މުދާ ބޭރުއެ ފެތުރެން ފަށައިފިއެވެ. ކާބޯ ތަކެތި ގިނަވެ ފުނި ފުނި ތަކާ ކުނި ބަސްތާ ތައް ވެސް އިތުރު ވާން ފަށައިފިއެވެ. އޭގެ މާގިނަ ދުވަސް ތަކެއްނުވެ އެ ބިމުގައި ޕާކެއް ހަދަން ނިންމާ ބިން ހުސްކުރިއެވެ. މި ދެންނެވީ ތާރީޚީ ނަޒަކުން ގާޑިޔާތައް ހިންގަންފެށި ގޮތުގެ ވާހަކައެވެ.\nކަތީބުންގެ ޒަމާން ނިމުމަކަށް އައިސް ކައުންސިލަރުން ގެ ދައުރު ފެށުމާއެކު އަނެއްކާވެސް ގާޑިޔާތައް ވުޖޫދަށް އައެވެ. މި ފަހަރު އައީ ބަދަލުތަކަކާއި އެކުއެވެ. މާބޮޑު ބަދަލެއް ނޫނަސް ބަދަލެއް ފެނުނެވެ. ތިނަދޫ މުދާ ބާލާ ބަނދަރާއި އެސްޓީއޯ ގުދަން ތަކުގެ މެދަށް ވާހެން ވަކި ތަރުތީބަކުން ކުއްޔަށް ބިން ދޫކޮށްފިއެވެ. މިފަހަރު ގާޑިޔާތައް ފެނިގެން ދާނީ ވަރަށް ފުރިހަމަ ކޮށް ކަމަށް ހީކުރެވުނެވެ. އެކަން ކުރަން ނުކުންނަ މީހާއަށްވެސް ފަސޭހަވާނެ ގޮތަކަށް ކަމަށެވެ ޔަގީން ކުރެވުނެވެ. ނަމަވެސް މިފަހަރު ވެސް ކަންކުރީ ކުރި ވެސް ހިންގި ފަދަ ބީދަޔަށް ނުވަތަ “ކަތީބު ދެލިގަނޑަށެވެ”.\nކުދިކުދި ޖާގަތަކެއް ފައްޗަކަށް ކުއްޔަށް ދޫކުރިއިރު ކުޑަމިނުން ކަރަންޓްވެސް ނެގޭ ގޮތެއް ނެތެވެ. އަތް ދޮވެލާނެ ފެންފޮދުވެސް ގެންނަން ޖެހުނީ ގެއިންނެވެ. ތިނަދޫ ފަދަ ތަހުޒީބު ވަމުން އަންނަ ރަށަކަށް ބަލާއިރު މުޅި އެ ވިޔަފާރީ ކުރުމަށް އޮތީ ވަރަށް ނާތަހުޒީބު އުސޫލުކެވެ. ނަމަވެސް އެންމެ އާދައިގެ ފަންތީގެ އެ ވިޔަފާރިވެރިން ތިބީ އެއްގޮތަކަށްވެސް ދޫ ދޭކަށްނޫނެވެ. އެ މީހުން ތިބީ ކޮންމެ ޙާލެއްގައި އެ ތަނުން އާމްދަނީ ހޯދާށެވެ. އެހެންކަމުން ބާ ޖިފުޓި ގަނޑެއްހެން ނަމަވެސް އެ މީހަކަށް ވީ ވަރަކުން ބޮލު ހިޔަލެއް ޖަހާ މަސައްކަތްތައް ހަށި ދަމާލިއެވެ. އަދި އެ ގޮތުގައި ދުވަސްތައް ހޭދަ ކުރަން ފެށިއެވެ.\nދުވަސްތައް އަހަރު ތަކަށް ބަދަލު ވަމަން ދެއެވެ. ގާޑިޔަ ހިނގާ ފަރާތްތަކުން ކިތަންމެ ޝަކުވާއެއް ކުރިޔަސް ޖެހުނީ ހަމަ އެގޮތުގައި ތިބޭށެވެ.\nގދ.ފަރެސްމާތޮޑާގައި ޒަމާނީ ފެންވަރަށް ހަދާފައި ހުރި ގާޑިޔާއެއް\nތިނަދޫ ބަނދަރު މަތިން ގާޑިޔާ ވިޔަފާރި ފެށީއްސުރެ އެ މަސައްކަތް ކުރަމުން އަންނަ ފަރާތެއް ކަމުގައިވާ ޝަރީފް ބުނީ އެ މަސައްކަތަށް ކުރަނީ ވަރަށް އުނދަގޫ ގޮތަކަށް ކަމަށާއި މިހެން މިކަން ކުރަން ޖެހުމުން ލިބެން ޖެހޭ އާމްދަނީ ވަރަށް ބޮޑަށްވެސް ކުޑަ ކަމަށެވެ.\n” ޖާގައިގައިގެ ގޮތުން އެހާ ކުޑަ, ފެނާ ކަރަންޓް ފަދަ އަސާސީ ޚިދުމަތް ލިބެނީކީ ނޫން. ވާރޭ މޫސުމްތަކުގައި މުޅި މަގު މަތި އޮންނަނީ ފެންބޮޑުވެފައި. މިހެން ޙާލަތު ހުރުމުން ނަގާ ކުލި ވެސް ކުޑައެއްވެސް ނޫން” އޭނާ ބުންޏެވެ.\nއެތަނުގައި ވިޔަފާރި ކުރަމުންދާ އެހެން މީހަކު ބުނީ ކުއްޔަށް ދޫކުރި ފަރާތްތަކާ ހެދިފައިވާ އެއްބަސްވުމާއި އެއް ބަޔަކު ޚިލާފުވެ ވިޔަފާރީ ކުރިޔަސް ކައުންސިލުން ރަނގަޅަށް މޮނިޓަރ ނުކުރެވުމުގެ ސަބަބުންވެސް އެއްބަޔަކު އަނެއް ބަޔަކަށް ޝަކުވާ ކުރަންޖެހޭ ކަމަށާއި ސާފު ތާހިރު ކަމުގެ މިންގަނޑުން ބޭރުވާއިރުވެސް ފިޔަވަޅު ނާޅާ ކަމަށެވެ.\n” އަދި ކޮބާ ކުއްޔަށް ހިފި ފަރާތުން އެ ތަންތަނާ އަޅާނުލާ އޮވެ ވީރާނާވެ ކުނި ގޮނޑަކަށް ވާއިރުވެސް އަޅައެއްނުލާ. މިއީ ރަށުގެ ބަނދަރުމަތި ވަރަށް ހަޑިވާ އެއްކަން. މި ކަން އެބަޖެހޭ ބަދަލުވާން” ނަން ހާމަ ކުރަން ބޭނުންނުވާ އެ މީހާ ބުންޏެވެ.\nތެދެކެވެ. އެތަނުގެ ޙާލަތު ވަރަށް ދަށެވެ. ޒަމާނަށް ފެތޭ އެއްވެސްކަމެއް ނެތެވެ. އެ އުސޫލުތައް ވެސް މުޅިން ގޯސްކަމަށް ރައްޔިތުންގެ އިތުރުން ގާޑިޔާ ވެރިންވެސް އެއްބަސް ވެއެވެ.\nތިނަދޫ ރައީސް ސަޢުދު އަލީ މިކަމުގައި ވިސްނުން ތަކެއް އެބަ ގެންގުޅުއްވަވެ. ރައީސްގެ ވިސްނުން ވަރަށް ގިނަ ފަހަރަށް ހުވަދޫ ނޫހުގެ ރިޕޯރޓަރުންނާ ވަނީ ހިއްސާ ކުރައްވާފައެވެ.\nރައީސް ސައުދު ވިދާޅުވީ ތިނަދޫގައި ގާޑިޔާ ވިޔަފާރި ހިންގާ ތަންތަން ޒަމާނަށް ބަދަލުކޮށް ޚިދުމަތް ދިނުމުގައި ލުއި ފަސޭހަ ގޮތަކަށް ބައްޓަން ކުރަން ޖެހޭ ކަމަށެވެ. އެގޮތަށް އެމީހުން އެހެން ދިމާއަކަށް ބަދަލު ކުރަން ވިސްނަވާ ކަމަށާއި ރަނގަޅަށް, ރީއްޗަށް ހެދިފައިވާ ތަނަކަށް އެ ސަރަހައްދު ހެދުމުގެ މަސައްކަތް ލަސް ނުކޮށް ފަށާނެކަމަށެވެ.\nތިނަދޫ ކައުންސިލްގެ މިވިސްނުމުގައި ވީހާވެސް އަވަހަށް ޙަޤީޤީ ކުލަޖެހިގެން ދިޔުމަކީ ރަށަށް ލިބޭނެ ވަރަށް ބޮޑު ކުރިއެރުމެކެވެ. ހަމަ ޔަޤީނުންވެސް ގާޑިޔާ ނަމުގައި ކުރަމުންދާ ވިޔަފާރިއަށް އަންނާނެ ހެޔޮ ބަދަލެކެވެ.\nކުރިޔަށް އޮތް ރަމަޟާން މަހުގެ ކުރިން މި ބަދަލު ފެނުން ވެގެންދާނީ އާކައުންސިލްގެ މި ދައުރުގެ މެމްބަރުން ކުރައްވަމުންދާ މަސައްކަތުގެ ޗޭނަށް އިތުރުވާ ބޮޅަކަށްކަން ޔަޤީނެވެ.\nބޮޑު ރިޕޯޓް ގދ.ތިނަދޫ\nތިގޮތަށް ނޫސްވެރިކަން ކުރަންވީ. ޒަމާނީ ޚިޔާލާއި ކަންކަން ހައްލު ކުރަން ހިއްވަރު ދޭންވީ\nތިނަދޫ ސިޓިގެ މޭޔަ ޑޮކްޓަރު އަލްއުސްތާޒު ސައުދު އަލީ\nތިތަން ތިހިރީ ސިޓީއެއްގައި ގާޑިއާތަށް ހުންނަން ޖެހޭގޮތަށް އެގިއްޖެތަ\nގާޑިޔާ ވިޔަފާރި އެކަންޏެއް ނޫން. ހުރިހާ ތަނެއްވެސް ޒަމާނަށް ފިޓު ކުރަންވީ. ސައުދު ވެސް އެބަ ޖެހޭ ޒަމާނަށް ފިޓްވާންް\nއަހުތަރު ތިކިރާ ބުރަމަސައްކަތަށް ފައްފަށުން ޝުކުރު\nގުޑު ޖޮބު ހައުތަރު\nތިނަދޫގަ އުޅޭ ބިދޭސީންނާ ބެހޭ ރިޕޯޓެއް ތިގޮތަށް ގެނެސްދީބަލަ\nސިޓީއަކުން ލިބޭ ހުރިހާ ހިދުމަތެއް ތިނަދޫއިން އެބަލިބޭ ކޮންކަމަކާތަ ތެޅިފޮޅެނީ\nތިނަދޫ ގާޑިޔާ މިއައް ވުރެ ތަރައްގީ ވާންވެއްޖެ.\nކައުންސިލްގެ ނައިބުރައީސް ނަސްރު\nގާޑިޔާތަށް މުޑުދާރުވަނީ އެތަނަށް ހިދުމަތް ހޯދަން ދާމީހުންގެ ސަބަބުން. އެހެންތާވާނީ ގާޑިޔަލަށް މޮޅު ބިލަތްގަނޑެއް ދުފާލަން ގޮސް ނިންމާފަ ރަތް ކުޅު އެޖަހަނީ އެއާކޯނު ކޮއްފަ ހުރި ގާޑިޔާތަކުގެ ޓައިލްސްމައްޗަށްވީއްޔާ. ކައުންސިލުން ތިކަމުގާ ކުރާނެކަމެއް ނެތް\nކައުންސިލަރުން މިއުޅޭގޮތުން ލަދުން ބޯހަލާކު. އެކަކު ލޮލަށް ނިދި ނައިސްގެން އެއުޅޭނީ މޭޔަރެއްގެ ލަގަބާއި މުސާރަ ނުލިބިގެން\nގާޑިޔާތަކުން ޓާޝަރީ ފެނަވަރުގެ ހިދުމަތް މިހާރުވެސް ލިބެމުންދާނެ އޮޅިވަޑައިގެން ނޫޅުއްވާ\nނުކިއްސަރަށް ހުރި ޒުވާނާ\nމޭޔަރު ސައުދު އަލީ ބުނީ ރަށު ރައްޔިތުން ތިމަންނާއަށް އެއްބާރުލުމެއް ނުދެޔޯ


އެލެކްޓްރިކަލް ކޮންޑަކްޓިވިޓީން ފެނުގައި ލޮނުގެ އަސަރު ހުރި މިންވަރު އަންގައިދެއެވެ. ފެން ތަހުލީލުކުރުމަށްޓަކައި މާލެ، ހުޅުމާލެ އަދި ވިލިމާލެ ހިމެނޭގޮތަށް ޖުމުލަ 210 ސާމްޕަލް ނެގުނެވެ. ތަހުލީލުކުރެވުނު ހުރިހާ ސާމްޕަލްތަކުގެ ނަތީޖާ ހުރީ އީ.ޕީ.އޭ. އިން ކަނޑައަޅާފައިވާ މިންގަނޑުގެ ތެރޭގައެވެ.\nފެނުގެ ޕީ.އެޗް އިން ފެނުގެ ބަރުމިނާއި ލުއިމިން އަދި އެ ފެން މައުދަނަކާއި އެކުވުމުން އެމައުދަން ގިރުވާލުމުގެ ބާރު ހުރި މިންވަރު ދެނެގަނެވެއެވެ. ފެން ތަހުލީލުކުރުމަށްޓަކައި މާލެ، ހުޅުމާލެ އަދި ވިލިމާލެ ހިމެނޭގޮތަށް ޖުމުލަ 210 ސާމްޕަލް ނެގުނެވެ. ތަހުލީލުކުރެވުނު ހުރިހާ ސާމްޕަލްތަކުގެ ނަތީޖާ ހުރީ އީ.ޕީ.އޭ. އިން ކަނޑައަޅާފައިވާ މިންގަނޑުގެ ތެރޭގައެވެ.